
                                  Forord

FORORD

Naar man betænker den indgripende betydning sorri utviklingslæren har
for verdensanskuelsen, vil man forstaa, at baade filosofi og religion
er dypt interessert i de nye anskuelser, som gjør sig gjældende i
avstamningslæren, paa grund av darwinismens util-strækkelighet som
forklaringsprincip. Man har imidlertid et sterkt indtryk av, at det
dannede publikum herhjemme ikke har synderlig kjendskap til de
nyvital-istiske anskuelser, som i denne forbindelse i stigende grad
trænger igjennem. Jeg har derfor ved universitetet holdt et par
forelæsningsrækker til orientering i dette emne. Nærværende bok er
naturligvis basert paa de studier, som laa til grund for disse
forelæsninger, men gjengir kun for en ringe del deres indhold. I alle
naturvidenskapelige spørsmaal har jeg selvfølgelig git ordet til
kompetente naturviden-skapsmænd. Min opgave har været den at indordne
de naturvidenskapelige kjendsgjerninger og forskjellige synspunkter,
som disse har fremkaldt paa det naturvidenskapelige og naturfilosofiske
omraade, i en samlet verdensanskuelse, som efterhaanden er modnet i mig
paa grundlag av min beskjæftigelse med naturfilosofiske,
kulturfilosofiske, religionsfilosofiske og psykologiske problemer. Man
vil i denne bok finde et høist paakrævet supplement til
min,,Consciousness, Life and the Fourth Dimension", og læsere av
„Kultur, religion og kristendom'' vil her finde fyldig utredet
synspunkter, som i rammen av dette kulturfilosofiske skrift bare
saavidt kunde antydes.

Oslo mai 1927.

Richard Eriksen.

                          Skapelse og utvikling

Skapelse og utvikling.

Skapelsesidoen og utviklingsideen synes i vor tid at staa overfor
hinanden som to uforlikelige motsætninger, den første som et uttryk for
det religiøse og den siste som et uttryk for det videnskapelige
synspunkt. Det er jo ikke let at betragte verden med religionens og
videnskapens øie paa en gang, og dog maa dette — ialfald til en viss
grad — ske, hvis der skal bli enhet og sammenhæng i kulturlivet.
Religionen er tilbøielig til at se „Guds finger" overalt og sier: Gud
har skapt verden. Videnskapen har derimot sit øie indstillet paa den
naturlige aarsaks-sammenhæng og sier: alt har utviklet sig. Religionens
blik er rettet opad til Gud, videnskapens nedad paa naturen med dens
iboende kræfter og love. Og det er ikke saa underlig, at der opstaar
konflikter, naar videnskapen udelukkende henviser til naturens love og
kræfter, hvor religionen ser et utslag av „Guds finger" eller hans
aand.

Og dog er skapelse og utvikling ikke saa uforenelige begreper, som det
ved første øiekast kunde synes. Dette viser sig maaske klarest deri, at
de aldrig helt kan undvære hinanden, og at ethvert forsøk paa at
gjennemføre en utviklingsfri opfatning av skapelsen og en skapelsesfri
opfatning av utviklingen brister.

Hvad bibelen fortæller os om er ganske visst en skapelse, men dog en
skapelse, som gaar haand i4

haand med en utvikling. Ti skapelses verket er jo ikke en enkelt
handling, som i ett nu pludselig fremtryller en fuldt færdig verden,
men en trinfølge av sammenhængende handlinger, fordelt paa seks
,,dage". Hver ny skapelsesdag bygger paa den foregaaende, og verden
fremtrær saaledes for os som en række stadier, hvorav det efterfølgende
hæver sig over det foregaaende. Vi har m. a. o. for os billedet av en
gradvis og ikke av en pludselig tilblivelse, og det er jo uten videre
klart, at den gradvise tilblivelse netop er utviklingsideens
væsentligste kjendemerke. Athene utvikler sig ikke, ti hun springer
fuldt færdig og rustet ut av Zevs's pande. Men den menneskelige
organisme utvikler sig, fordi den gradvis vokser og utfolder sig,
indtil den befrugtede eggcelle i mors liv har forvandlet sig til den
fuldt utvoksede, ædelt formede menneskeskikkelse. Som vi senere skal se
er det netop den organiske forms gradvise vekst og utfoldelse, som
danner det reelle grundlag for utviklingsideen, og vi kan jo ogsaa i
enhver organismes vekst skjelne mellem tydelig utprægede stadier, av
hvilke det efterfølgende slutter sig til eller hæver sig over det
foregaaende og bygger paa det.

Naar vi med rette kalder den bibelske fremstilling en skapelseshistorie
og ikke en utviklingshistorie, saa er det fordi hele dette
utviklingsforløp — fra urma-terien op til mennesket — fremstilles som
,,Guds verk". ,,Gud har gjort det altsammen" er den sterke religiøse
grundtone, som gaar gjennem hele fremstillingen, ti uten det „skapende
Gudsord" kunde intet opstaa og ingen utviklingsproces indledes. Og
skjønt det skapende ord er en fri handling av den guddommelige
kjærlighetsvilje, maa dog den naturproces, som skaperordet frembringer,
betragtes som en utviklingsproces. Hvert nyt stadium blir i forhold til
det foregaaende en ny skapelse i kraft av det nye skaperord, hvormed
det indledes; men alt hvad der paa dette nye stadium efterhaanden
opstaar, deto

utvikler sig av de anlæg, hvormed det nye skaperord har beriket
naturen.

Man kan fra dette synspunkt med en række av vor tids geistlige og
teologer si, at „utviklingen er Guds skapelsesmetode", uten at komme i
konflikt med den idé som ligger til grund for den bibelske
skapelseshistorie. Og det sier sig selv, at det værdifulde i
skapelseshistorien maa søkes i dens idé eller aand, ikke i dens
bokstavelige utformning eller dragt, som selvfølgelig kun kan gi uttryk
for datidens verdensbillede. I den detaljerte maate, hvorpaa
skapelses-verket er fordelt paa seks dage — den israelitiske arbeidsuke
— forat Gud kunde hvile paa den syvende dag — den israelitiske sabbat —
maa vi se et uttryk for tidsbestemte forestillinger, som ikke kan gjøre
krav paa gyldighet overalt og til alle tider. Dette forhindrer dog
ikke, at en periodicitet, som bygger paa syvtallet, kan være mere eller
mindre dypt begrundet i naturens virkemaate, og at syvinddelingen
forsaavidt kan skyldes en rigtig anelse. Men det maa være indlysende
for alle at det uttryk, som denne anelse har faat i
skapelsesberetningen, ikke er videnskapelig, men snarere digterisk
eller „profetisk", d. v. s. det er en plastisk-intuitiv
anskueliggjørelse ved hjælp av datidens forestillinger. (Kfr. ang.
syvperiodens betydning for organismens utvikling og arveligheten
Swobodas store verk: ,,Das Siebenjahr", som uavhængig av religiøse
forestillinger bygger paa et omfattende videnskapelig materiale.)

Man vil finde, at utviklingsmomentet trær sterkere frem i de mytiske
forestillinger om verdenstilblivelsen, mens skapelsesideen særlig er
knyttet til monoteismen. De mytiske kosmogonier taler jo hyppig om en
urkime til verden, et verdensegg, hvorav demiurgen (den verdensdannende
guddom) fremgaar, og hvori tingenes „former" og „navn" findes som
kosmiske kræfter. I sammenhæng hermed finder vi i Indien en lære om to
tilværelsesformer for alle ting: en uutviklet kime-6

tilstand og en fuldt utviklet, aktuel tilstand. Denne oprindelig
religiøse tanke blev jo videnskapelig og filosofisk utarbeidet av
Aristoteles, som netop ved sin lære herom (entelekilæren) først og
fremst blev utvik-lingsfilosof.

I det store og hele viser det sig, at religionen aldrig helt kan
undvære utviklingsideen, fordi den jo umulig kan gjøre Gud til en
direkte aarsak til alt, hvad der sker eller opstaar. Den ser nok Guds
finger i og bak det hele. Men den kan paa den anden side heller ikke
lukke sine øine for de iboende verdenskræfter og deres virksomhet. At
tro, at Gud selv danner hvert blad og hver blomst, hvert støvgran og
hver regndraape, blir for meget selv for det mest religiøse sind.
Derfor skyter man de kræfter eller kimer, som Gud har nedlagt i verden,
ind mellem de enkelte naturfænomener og Gud. Guds skapervirksomhet
reserveres for et bestemt omraade eller for enkelte kritiske
tidspunkter. Saaledes opstaar ogsaa for religionen det problem: Hvor
ophører de iboende verdenskræfters virksomhet, og hvor staar vi overfor
Gud selv?

Men utviklingslæren kan paa sin side heller ikke helt undvære
skapelsesideen. Dette viser sig meget klart, naar vi betragter den
moderne videnskapelige utviklingslæres historie og vanskeligheter.
Oprindelig blev jo utviklingen i darwinismen tolket som en mekanisk
aarsaksproces. D. v. s. man regnet ikke med høiere kræfter, men bare
med de fysisk-kemiske aarsaker, som er iboende i al materie. Men det
har paa mange maater vist sig, at en slik rent mekanistisk
utviklingslære støter paa uovervindelige vanskeligheter. Botanikeren de
V ries's opdagelser og lære om ,,mutationene", d. v. s. de pludselige
„sprang", hvorved nye former eller arter, som straks er arvelige,
opstaar av de gamle, hitførte en omveltning i utviklingslæren. Og
særlig den moderne eksperimentelle arvelighetsforskning, som næsten har
avlivet læren7

om erhvervede egenskapers nedarvning, nødvendiggjorde en fuldstændig
omdannelse av forestillingene om de drivende kræfter i utviklingen.
Hvad utviklingslæren nu særlig maa støtte sig til, er ikke saa meget de
ydre kaar med kampen for tilværelsen og de dertil knyttede fluktuerende
variationer, men de indre kræfter, som virker langs „kimbanen", d. v.
s. i de forplantningsceller, hvorav organismen vokser frem.

Hvad er det for kræfter, som virker i kimen og gir den derav
fremvoksende organisme dens anlægs-præg? Er det bare mekanisk-kemiske
kræfter, eller trær der her et overfysisk, kanske et psykisk, ubevisst
livsprincip til som den egentlig organiserende kraft i legemet? Slike
spørsmaal har ført til nyvitalismen, som hævder, at utviklingen uten et
slikt overfysisk livsprincip (professor Driesch's „enteleki", Henri
Berg-sons „livsimpuls" (elan vital) ikke kan forklares. Og her begynder
utviklingslæren igjen at tale om skapelse, ikke som en handling av Gud,
men som utslag av et overfysisk livs- eller tilværelsesprincip i
naturen. Bergsons hovedverk fik derfor titelen „Den skapende
utvikling", og den høit ansete tyske filosof Georg Simmel
karakteriserer livet som noget, der stadig overgaar sig selv, stadig
overstiger sin egen begrænsning, gjennembryter de givne skranker og
skaper noget nyt og høiere end det gamle.1)

Det er ogsaa klart, at uten slike nyskapende gjennembrud kan der
overhodet ikke tales om utvikling. Vi forstaar jo ved utvikling en
opstigning fra fra noget lavere til noget høiere: et fremskridt. Men om
et slikt fremskridt har den mekanistiske materialisme slet ingen ret
til at tale. Gang paa gang er det uimotsigelig blit paavist, at der fra
fysisk-kemisk

*) Ogsaa Haeckel optok ordet skapelse i titelen paa sit bekjendte verk:
„Natürliche Schöpfungsg&schichte". Han slaar imidlertid ordets
betydning ihjæl og vil, at skapelseshistorie bare skal bety de
naturlige legemers „opstaaen".synspunkt bare kan tales om forandringer,
ikke om utvikling. Taler vi om utvikling, saa bedømmer vi forandringene
ut fra en eller anden ideel maalestok, et maal, som de stiler henimot,
og da overskrider vi det mekanistiske synspunkts grænser. Er verden en
maskine, kan der ikke tales om dens utvikling, specielt naar vi
betænker, at en slik verdensmaskine jo selv maa omfatte alt og ikke kan
tænkes at producere noget, som ikke selv er et led i maskineriet. En
maskine utvikler sig ikke. Dens hjul gjennemløper stadig paany det
samme kredsløp av forandringer, men selv vedblir maskinen at være
uforanderlig den samme, skjønt antallet av de forandringer, som indgaar
i kredsløpet, kan være svimlende og for vor opfatnings-evne praktisk
talt uendelig. Derfor fører den mekanistiske tolkning av
utviklingslæren uvægerlig til Niet-sches trøstesløse lære om den „evige
gjentagelse": Hvert liv er som sandkornet i et timeglas, det vender
tilbake gang paa gang, naar dets tur i kredsløpet kommer, i al evighet.
Ti verdensmaskinens hjul ruller ustanselig og maa derfor stadig vende
tilbake til det punkt, hvor de har været før utallige gange.

Ja, der er dem, som hævder, at utviklingen egentlig er en religiøs
forestilling, som ligger utenfor viden-skapens ramme, og at det i
virkeligheten er religiøse motiver, som bevæger videnskapen til at
holde fast ved den som en slags erstatning for den tapte tro paa et
hinsides og en Gud. Det „moderne menneske" klynger sig til „troen paa
fremskridtet", den sidste religiøse illusion, fordi den er blit
sanktionert av videnskapen, og ser nu op til tidens store
naturvidenskaps-mænd som en ny preste- eller brahminkaste, heter det.

Men dersom der gis en „skapende evne", som stadig — eller paa bestemte
kritiske punkter — driver utviklingen op eller ut over det gamle
stadium, hvorfra stammer saa den? Er den en blind, ubevisst kraft, en
uaturkraft likesom de øvrige naturkræfter? Eller skyldes den en
skapende Gud, som da enten maa ha9

nedlagt den i naturen fra først av eller ogsaa selv fortløpende maa
bevirke den ved sin iboen i verdensprocessen?

Ogsaa utviklingslæren møter Gudsproblemet, om ikke før, saa ved
spørsmaalet om verdens oprindelse. Er verden skapt av en blind,
ubevisst livsvilje eller av en bevisst uendelig kjærlighets vilje, av
en verdens-dæmon eller av en Al-Fader? Stanser man ved livsviljen, maa
man ogsaa ta Schopenhauers pessimisme med paa kjøpet. Saaledes tvinger
skapelsesideen sig frem ogsaa i utviklingslæren.

Og hvad skal vi si om Jesus Kristus? Hylder han skapelse eller
utvikling? Jeg tænker man maa si, at han henviser til begge dele. Hvad
han stillet i forgrunden var dog ikke spørsmaalet om, hvordan naturens
verden er blit til, men spørsmaalet om, hvordan aandens verden skal
virkeliggjøres. Han saa derfor ikke tilbake i fortiden, men ind i
fremtiden til det „Gudsrike", som ,,skal komme" og gi menneskene et
,,evig liv" med frelse fra synd, sygdom og død.

Men hvorledes skal dette Gudsrike komme? Baade ved skapelse og ved
utvikling. Hvor pragtfuldt er ikke utviklingstanken formet i lignelsen
om senneps-kornet, det uanselige frø, som vokser op til et stort træ!
Gudsriket begynder i menneskenes hjerter, men skal litt efter litt
brede sig og vokse til en verdens-forvandlende kraft, hvorved en høiere
aandelig tilværelse kan fremgaa av den jordiske.

Men samtidig henviser Kristus ogsaa til de skapende gjennembrud, hvorav
denne utvikling betinges: uten en ny aandelig fødsel kommer man ikke
ind i Gudsriket. Guds nyskapende aandskraft maa hitføre en omveltning i
menneskesjælen og derefter gjennem -syre hele mennesket. To kræfter
virker her sammen: den guddommelige naade og den menneskelige vilje. I
naaden ligger en aandelig skaperkraft, som viljen efterhaanden maa
omsætte i karakter, evne, livsvandel, d. v. s. i aandelig utvikling.
Moralen er ikke bare lov,10

men evangelium, ikke bare et Sinai, men ogsaa et forklarelsens bjerg,
ikke bare kold pligt, men en nyskapende aandskraft.

Fra dette synspunkt blir skapelsen ikke en handling, som avsluttedes
engang i tidens morgen. Den virker den dag idag sammen med eller
rettere i utviklingen. Men den virker ikke til alle tider paa samme
omraade eller paa samme maate. Den bygger altid paa det grundlag, som
er lagt, og efterat naturens verden er fuldt utviklet, virker den i
aandens verden. Ikke utad, men indad i menneskesjælen, maa vi nu rette
vort blik, om vi vil opleve skapelsens under. Og hvis der ikke fra Gud
kan flyte skapende aands-kræfter ind i mennesket, da er menneskeheten
pris-git opløsning og død.

                        Utvikling og skinutvikling

Utvikling og skinutvikling.

Der gis neppe et mægtigere slagord i det moderne aandsliv end ordet
„utvikling". Det tjener som et universalmiddel til løsning av alle
gaater og forstaaelse av alle livsomraader. Allikevel er betydningen av
dette ord litet undersøkt, og forsøkene paa at gi ordet en præcis
naturvidenskapelig betydning er ikke mange. Den nimbus, som omstraaler
ordet, synes for de fleste at være tilstrækkelig. „Utvikling" virker
mere som ,,a blessed word" (et velsignet ord) end som en klar idé.

J. v. Wiesner, professor ved universitetet i Wien, bekjendt for sine
avhandlinger om plantenes anatomi og fysiologi, har derfor utført et
paakrævet og fortjenstfuldt arbeide, naar han fra naturvidenskapelig
synspunkt har skrevet en bok om „skapelse, opstaaen og utvikling", en
studie, hvori han forsøker „at optrække grænserne f or
utviklingstankens berettigelse".1) Indgaaende forsøk paa at formulere
utviklingstanken finder Wiesner kun hos K. E. v. Baer, Herbert Spencer
og Hans Driesch. Mest bekjendt er jo Herbert Spencers fremstilling av
utviklingen som en „integrationsproces", hvorved materien gaar over fra
en tilstand av ubestemt, usammenhængende ensartethet til en bestemt,
sammenhængende uensartethet. Hvad vi i denne forbindelse skal forstaa
ved „integration" er

*) J. v. Wiesner: „Erschaffung, Entstehung, Entwiekelung und über die
Grenzen der Berechtigung des Entwickelungs-gedankens". Berlin 1916.12

ikke ganske klart. Men vi kan vel oversætte dette ord med „forening
eller koncentration til en helhet eller enhet", og det billede, som
Spencers definition nærmest fremkalder, er derfor en oprindelig
usammenhængende, men ensartet materie, hvori der efterhaanden opstaar
en mangfoldighet av ansamlinger eller fortætninger, som ikke længer
frembyr den oprindelige ensartethet, men tvertimot karakteriseres av en
indbyrdes og indre forskjelligartethet, hvis enkelte dele eller
momenter samles eller integreres i sammenhængende helheter. Hertil
slutter sig da den tanke, at denne tiltagende uensartethet,
(differentiation) hvori integrationsprocessen aapenbarer sig,
tilstræber en likevegtstilstand, som dog ikke kan være evig og derfor
maa gaa over i opløsning. Til utvildingspro-cessen slutter sig derfor
som „komplement" en opløsningsproces, som for Spencer dog kun er et led
i utviklingsprocessen og ikke stilles overfor utviklingen som en
selvstændig motsætning. I Spencers udviklingsbillede indgaar desuten
endel andre træk, som vi i denne forbindelse kan forbigaa.

Wiesner finder ved en indgaaende kritik, at Spencers definition av
utviklingen er altfor vid. I Spencers øine blir al vorden, al
tilblivelse en utvikling, og hans filosofi kommer derved ikke til at
dreie sig om utviklingen i særdeleshet, men om den almene
omskiftelighet, som man fra gammel tid av har tillagt alle ting, fordi
de alle opstaar og forgaar, dannes og atter opløses. Skal utviklingen
bli et frugtbart begrep, saa maa man skjelne den tilblivelse, hvori den
sande utvikling bestaar, fra den øvrige tilblivelse, som enten slet
ikke eller bare tilsynelatende har karakteren av en utvikling. Wiesner
opnaar denne begrænsning av utviklingsbegrepet særlig ved at
sammenligne det med begrepet „opstaaen", og hans bok kan betragtes som
en studie over disse to begrepers præcise anvendelse paa naturens
fænomener. Han finder en dyptgaaende forskjel mellem opstaaen og
utvikling og paa viser den13

forvirring, som en unøiagtig og løs anvendelse av disse begreper fører
med sig.

Betragter vi tilblivelsen av et kemisk legeme ved forbindelse eller ved
spaltning (f. eks. tilblivelsen av vand ved forbindelse av vandstof og
surstof eller tilblivelsen av vandstof og snrstof hver for sig ved
vandets spaltning), saa har vi her aapenbart for os en opstaaen, men
ikke en utvikling. Ti det kemiske legeme opstaar pludselig (naturligvis
relativt talt) og vedblir saa uforandret i den indtraadte tilstand.
Denne pludselige opstaaen med derpaa følgende uforandrethet kalder
Wiesner ,,sedvanlig opstaaen". Den karakteriserer al kemisk
stofdannelse og kommer derved til at omfatte hele den uorganiske eller
mineralske verden i motsætning til den organiske. Herfra danner kun
krystallene en undtagelse. Ti for krystallenes vedkommende kan der ikke
bare tales om opstaaen, men ogsaa om utvikling. De enkelte
krystalpartikler opstaar vistnok pludselig for derefter at vedbli i en
uforandret tilstand; men se±vø krystallen vokser og utvikler sig
fortløpende, saa længe betingelserne for denne vekst er tilstede. Her
slutter altsaa den gradvise og fortløpende tilblivelse sig til den
pludselige, og denne nye tilblivelsesform er jo i hele den organiske
natur den herskende, idet alle organismer vokser og utvikler sig av en
oprindelig kime.

Wiesner støtter sit utviklingsbegrep særlig til K. E. v. Baer, den
store naturforsker, som man har kaldt den moderne utviklingstankes far.
Ogsaa Spencer tok sit utgangspunkt i v. Baers utviklingshistoriske
undersøkelser, men forlot snart hans tankelinjer, v. Baer skjelnet
skarpt den sande utvikling, som trær os imøte i den organiske natur og
bevirkes av organismens iboende indre kræfter, fra de tilfældige
tilblivelsesprocesser, som forekommer i den uorganiske verden og
bevirkes av rent ydre kræfter. Betragter vi f. eks. tilblivelsen av en
sandbanke, som i løpet av længere tidsrum kan anta uhyre dimensioner og
de forskjel-

2 — R. E.: Skapelse.14

ligste former, saa indser man straks, at det er en ydre kraft, vinden,
som bygger den op, og som tillike atter kan ødelægge den. Det sier sig
selv, at sandbankens tilblivelse, skjønt den foregaar gradvis og
fortløpende, dog er en ganske anden proces end utviklingen av planten,
som utgaar fra frøet og strengt beherskes av kræfter, som ligger i
planten selv og bevirker, at der f. eks. av bønner bare vokser
bønneplanter frem og ikke kornplanter.

v. Baer fremholdt, at denne sande organiske utvikling altid stiler mot
et bestemt maal, hvilket særlig tydelig viser sig, naar planten
frembringer de nye frø, som sikrer artens videre forplantning. Og netop
paa grund av sin maalbestemthet blir utviklingen lovmæssig i motsætning
til den tilfældighet, som karakteriserer slike tilblivelsesprocesser
som dannelsen av sandbanken. Ogsaa de tilfældige dannelser sker med
naturnødvendighet. Men v. Baer skjelner mellem „maal-bestemte
nødvendigheter" (utvikling), og „nødvendigheter uten maal" (tilfældige
dannelser), samtidig som han skjelner det „maal", som den sande
utvikling ubevisst stiler henimot, fra den bevisste „hensigt", som
ligger til grund for de menneskelige handlinger.

Wiesner lægger megen vegt paa, at de av v. Baer karakteriserte
tilfældige dannelser utsondres fra den egte organiske utvikling og
stilles i en særklasse. Han kalder den proces, hvorved de frembringes,
„pseudo-evolution" eller skinutvikling, og anvender dette begrep paa
dannelsen av banker, fjelde, bjergkjæder, øer, lag i jordskorpen samt
talrike andre forekomster i den uorganiske natur. Pseudoevolutionens
produkter kan ikke indregistreres under „den sedvanlige opstaaen",
fordi de dannes gradvis og fortløpende likesom utviklingens produkter,
men paa den anden side kan de heller ikke indregistreres under den
„egte utvikling", fordi de skyldes relativt tilfældige ydre kræfter og
ikke indre kræfter, som virker efter en maalbestemt lovmæssighet.15

Ogsaa den mest bekjendte nyvitalistiske biolog, professor Hans Driesch,
har følt nødvendigheten av at utskille denne skinutvikling fra den egte
utvikling og kalder den kumulation (ophopning). Utvikling er ifølge
Driesch en proces, som stiler henimot ,,en ordnet helhet", mens
kumulationen ikke beherskes av helheten og derfor kun bestaar i en
aggregation (ophopning) av mangfoldigheter. Som eksempel paa utvikling
nævner han et dyrs fosterutvikling og som eksempel paa kumulation
dannelsen av et fjeld. For-øvrig har heller ikke Driesch i sit
hovedverk „Philosophie des Organischen" git nogen præcis,
sammenfattende definition av den egte utvikling. Det centrale begrep i
Driesch's filosofi er den organiske helhet. „Organismen er", sier han,
„altid en helhet, hvadenten nu farens eller morens egenskaper er
overveiende". Wiesner hadde allerede (i et tidligere arbeide) utviklet
sit begrep om skinutviklingen længe før Driesch formulerte sit
kumulationsbegrep, og tar avstand fra væsentlige punkter i Driesch's
vitalisme, som vi senere skal beskjæftige os med.

Spør vi nu, hvor den egte utvikling er at finde, saa svarer Wiesner, at
den kun fuldbyrdes i individuelt utprægede organiske væsener. Det er
særegent for al egte utvikling, at den fastholder organismens
individuelle karakter. Man skjelner som bekjendt i biologien mellem den
ontogenetiske utvikling, som kun omfatter den enkelte, individuelle
organismes livsløp, og den fylogenetiske utvikling, som omfatter hele
slegten og aapenbarer sig i avstamningslinjerne. Og Wiesner ser i den
individuelle, ontogenetiske utvikling forbilledet for al egte
utvikling. Hvorvidt slegts-utviklingen (fylogenesen) kan betragtes som
egte utvikling er et spørsmaal, som kan diskuteres, og hvis avgjørelse
avhænger av dens forhold til den individuelle utvikling.

Paa dette punkt vil det maaske være hensigtsmæssig at omtale en
fremstilling av utviklingsbegrepet,16

som den engelske filosof H. W. B. Joseph har git i et litet skrift
,,The concept of evolution". Skjønt skriftet er blit til som foredrag
til minde om Herbert Spencer betoner dog forfatteren, at det Spencerske
utviklingsbegrep er antikvert. „Der er nu maaske ingen, som vil
forsvare denne definition", sier han, „og det er jo tidsspilde at slaa
de døde ihjæl". Ogsaa Joseph betoner den uklarhet, som karakteriserer
det herskende utviklingsbegrep: maaske viker man tilbake for en
definition, fordi denne vilde gjøre det klart, at der i
utviklingsbegrepet ligger skjult et paradoks, som ganske visst
foreligger i erfaringen, men dog stiller os overfor en art motsigelse.
Ti ved utvikling forstaar vi jo, at noget, som i en viss forstand endnu
ikke er til, litt efter litt blir til, idet det stiller sig selv ind i
tilværelsen: Den befrugtede eggcelle hvorav en kylling utvikler sig, er
ikke fra først av nogen kylling og blir efterhaanden gjennem
utviklingen, hvad den oprindelig ikke var. Dette strider i den grad mot
fysikens sedvanlige begreper, at det blir vigtig at konstatere det som
ganske utvilsomme kjendsgjerninger.

Mens nu Wiesner særlig betragter den individuelle organismes utvikling
som utvilsom og egte, mener Joseph, at der kun kan tales om egte
utvikling paa sjælslivets omraade. Ti skal vi tale om virkelig
utvikling, saa maa det væsen, som gjennemgaar utviklingen, i de
forskjellige utviklingsstadier være ét og samme væsen (eller subjekt)
tiltrods for disse stadiers forskjellighet. Utviklingssubjektet maa
bevare sin identitet i en paahinandenfølge av forskjellige stadier
eller faser. Kan vi si dette om den rent materielle organisme eller om
de slegtled av organismer, som følger paa hinanden i slegtsutviklingen?

Det er jo uten videre klart, at det materielle stof i en organisme slet
ikke vedblir at være det samme i alle organismens utviklingsfaser. I
sidste instans bestaar jo dette stof av elektroner eller protoner,
som17

stadig vandrer ind i organismen og ut av den igjen. Organismen opbygges
av en stadig skiftende materie, og det, som vedvarer, er derfor ikke
noget materielt, ikke stof eller materie, men en bestemt form hvori
stoffet indbygges, og som utfolder sig i og med veksten. Men heller
ikke denne form vedblir under hele veksten at være den samme. Ti vekst
bestaar ikke bare i forstørrelse eller utvidelse av den samme form, men
ogsaa i forandring av struktur og dermed ogsaa av formen.

Kun om sjælen kan vi si, at den undergaar en egte utvikling. Ti sjælen
er ikke en stoflig sammensætning, hvis bestanddele gjennem ernæring
optas fra andre stoflige sammensætninger. Den utvikler sig ikke paa
bekostning av det, som rent billedlig talt kan kaldes dens næring. At
læse en bok f. eks. betyr jo ingen fortær else hverken av dens materie
eller dens tankeindhold. Sjælens føde er derfor som enkens oljekrus:
man kan forsyne sig av den, saa meget man vil, der blir allikevel like
meget igjen til alle andre.

Alle forsøk paa at betragte sjælen som en sammensætning av oprindelig
adskilte sjælebestanddele løper ut i det rene nonsens. En sjæls vekst
bestaar ikke i sammensætning eller ophopning. Vi har her for os en
proces, hvorved noget blir til, som ikke i samme forstand eksisterte
iforveien, og dog maa dette noget i en viss forstand ogsaa tidligere ha
eksistert, ellers kunde det jo ikke utvikle sig. En sjæl vedblir
gjennem hele utviklingsprocessen at være det samme subjekt, og dog
forandrer den sig fra det ene tidspunkt til det andet. Derfor er sjælen
den mest uimotsigelige levendegjørelse av utviklingens paradoks:
gjennem hele livsløpet at være den samme og dog forskjellig.1

Skrifter som Wiesners og Josephs er karakteristisk for den nøkterne
betragtning, som nu gjør sig gjæl-

*) H. W. B. Joseph: ,,The concspt of evolution". Oxford 1924. pp.
12—16.18

dende i utviklingslæren, efterat den utviklingsrus, som fulgte
darwinismen i sporene, har lagt sig. Man aapner nu øinene for de
grænser, som man i den første begeistrings overmot ikke kunde eller
vilde se. Ialmin-delighet tror man, at det vældige opsving, som
utvik-lingsideen i vor tid har tat, skyldes Darwin. Det er ogsaa rigtig
nok, at ingen mere end han har bidrat til utviklingsideens gjennembrud.
Men hans indflydelse var indirekte og skyldtes hans begrundelse av
avstamningslæren; den skyldtes ikke en positiv gjennemførelse av
utviklingsideen; ti den proces, hvorved han utleder de nye arter av de
gamle, har ikke karakteren av virkelig utvikling. Dette er i den senere
tid ofte blit paavist, og det vil bli klart nok i de efterfølgende
kapitler, som handler om avstamningslæren. Darwin synes selv at ha hat
en viss følelse herav. Ti det er — som Wiesner gjør opmerksom paa — et
av de merkeligste paradokser i historien, at han i sit hovedverk om
arternes oprindelse formelig gaar avveien for ordet utvikling.
Istedetfor ordet „utvikling" bruker han heller uttryk som „forandring"
eller „ændring", antagelig fordi han frygtet for, at hans lære ved
anvendelsen av utviklingsbegrepet, vilde bli forurenset med
forestillingen om en iboende retning eller et „maal" (v. Baer) som
bestemmende for avstamningsforløpet. Denne „teleologiske" forestilling
tok Darwin avstand fra, og v. Wiesner uttaler den formodning, at han
specielt ved Huxleys kritiske bedømmelse av utviklingsbegrepet blev
ledet til at indta denne holdning. Men netop denne teleologiske
opfatning, som i v. Baer hadde sin første store repræsentant, trænger
sig nu stadig mere i forgrunden.

For fuldstændighets skyld gjør jeg her opmerksom paa, at ordet
utvikling eller rettere „evolution" i tidligere tider hadde en ganske
anden betydning end nu. Man forstod indtil Bonnet (1720—1793) og Albert
v. Haller (1708—1777) ved evolution den lære, at alt hvad der
aapenbarer sig i den fuldt utvoksede organ-19

isme allerede findes i kimen i sterkt formindsket maalestok, saaledes
at veksten kun gjør den usynlige kimeform stor og synlig. Det var K. F.
Wolff, som i 1759 paa viste taapeligheten i denne lære og erstattet den
med sin ,,epigenesisteori", ifølge hvilken kimen slet ikke har nogen
organisk form, men kun bestaar av „smaa kar eller blærer", som vistnok
er ordnet efter en bestemt plan, men ikke er mere organisert end en
klump uorganiske stoffe. At ogsaa denne lære er forfeilet er temmelig
indlysende. Dog spiller den gamle strid mellem „evolution" og
„epigenesis" ogsaa i den moderne diskussion en viss rolle, naturligvis
i en sterkt modificert skikkelse. Det var først efter Kants og Goethes
tid, at ordet evolution fik sin moderne betydning, og Schelling synes
at ha været den første som la den nye betydning ind i ordet.

                           Opstaaen og skapelse

Opstaaen og skapelse.

I det foregaaende har vi forbigaat det vigtigste av alle de spørsmaal,
som melder sig i forbindelse med en undersøkelse av utviklingsbegrepet
nemlig spørsmaalet om, hvorvidt slegtssammenhængen mellem de enkelte
organismer og arter kan betragtes som en egte utvikling. Specielt ved
darwinismen har jo slegtsutviklingens problem trærigt det individuelle
utviklingsproblem i bakgrunden, og næsten al interesse har siden Darwin
samlet om den sammenhængende avstamning, som »ytres at gjøre hele den
organiske verden fra amøben til mennesket til et eneste stamtræ. Om
denne avstamning er praktisk talt alle naturforskere enige. Men
spørsmaalet er, om den kan betragtes som en egte utvikling eller ei, et
spørsmaal, som først i den senere tid er blit stillet paa grundlag av
sondringen mellem egte og uegte utvikling.

Driesch fremholdt i 1908, at darwinismens og lamarckismens
avstamningteorier ikke viser os nogen utvikling, men bare kumulation;
ti forat en avstam-ningslære skal faa karakteren av utviklingslære, maa
den ikke betragte tilblivelsen av de organiske arter som tilfældig, men
utlede dem av et indre i organismerne virkende princip. Heri erklærer
v. Wiesner sig enig med Driesch. Den maate, hvorpaa Darwin forklarer
tilblivelsen av de høiere organismer ved avstamning fra de lavere,
udelukker begrepet utvikling, fordi den fremadskridende omdannelse sker
ved ydre aarsaker — tilfældige ændringer og kampen for tilværelsen —21

ikke ved indre organiske potenser eller kræfter. Darwin trodde ikke paa
et fremskridt som følge av indre aarsaker, og hans lære om det
naturlige utvalg er derfor ingen utviklingslære. Nu har imidlertid
denne lære, som Wiesner fremholder, utspillet sin rolle, og spørsmaalet
blir da, om det nye syn paa avstamningen, som er i opmarsch i
forbindelse med de Vries's opdagelse av mutationene og den moderne
arvelighetsforskning, i høiere grad paakalder anvendelsen av det egte
utviklingsbegrep.

Slegtsutviklingen er jo langt vanskeligere at bedømme end den
individuelle utvikling. Ti den individuelle utvikling kan skridt for
skridt forfølges ved direkte iagttagelse, mens slegtsutviklingen er
noget, som man bare indirekte kan slutte sig til paa grundlag av
forskjelligartede kjendsgjerninger, og som derfor faar karakteren av en
hypotese. Slegtens utvikling gir derfor rum for meget mere tvil end den
individuelle. Imidlertid har man i de av de Vries konstaterte
mutationer eller ,,sprang" et ganske godt holdepunkt for bedømmelsen av
avstamningsforløpet. Ved disse mutationer indtrær der pludselig en
forandring i det arvelige artspræg, saaledes at avkommet maa sies at
tilhøre en fra forældrene forskjellig art, som saa breder sig videre
gjennem forplantning og arv. Darwin saa i disse sprang kun sjeldne
undtagelsestilfælde og mente, at artsut viklingen har fore-gaat meget
langsomt ved ophopning av ganske smaa ændringer, mens de Vries lægger
mutationene til grund for hele sin avstamningslære og mener, at nye
arter altid er opstaat ved sprang.

v. Wiesner fremhæver, at disse sprang kun kan utledes av indre aarsaker
og saaledes taler for opfatningen av avstamningsprocessen som en egte
utvikling. Han mener ogsaa, at der i avstamningsforløpet aapenbarer sig
en indre lovmæssighet, en retning og et maal, som fører til stadig
større fuldkommenhet, og han kommer saaledes til det resultat at
avstam-22

ningsprocessen gir uttryk for den værdistigning, som vi forbinder med
det egte utviklingsbegrep. Dette er imidlertid spørsmaal, som vi i en
anden sammenhæng vil behandle temmelig utførlig.

Før vi forlater v. Wiesner vil vi merke os hans interessante
bestemmelse av begrepene „opstaaen" og „skapelse". Det er klart, at
mutationene netop paa grund av sin pludselighet ikke kan indregistreres
under begrepet utvikling. De har karakteren av en opstaaen, men ikke av
den „sedvanlige opstaaen", hvorved der pludselig dannes uforanderlige
kemiske legemer. Hvor der pludselig dannes en ny plante- eller dyreart
bruker derfor v. Wiesner betegnelsen ,,ny opstaaen". Mens der ved den
sedvanlige opstaaen som regel indtrær uforandrethet, efterfølges al
nyopstaaen av utvikling. Begrepet „nyopstaaen" tilhører endnu det
naturvidenskapelige omraade, mens begrepet uropstaaen" fører os ind i
metafysiken. Ti ved „urop-staaen" maa man forstaa den oprindelige
skapelse, som vel „til alle tider vil være utilgjængelig for den
menneskelige forstaaelse", v. Wiesner hører ikke til de
naturvidenskapsmænd, som avviser skapelsesbegre-pet. Han nævner
Fechner, Du Bois Reymond, Weis-mann og Bütschli som eksempler paa
naturvidenskapsmænd, som offentlig har erkjendt skapelses-begrepets
berettigelse og tilføier, at talrike moderne naturforskere deler denne
anskuelse, selv om de ikke har git offentlig uttryk for den. Med bifald
citerer han den bekjendte filosof professor Støhr, som fremhæver, at
skapelsestroen ingenlunde staar i strid med de naturvidenskapelige
kjendsgjerninger eller med den naturvidenskapelige lære om energiens
konstans. „Antar man en skapelse, maa man tænke sig, at den foregaar
fortløpende til ethvert tidspunkt. Derfor kalder man jo Gud „verdens
skaper og opholder". Verden vilde øieblikkelig forsvinde, hvis den ikke
stadig blev skapt paany, og verdens opholdelse bestaar i
skapelsesaktens stadige fortsættelse, som indbefatter23

energiens konstans". Ogsaa Augustin kalder verdens opholdelse en
fortløpende verden sskapelse.

Skjønt vi ved skapelse i første række maa forstaa metafysikens eller
religionens uropstaaen, finder Wiesner dog, at ordet skapelse ogsaa kan
anvendes paa det naturvidenskabelige omraade om en „første opstaaen"
eller en „nyopstaaen". Han minder i denne forbindelse om den rolle, som
hypotesen om en „uravling" har spillet i den naturvidenskapelige
diskussion. Ved „uravling" forstaar man jo levende organismers direkte
opstaaen av død eller uorganisk materie, og hvadenten man nu anser en
slik hypotese for begrundet eller ikke, saa har man dog her aapen-bart
med et spørsmaal at gjøre, som tilhører det naturvidenskapelige
omraade. Livets „første opstaaen" av død eller uorganisk materie er en
hypotese, som paakalder ordet skapelse, og det blir da ogsaa berettiget
at anvende dette ord om den „nyopstaaen" (mutationer eller sprang),
hvorved nye plante- eller dyrearter blir til. I denne betydning kan man
ogsaa tale om „menneskets skapelse". En slik anvendelse av ordet lar
sig saa meget mindre avvise, som man jo ogsaa paa det aandelige, særlig
det kunstneriske, omraade stadig bruker ordet „skape", hvor det gjælder
originale frembringelser, altsaa en nyopstaaen.

Jeg har saa utførlig gjengit v. Wiesners undersøkelser, fordi der her
fra kompetent naturviden-skapelig hold er levert en avgrænsning og
nærmere bestemmelse av utviklingsbegrepet, som paa den ene side gir rum
for den religiøse betragtning av naturens forhold til Gud og paa den
anden side lægger grunden til en fra den darwinistiske ganske
forskjellig opfatning av avstamningsforløpet som en maal- og
retningsbestemt proces. Vi vil i det efterfølgende faa rik anledning
til at se, at en slik opfatning nu er ifærd med at avløse darwinismen.
Den religiøse betragtning kan ikke i den lovmæssighet, som aapenbarer
sig i naturen, bare se en hensigtsløs mekanik, som24

da i sidste instans maa hvile paa tilfældigheten. Den maa likesom v.
Baer og Wiesner paa det nøieste forbinde lovmæssigheten med plan, d. v.
s. retning og maal. Forsaavidt maa den anvende det egte
utviklingsbegrep ikke bare paa individets og slegtens utvikling, men
ogsaa paa hele verdensforløpet. Dette udelukker dog ikke, at visse
processer falder utenfor det egte utviklingsforløp, fordi de blir
staaende paa et lavere trin uten at gripes og gjennemtrænges av den
lovmæssighet, som paa det høiere utviklingstrin bryter igjennem. Den
uorganiske verdens lovmæssighet faar derved et præg av ydre
tilfældighet, naar den sammenlignes med den organiske lovmæssighet, og
det samme gjælder om den organiske lovmæssighet, naar denne
sammenlignes med det, som kan kaldes lovmæssighet paa det sjælelige og
aandelige omraade. „Den guddommelige plan", som gir utviklingen retning
og maal, er ikke stillestaaende, men hæver sig fra trin til trin og
stiller paa det høiere trin livet opgaver, for hvilke det lavere trin
bare blir et mere eller mindre underordnet middel.

I denne forbindelse maa vi ogsaa erindre, at vi i naturen ikke bare har
at gjøre med utvikling eller fremskridt, men ogsaa med opløsning,
degeneration og forfald. Vi møter ikke bare en tendens til orden,
koncentration og høiere integration, men ogsaa en tendens til kaos og
død. Spørsmaalet blir da, i hvilket forhold denne sidste tendens staar
til utviklingstendensen og „den guddommelige plan". Alt tyder paa, at
der i de opløsende kræfter i sidste instans aapenbarer sig en motstand,
som den guddommelige plan i og gjennem utviklingen søker at overvinde,
hvilket naturligvis ikke udelukker, at opløsning og død indenfor en
bestemt begrænsning kan tjene utviklingen og dermed tillike „den
guddommelige plan". Naar man som v. Wiesner i opløsningen ikke ser et
led i utviklingen (saaledes som Spencer), men betragter utvikling og
opløsning som „uforsonlige motsætninger"25

(op. eit. s. 129), saa blir jo denne opfatning en uundgaaelig
konsekvens.

Med hensyn til den „guddommelige plan" og de utviklingstrin, hvori den
aapenbarer sig, vil man finde meget interessante synspunkter hos en
anden fremragende naturforsker, professor Lloyd Morgan ved
universitetet i Bristol, som har erhvervet sig et verdensberømt navn
ved sine undersøkelser av dyrenes psykologi. I to verker „Emergent
Evolution" (1923) og ,,Life, Mind and Spirit" (1926), som indeholder to
rækker av Gif f ord-f orelæsninger, holdt i 1923, har han fremlagt en i
flere henseender ny utviklings-opfatning, som har vakt ikke ringe
opmerksomhet.

Morgan fremholder, at der ikke bestaar nogen motsigelse mellem en
naturlig utvikling og en guddommelig plan. Der er ingen mening i at
fremstille disse to ting som et enten — eller, hvis de altid gaar haand
i haand, og han har sat sig den opgave at utvikle et synspunkt, som
forener begge dele. Han skriver bl. a.: „Ser vi paa trinnene i
utviklingens stige og opfatter vi dem som uttryk for en guddommelig
plan, saa ligger der en forstaaelig mening i den betragtning, at hvert
høiere trin er overnaturlig i forhold til det foregaaende eller lavere
trin. I denne betydning er det organiske liv overnaturlig i forhold til
den uorganiske materie, den reflekterende tanke overnaturlig i forhold
til den ureflekterte sansning og den religiøse holdning, som ser op til
en guddommelig plan, overnaturlig i forhold til den rent etisk-sociale
holdning. De, som naar dette efter deres mening høieste trin, vil i den
religiøse holdning se det høieste eksempel paa det overnaturlige. Den
er karakteristisk for det aandelige menneske". Paa den anden side er
det, som for den religiøse betragtning viser sig som overnaturlig, i
sin fremtræden ikke andet end en ny og høiere egenskap ved det
naturlige; men alt hvad der i udviklingsprocessen fremtrær som
naturlig, blir, naar det betragtes fra den aandelige persons
synspunkt26

(ut fra hans „holdning") ét med „Guds virksomhet". Ti det indgaar i den
guddommelige plans enhet og helhet. Derfor forbinder vi den religiøse
holdning med et nyt „syn", et nyt „hjerte", tilgjængelig for en høiere
og rikere glæde.1)

Morgan indtar et naturalistisk standpunkt, men finder — som man ser —
indenfor sin naturalisme plads for en guddommelig plan og en religiøs
betragtning. Hvad han reserverer sig imot er specielle guddommelige
indgrep i den naturlige utvikling og dens processer. „Ti hvis alt
fremskridt i naturen er en aapenbaring av en guddommelig plan, hvilket
grundlag er der da for en særlig guddommelig „indgripen" paa specielle
trin i denne aapenbaring?" Der eksisterer ikke to forskjellige eller
endog motsatte tilværelses-omraader, det ene naturlig og det andet
overnaturlig, men kun en eneste sammenhængende naturtilværelse, som
baade er naturlig og aandelig, en eneste omfattende guddommelig plan,
som er identisk med den kosmiskrationale tilværelsesorden, som
videnskapen studerer. Allikevel kan vi indenfor denne tilværelsesorden
skjelne mellem lavere og høiere trin, hvorav det høiere fremtreer som
noget „overnaturlig" eller som et „under" i forhold til det lavere
trin.

Uten at indlate os paa nogen fremstilling og kritik av den maa te,
hvorpaa Morgan søker at opta den guddommelige planmæssighet i en
naturalistisk monisme, vil vi særlig henvise til hans karakteristik av
forholdet mellem de lavere og høiere utviklingstrin, fordi denne kan
betragtes som en udmerket kommentar til det av v. Wiesner indførte
naturviden-skapelige begrep „nyopstaaen", „første opstaaen" eller
skapelse (i avledet betydning). Her er det, at Morgan indfører sin nye
betegnelse av utviklingen som ,,emergent", et ord, som synes at skulle
utvikle sig til et slagord, fordi det avdæmper Henri Bergsons mere
drastiske betegnelse „den skapende utvikling" 1) Lloyd Morgan: „Life,
Mind and Spirit". Preface p. X.27

og dog gir uttryk for den „nyopstaaen", som paa en eller anden maate
maa forbindes med utviklingsbegrepet. Det engelske ord ,,emerge" betyr
jo at „dukke op", „hæve sig" eller „træ frem", og da det her direkte
tar sigte paa det nyes fremtræden i utviklingen, stiller Morgan ved
benyttelsen av dette ord sin utviklingsopfatning i motsætning til de
utviklings-opfatninger, som ikke gir rum for nogen nyopstaaen. Hvis der
i naturen aldrig viste sig noget nyt, men altid kun en omgruppering av
de gamle faktorer, vilde der ikke eksistere nogen ,,emergent
evolution".

Morgan tar sit utgangspunkt i den av flere filosofer paapekte forskjel
mellem egenskaper, som fremkommer ved en likefrem addition eller
subtraktion av forhaandenværende faktorer, og egenskaper som er nye i
forhold til de faktorer, hvorved de fremkommer. Et simpelt eksempel vil
illustrere dette forhold: Naar kulstof forbinder sig med svovl,
fremkommer der et kemisk produkt med egenskaper, som slet ikke er en
blanding eller addition av kulstoffets og svovlets egenskaper, men helt
nye i forhold til de egenskaper, som kulstoffet og svovlet hver for sig
besidder. Vegten av det nye produkt kan ganske visst betragtes som en
addition av kulstoffets og svovlets vegt. Den kunde derfor matematisk
forutsies før dannelsen av det nye produkt; men andre egenskaper er nye
og vilde ikke kunne forutsies paa forhaand. Naturligvis kan man, naar
man først erfaringsmæssig har studert de nye egenskaper, forutsi deres
fremkomst i gjentagelsestilfælde; men dette ændrer ikke den
kjendsgjerning, at de er kvalitativt nye i forhold til bestanddelene.
Den bekjendte filosof Wilh. W undt har særlig fremhævet betydningen av
denne nyopstaaen og behandler den under betegnelsen „skapende synteser"
(sammenfatninger) specielt paa det sjælelige omraade, hvor de enkelte
fornemmelser f. eks. stadig forbinder sig til nye høiere processer, end
elementene ved simpel addition vilde kunne frembringe. Saa-28

ledes er jo en klangharmoni aapenbart noget andet og mere end en sum av
de enkelte tonefornemmelser.

Vi møter denne nyopstaaen paa mange omraader i naturen; men den trær
særlig skarpt frem ved overgangen fra den livløse til den levende
natur, fra liv til sjæl og fra sjæl til aand. Morgan karakteriserer
forholdet paa følgende maate: Dersom vi tænker os tre over hinanden
liggende trin av naturprocesser A, B og C, saa har vi i B en særegen
art av forhold (relationer), som ikke er tilstede i A, og i C en art av
forhold, som mangler baade i A og B. At forutsi de egenskaper, som
knytter sig til disse forhold, er paa det lavere trin umulig. Derfor
kan man ikke paa den livløse naturs trin forutsi den organiske naturs
egenskaper, og man kan ikke paa det organiske livs trin forutsi de
sjælelige eller paa det sjælelige livs trin de aandelige egenskaper.
Paa alle disse trin fremtrær der noget principielt nyt, som vi „loyalt
maa akceptere og bøie os for".

I tilslutning til professor Alexander fremstiller nu Morgan fra dette
synspunkt utviklingen grafisk som en pyramide. For at komme tilbunds i
naturen maa vi forestille os, at alt, hvad der er fremkommet i løpet av
verdensutviklingen, er borte. Vi maa i tanken fjerne alt, hvad der kan
forutsættes at være blit til: alle himmellegemer, tillikemed alt hvad
der findes paa eller i dem, ja endog al materie, indtil vi blir
staaende igjen med en rest, som ikke lar sig fjerne. Denne rest bestaar
av „rene bevægelser" som ikke forutsætter materie, men kun rum og tid,
nemlig „øieblikspunkter" i flytende likeartede forhold. Den kan kaldes
„rumtiden" eller „tidrummet", allestedsnærværende, altgjennemtrængende
og kontinuerlig sammenhængende. Fra dette grundlæggende tidrum „hæver
sig" saa materien med dens oprindelige og avledede egenskaper, og i
materien kommer nye forhold tilsyne, forskjellige fra de blot
rumtidlige forhold, nemlig de fysiske og kemiske forhold i stigende
grader29

av differentiation og komplikation. Senere i utviklingen hæver der sig
i visse materielle systemer over de fysisk-kemiske forhold en ny
grundegenskap, livet, som likeledes utfolder sig i en stigende
gradskala av vitalforhold, og paa et endnu senere punkt hæver den
sjælelige grundegenskap (bevisstheten) sig over det organiske liv og
gir anledning til en rik utfoldelse av sjælelige differentiationer og
komplekser. Over det sjælelige trin hæver sig saa atter det aandelige,
som aapenbarer sig i den fornuftige tænkning og den dertil knyttede
vurdering ut fra de idealer, som knytter sig til sandhetens, godhetens
og skjønhetens begreper, og tilslut hæver sig over dette aandelige trin
det guddommelige, hvor forholdet til Gud bevisst trær frem i den
religiøse holdning.

Der fremkommer saaledes paa denne maate ,,utvikling sjjy r amider 'hvis
basis er tidrummet, og hvis spids er det guddommelige trin, og
pyramideformen skal uttrykke, at de nye grundegenskaper, alt eftersom
vi stiger opover, faar et stadig mindre omfang: de materielle processer
har et mindre omfang end tidrummet, livsprocessene et mindre omfang end
de materielle processer, de sjælelige processer et mindre omfang end
livsprocessene, de aandelige processer et mindre omfang end de
sjælelige, og det guddommelige, forsaavidt det fremtrær i
utviklingsprocessen, et endnu mindre omfang.1)

Overensstemmende med sit naturalistiske standpunkt fremholder Morgan,
at det nye, som fremtrær paa det høiere trin, skyldes Guds iboen i
pyramiden. Det opstaar derfor indenfor verdenspyramiden og trær ikke
utenfra ind i den. Men hvadenten man nu opfatter Gud som iboende i
verden eller hævet over den, maa man indrømme, at det høiere trin
betegner en nyopstaaen, som loyalt maa akcepteres, og for-

Man kommor her uvilkaarlig til at tænke paa, at kristendommen kun
anerkjender ét menneske, Kristus, som et virkelig gudemenneske.

3 — R. E.: Skapelse.30

saavidt kan man meget godt kalde Morgans utvik-lingspyramide en
skapelsespyramide i den av v. Wiesner antydede betjening. Berettigelsen
til at anvende et slikt uttryk blir saa meget større, naar man
betænker, at den „nyopstaaen", hvortil Morgan henviser, er av langt
mere indgripende art end v. Wiesners „nyopstaaen", som aapenbarer sig i
dannelsen av nye organiske arter, ikke i overgangen fra et lavere til
et høiere naturrike. Desuten kan man fra v. Wiesners synspunkt rette
den kritik mot Morgan, at det ikke gaar an at kalde en „nyopstaaen"
utvikling. Ti „opstaaen" eller „nyopstaaen" er vistnok en betingelse,
en forutsætning for utvikling; men det er i sig selv noget andet end
utvikling: For at noget skal kunne utvikle sig maa det først være til,
og det maa ikke alene være til, men det maa ogsaa være utrustet med de
anlæg, som utfolder sig i utviklingsprocessen. Naar derfor Morgan
benytter ordet ,,emergence" eller nyopstaaen som et prædikat til
utviklingen og taler om „emergent evolution", gjør han sig skyldig i
samme feil som Spencer: han gir utviklingsbegrepet en altfor vid
betydning. Da det, som utvikler sig, ikke selv i sidste instans kan
være blit til ved utvikling, maa der forut for al utvikling gaa en
anden tilblivelses-maate, som vi kan kalde „nyopstaaen", „første
opstaaen", men ogsaa „skapelse", dersom vi bare vogter os for i dette
ord at indlægge betydningen av en vilkaarlighed som trær den
naturvidenskapelige lovmæssighet for nær.

                     Den bibelske skapelsesberetning

Den bibelske skapelsesberetning.

Vi kan nu passende vende tilbake til den bibelske skapelsesberetning,
som jo i den sidste tid har været gjenstand for fornyet diskussion
særlig paa grund av dens plads i religionsundervisningen. Spørsmaalet
om, hvordan denne beretning skal forstaaes, har git anledning til de
mest motstridende og avvikende meninger indenfor den kristne kirke og
teologi, fordi der her var aapent rum for de forskjelligste
fortolkninger. Den eneste livsinteresse, som den kristne kirke her
hadde at bevare, var troen paa den ene Gud som himlens og jordens
skaper, og denne tro kunde jo forbindes med de mangfoldigste
opfatninger av skapelsesberetningens mening og den maate, hvorpaa
verden er blit skapt. Allerede fra begyndelsen av stod derfor paa dette
punkt en bokstavelig og en allegorisk tolkning mot hinanden. Men det
sier sig selv, at den strengt bokstavelige tolkning blev mere og mere
umulig, alt eftersom den naturvidenskapelige forskning kastet lys over
jordens forhold til de øvrige himmellegemer og de tilblivelsesstadier,
som jorden selv har gjennemgaat. Den tolkning, som baade ved den
naturvidenskapelige og den religionshistoriske forskning i vor tid
praktisk talt er blit den eneste rimelige, er den poetisk-religiøse, d.
v. s. den opfatning. at vi i skapelsesberetningen har for os et i al
sin enkelhet storstilet produkt av den monoteistiske aandsimpuls, som i
en række intuitive billeder hentet fra og avpasset for datidens
forestillingskreds —32

specielt den jødiske — fremstiller verden som den ene og sande Guds
skaperverk.

Imidlertid foreligger der en viss overensstemmelse mellem de
skapelsestrin, som bibelen kalder „dage", og de utviklingsperioder, som
jorden fra naturvitenskapelig synspunkt har gjennemgaat. Selv forskere,
som stod paa et av den kristne tro ganske uavhængig standpunkt, f. eks.
Lotze, v. Baer, Haeckel, Strausz m. fl. har anerkjendt, at gangen i
skapelses verket, bortset fra visse ting, i det store og hele stemmer
overens med det naturvidenskapelige utviklingsforløp. Denne
omstændighet har hitført en mængde forsøk paa at tilveiebringe en
videnskapelig tilfredstillende overensstemmelse (,,leonkor dans")
mellem skapelses-dagene og de geologiske utviklingsperioder. Men disse
forsøk har kun ført til kunstlede og uholdbare resultater.' Den
hovedvanskelighet, som de alle maa strande paa, ligger deri, at
skapelsesberetningen henlægger solens, maanens og stjernernes
tilblivelse til den fjerde skapelsesdag, efterat jorden allerede paa
den tredje dag har frembragt græs, urter, trær etc. Det sier sig selv,
at man kun ved de unaturligste krumspring kan sætte sig ut over denne
vanskelighet, dersom man opfatter skapelsesdagene slik, at de følger
efter hinanden i tid, hvilket enhver konkordansteori maa gjøre. At
forestille sig jorden uten sol er jo naturvidenskapelig umulig. Jorden
er et underordnet led i vort solsystem og dette solsystem et likesaa
underordnet led i hele universet. Det utdøde plante-og dyreliv kunde
uten solen ikke bli til, og hver vand-draapes bevægelse, ja hvert
luftdrag har i solenergien sin kraftkilde.

Teologene vilde neppe ha latt sig lokke ind paa konkordansteoriernes
avveie, dersom de fra først av hadde hat en klar og sund forestilling
om, hvad man kan vente av den religiøse intuition, inspiration eller
aapenbaring. Man har til alle tider gjort sig skyldig i den feil at
søke skjulte empirisk-videnskapelige33

oplysninger i den religiøse aapenbaring eller at lægge slike
oplysninger ind i den. Men dette bunder i en feilagtig forestilling om
den religiøse aapenbarings væsen og beskaffenheten av de sjælsevner,
hvorved den istandbringes. Disse sjælsevner er nær beslegtet med den
digterisk skapende fantasi, ja man kan si, at denne fantasi i den
religiøse inspiration kan hæve sig til den høieste virkemaate, som er
mulig for den. Man kan godt kalde denne virkemaate ,,en profetisk
skuen"; men man maa da være klar over, at hvad det her kommer an paa,
ikke saa meget er de konkrete billeder, hvorav denne aandelige skuen
betjener sig, som den aandsimpuls eller aandsstrømning, under hvis
indflydelse den virker, og dens betydning i historien. De religiøse
genier eller profeter stiller sig ind i historien som bærere av en
bestemt aandsimpuls, og naar det heter, at man skal ,,prøve aanderne,
om de er av Gud", saa maa denne prøvelse først og fremst gjælde den
,,aand" (man kan ogsaa si den „surdeig"), som taler eller virker i de
forskjellige religioner eller deres „profeter". Det ligger til den
religiøse tænke-maate i alle dens former at betjene sig av billeder
(man tænke paa Kristi parabler), og likesom et digtcrverk kan indeholde
dype sandheter, uten at de billeder, hvori disse sandheter er klædt,
kan gjøre krav paa historisk eller videnskapelig gyldighet, saaledes
kan ogsaa paa det religiøse omraade tidsbestemte og forgjængelige
billeder eller forestillinger bli en ydre aapenbaringsform for ideer av
uforgjængelig og umistelig betydning.

Altid maa man trænge ind bak billederne til den aand, som aapenbarer
sig i dem, og søker man efter aanden i skapelsesberetningen, finder man
den monoteistiske aandsimpuls, som gjør sig gjældende i hele den
jødiske historie og blir en hovedstøtte for kristendommen. Skjønt
skapelsesberetningen er beslegtet med myten, vender den sig mot de
mytiske kosmogoniers polyteisme og panteisme. Hvad den34

har fælles med myten er hævet til et monoteistisk plan, og det er
forstaaelig, at skapelsesberetningen maatte bli et hovedsagelig
støttepunkt for en religiøs bevægelse, som hæver sig fra det mytiske
til det intellektuelt-aandelige trin. Hvor de mytiske kosmogonier
fremstiller lysguden som kjæmpende mot det mørke urkaos og seirende
over det, der indskrænker den bibelske lapidarstil sig til at si: ,,Og
Gud sa: Bliv lys! Og det blev lys". De mytiske kosmogonier er tillike
teogonier: sammen med verden blir ogsaa guderne til. Men i
skapelsesberetningen har vi kun at gjøre med Gud og verden som hans
verk. Lys, sol og maane er ikke i skapelsesberetningen guder, men kun
skapelsesprodukter. Ogsaa i myten virker selvfølgelig den religiøse
fantasi og intuition; men religionen maa følge menneskehetens aandelige
utvikling, ja, den skulde egentlig til alle tider være den banebrytende
aandskraft i menneskehetens historie, og paa det høiere religiøse trin
kan myten ikke vedbli at være det egentlige religiøse livselement, men
kun faa en underordnet betydning, uten at den derfor mister sin
betydning som et baade kunstnerisk og religiøst værdifuldt billedstof.

Skapelsesberetningen er fra dette synspunkt med en viss ret blit kaldt
„monoteismens magna charta" (Gladstone), og likesom en nation med
taknemlighet og ærbødighet omfatter de dokumenter, som danner
utgangspunktet for dens frie og selvstændige utvikling, saaledes skulde
vel ogsaa en religion med lignende pietet behandle de dokumenter
hvortil dens aandelige gjennembrud og kraft er knyttet. Naar
skapelsesberetningen peker paa alle dele av den synlige verden: jord og
hav, himmel og stjerner, sol og maane, fugle og fiske, dyr og mennesker
og henviser til den ene sande Gud, som har skapt det hele, naar den ved
at oprulle skapelsesverkets fylde og vælde for vort blik bøier vore knæ
i tilbedelse og andagt for skaperen, saa skulde dette være nok for det
religiøse sind, selv om de forestillinger om verden, hvorav den
betjener35

sig i dette øiemed, er uutviklede og mangelfulde i forhold til de
forestillinger, som staar til den moderne videnskaps disposition.

Vistnok kan den religiøse intuition i sine billeder, likesom den
filosofiske intuition i sine ideer, anelses-mæssig foregripe den
videnskapelige forsknings resultater, men dette sker dog ikke med en
detaljert bestemthet og korrekthet, som kan træ istedetfor den konkrete
viden, hvortil den videnskapelige forskning fører, og man forsynder sig
storlig mot aanden i den religiøse inspiration ved at gjøre dens
billeder til hemmelighetsfulde kabbalistiske runer, hvori Gud paa
forhaand skulde ha indlagt alle astronomiens, fysikens, biologiens og
historiens senere opdagelser. Vi maa huske paa, at den religiøse
fantasi i jødeland saavelsom i den øvrige orientalske verden kjæmpet
med de gaader, som knytter sig til verdensbilledet og den synlige
verdens forhold til Gud. Saaledes opstod et rikt forraad av billeder og
tanker, som dels stammet utenfra, dels fra Israels egen fortid. Og
Israels profeter og digtere betjente sig av dette forraad med den
største frihet, naar det gjaldt at uttrykke den aand, hvorav de var
besjælet. Likesom de kunde tale om Guds øine, øren, fingre og føtter,
hans vrede, smerte og anger, uten at vi er forpligtet til at opfatte
dette som en bokstavelig beskrivelse av Gud, saaledes kunde de ogsaa
tale om fjeldenes rotfæstelse i jorden eller om himmelen som et
firmament eller en fast hvælving, uten at disse billeder derved faar
karakteren av videnskapelig eksakte beskrivelser. Ja, Job gik endog saa
vidt, at han utkastet billedet av jorden som svævende i et oventil og
nedentil tomt rum. En nøiagtig systematisk overensstemmelse mellem
disse verdens- og skapelsesforestillinger var ikke av særlig betydning
for det religiøse liv, og det er derfor forklarlig, at den saakaldte
jahvistiske beretning ikke helt passer sammen med den saakaldte
elohistiske. Og naar Job (38, 4 og 7) beskriver, hvor-36

ledes „morgenstjernerne sang" da jordens grundsten blev lagt, saa er jo
dette en forestilling, som ikke stemmer med skapelsesberetningens
fremstilling, hvorefter stjernerne blev skapt paa den fjerde dag og
saaledes ikke kunde være vidner til jordens grundfæst else. Henholder
man sig til Job faar man nærmest det indtryk at verden blev skapt i en
og ikke i seks dage. Alt dette viser, at den religiøse intuition
arbeidet frit og ikke efter en videnskapelig opstukket plan, hvilket
dog ikke udelukker, at meget av urgammel forskning eller visdom er
flydt ind i dens syner.

Søker vi skapelsesberetningens varige værd, maa vi saaledes ikke hefte
os ved de ydre, tidsbestemte forestillinger, som kanske til en
begyndelse lægger mest beslag paa opmerksomheten, men trænge ind til de
grundideer, som skjuler sig bak billederne, og som er mottagelig for en
filosofisk utformning. Ti naar religionen kommer til klar bevissthet om
sig selv, søker den altid at forbinde billede med idé, og den vinder da
i ideen en art maalestok til bedømmelse av billedet. De ideer, som da
trær i forgrunden, er følgende: 1. Ideen om Gud som „skaper", 2. Ideen
om „det skapende ord", 3. Ideen om en trinfølge i naturens sammenhæng,
som fører op til mennesket, saaledes at hvert nyt trin er betinget av
et nyt ,,ska-perord", 4. Sidst, men ikke mindst, ideen om mennesket
„som skapt i Guds billede".

Dette er religiøse ideer, som vi ikke saa let vokser fra. Ideen om
trinfølgen i naturen er jo i sit væsen evolutionistisk og principielt
stemmende med f. eks. professor Morgans utviklingsopfatning, som vi i
det foregaaende har redegjort for. Værdien av denne idé avhænger jo
ikke av trinnenes antal eller av den maate, hvorpaa skaperverket er
fordelt paa 6 dage. Her befinder vi os paa de tidsbestemte
forestillingers omraade. Ti her er den israelitiske arbeidsuke med den
paafølgende hviledag i forbindelse med datidens37

forestillinger om verden blit benyttet til anskueliggjørelse av
skaperverket.

Hvad der egentlig ligger til grund for den gammeltestamentlige
fordeling av skaperverket paa de seks dage er sikkert ikke saa let at
si. Den eneste tolkning av dette punkt, som har gjort et visst indtryk
paa mig, gaar vistnok tilbake til Thomas av Aquino og fremholder, at de
seks dage kan paralleliseres, saaledes at den første dag svarer til den
fjerde, den anden til den femte og den tredje til den sjette dag. Vi
faar da to parallelt staaende rækker paa tre dage liver, hvorav den
første række fremstiller tre store opholdsfelter eller livselementer,
mens den anden række fylder disse sfærer med beboere. Saaledes
tilveiebringer den første dag lyset, mens den fjerde fylder lyssfæren
med dens beboere: sol, maane og stjerner. Den anden dag fremstiller for
os luftens og vandets riker, mens den femte dag fylder dem med beboere:
fugle og fiske. Den tredje dag frembringer det beboelige tørre land,
mens den sjette befolker det med dyr og mennesker.

Denne anordning forutsætter kun de allerenkleste forestillinger om
verden, og hvis den er tilsigtet, blir det forstaaelig, hvorfor sol,
maane og stjerner først blir til paa den fjerde dag. Men samtidig blir
det ogsaa klart, at en rent arkitektonisk og digterisk betragtning av
skaperverket her er den bestemmende og er blit omsat i en kronologisk
trinfølge ved hjælp av den israelitiske arbeidsuke. Resultatet herav
blir da nærmest en dramatisk-kunstnerisk fremstilling, et drama i seks
akter, som udelukkende har til hensigt at peke paa de forskjellige
verdner og deres beboere og si: Gud har skapt dem alle, hans skaperord
aapen-barer sig i verdnerne og alle de væsener, som fylder dem. Den
arkitektoniske betragtning av verden som et rumlig differentiert hele
og den kronologiske betragtning av den som en trinfølge av
naturhistoriske epoker er likesom sammenvævet i ét og synes at si38

os, at hvadenten vi følger rummets eller tidens inddelinger, saa har vi
paa ethvert specielt omraade eller i enhver speciel tidsepoke med et
særegent guddommelig skaperord at gjøre.

Dette fører os til skaperordet (,,og Gud sa") som den centrale idé i
det hele. Ordet er jo det mest utilhyllede uttryk for en mening, en
tanke eller en idé. Og likesom mennesket, naar det taler, føier ord
eller grupper av ord sammen paa en planmæssig, ordnet maate, saa der
blir mening og sammenhæng i det hele, saaledes stiller Gud ved sine
skaperord de forskjellige verdner og deres beboere eller de
forskjellige tidsepoker i et slikt forhold til hinanden, at en
lovmæssig og planmæssig orden aapenbarer sig i det hele. Guds skaperord
er en ordnende magt, som bygger op og utvikler, ikke en opløsende og
forvirrende magt, som fører til undergang og kaos. Det er den „skapende
syntese", som tilveiebringer sammenhæng mellem de forskjellige dele i
rummet og gir tidsfølgen et bestemt maal at stile henimot. Et ordnet
rum og en ordnet tid er dets kjendemerke. Og naar videnskapen studerer
naturens love, saa studerer den de skaperord eller (for at tale med
Plato) de ideer, som Gud har nedlagt i verden: „0 Gud, vi tænker dine
tanker efter dig!" var derfor Kejplers utrop ved betragtningen av de
astronomiske love. Og man maa vel lia ret til at spørre, hvordan tanken
skulde kunne utforske og gjengi tingene, hvis der ikke i tingene
skjulte sig tanker, som oprindelig stammer fra en høiere aand end den
menneskelige.

Dersom nu lov og plan hører uadskillelig sammen, saa aapenbarer det
skapende ord sig ikke bare i den relative uforanderlighet, som
karakteriserer den uorganiske verdens produkter, men ogsaa i det
utviklingsforløp, hvorved de organiske væsener blir til. Enhver
organisme, som utvikler sig av et egg, aapenbarer en „plan" og dermed
tillike et litet brudstykke av indholdet i de guddommelige skaperord.
Og selv om39

utviklingsforløpet bevirkes av iboende kræfter, saa fører dog de anlæg,
som gir utviklingen retning og maal, i sidste instans tilbake til et
skaperord, en guddommelig idé. Men først i det samlede verdens-forløp,
forsaavidt det har karakteren av en utvik-lingsproces, kan hele den
guddommelige verdensplan og sammenhængen mellem dens enkelte skaperord
træ klart frem.

Fra denne verdensplans synspunkt er hele verden, saavel i rum som i
tid, en sammenhængende enhet, hvilket jo ikke forhindrer, at de enkelte
dele eller trin i denne enhet trær klart ut fra hinanden. Den
avslutning og ny begyndelse, som karakteriserer overgangen fra avsnit
til avsnit i et digterverk eller fra akt til akt i et drama ødelægger
jo heller ikke enheten i kunstverket som et hele. Allikevel kan man
være enig med Augustin i, at tidsfølgen i skaperverket maa forsvinde
for den Eviges blik, fordi den samlede verdensplan samtidig er tilstede
for Guds aasyn. Ti vi ser kun stykkevis i rum og tid, hvad der for det
guddommelige syn utbreder sig som et fuldstændig overskuelig hele.
Augustin ser i de „seks dage" kun en indrømmelse til menneskets
begrænsede fatteevne og fremhæver, at ,,den som lever et evig liv,
skaper alt paa engang". (Creavit omnia simul). Derfor indeholdes
egentlig hele skapelsesberetningen i begyndelsesordene: ,,I begyndelsen
skapte Gud himmelen og jorden". Hvad der følger efterpaa er kun en
nærmere analytisk eller allegorisk utfoldelse av indholdet i disse ord.
De seks dage blir paa denne maate kun et prisme, hvorigjennem Guds
evige lys brytes og opstykkes i de forskjellige farver, som viser sig
for et tid- og rumbestemt syn, d. v. s. for en begrænset betragtning.

Vi maa huske paa, at hvad der for et lavere syn opstykkes i en
tidsfølge, kan være samtidig overskuelig for et høiere syn, og at
planen først trær frem for den, som overskuer det hele. Dette forhold40

mellem trinfølgen og den planmæssige enhet uttrykker Morgan i følgende
ord: „Hvad der fra naturalistisk synspunkt er en „epigenetisk"
trinfølge, er fra først til sidst en utfoldelse i tid av den
guddommelige plan, i hvilken der ikke er noget før eller efter, noget
først eller sidst, fordi den evig er".1)

3) Lloyd Morgan: „Life, Mind and Spirit", p. 308.

                          Skapelse og avstamning

Skapelse og avstamning.

Avstamningslæren gaar — som allerede nævnt — ut paa, at de forskjellige
slegter og arter, som nu findes i den organiske verden, ikke er opstaat
hver for sig, men ved legemlig avstamning kan føres tilbake til de
overordentlig enkle og primitive livsformer, hvori livet fra først av
aapenbaret sig paa vor klode. Skjønt denne lære først ved Darwin for
alvor brøt igjennem, var den ogsaa før ham blit fremsat og forsvaret i
andre former, og den var i begyndelsen knyttet til diskussionen om
visse geologiske spørsmaal. I begyndelsen av det nittende aarhundrede
stod nemlig to kjæmpende anskuelser mot hinanden saavel i geologi som
biologi: paa den ene side den saakaldte „katastrofeteori" eller
,,vulkanisme", repræsentert av C uvier, ifølge hvilken de forskjellige
geologiske perioder i jordens historie er adskilt fra hinanden ved
indgripende katastrofer, og paa den anden side ,,neptunismen" (Lyell)
hvorefter de geologiske forandringer har gaat gradvis for sig og
væsentlig skyldes vandets virksomhet (derav navnet). Med
katastrofeteorien forbandt sig da den anskuelse, at naar en katastrofe
hadde ødelagt alt liv paa jorden, blev de organiske arter i den
paafølgende periode dannet ved en fornyet skapelse, mens neptunismen
forbandt sig med læren om en gradvis omdannelse ogsaa av de organiske
arter gjennem legemlig avstamning (Geoffroy St. Hilaire, Lamarck,
Darwin). Den bekjendte sætning av Linné, at der gis likesaa mange
slegter eller arter,42

som Gud fra begyndelsen har skapt, blev altsaa væsentlig opretholdt ved
katastrofeteorien.

Senere har man indset, at striden mellem „vulkanisme" og „neptunisme"
var forfeilet, og at de to anskuelser, som stod saa skarpt mot hinanden
i geologien, begge til en viss grad har ret: Store katastrofer har
visselig hjemsøkt enkelte dele av jorden; men jorden har ogsaa i det
store og hele stadig undergaat gradvise forandringer, som dog ikke bare
skyldes vandet, men ogsaa andre naturkræfter. For de organiske arters
vedkommende har imidlertid avstam-ningslæren ganske beseiret den med
katastrofeteorien forbundne nyskapelseslære.

Man maa dog ikke tro, at katastrofeteorien beneg-tet enhver utvikling
og sammenhæng mellem de forskjellige geologiske perioders organiske
livsformer. At de organiske arter, som optrær i en bestemt geologisk
periode, ikke er absolut nye og grundforskjellige fra arterne i
tidligere epoker, er noget, som alle maa indse, og man har derfor altid
antat en viss sammenhæng mellem dem; men man har rigtignok ikke altid
tænkt sig denne sammenhæng som en legemlig avstamning. Istedetfor en
legemlig avstamning har man som oftest tænkt paa en idésammenhæng, for
ikke at si en ideel avstamning.

For at forstaa, hvad der menes hermed, maa man huske paa, at
systematisk likhet og slegtskap kan bestaa mellem fysiske elementer og
former, uten at denne likhet skyldes avstamning. Det systematiske
slegtskap, som forbinder visse grupper av kemiske elementer eller
krystaller f. eks. viser, at typisk likhet opstaar uavhængig av fysisk
avstamning, hvor de bestemmende love indbyrdes er beslegtet. Og
betragter vi sammenhængen mellem de forskjellige stilarter i kunsten
(f. eks. mellem den romerske børshal, basilikaen, den romanske og den
gotiske dom), saa finder vi jo slaaende eksempler paa, hvorledes en
ideel typisk likhet kan forbinde fysiske former, uten at43

disse direkte og fysisk avstammer fra hverandre. I det hele er kunsten
vel skikket til at anskueliggjøre en utvikling, hvorved der fremkommer
en række typisk be-slegtede former, som fysisk opstaar uavhængig av
hverandre, men allikevel hænger sammen, fordi de gir uttryk for
utviklingen av en kunstnerisk idé, som egentlig foregaar i den
menneskelige bevissthet, d. v. s. i de kunstnere, som tilhører
beslegtede skoler eller retninger.

En slik idéutvikling, ikke legemlig avstamning, var for mange av
avstamningslærens motstandere et middel til at forstaa sammenhængen
mellem de geologiske perioders livsformer. Selv om der efter hver
katastrofe fysisk skedde en ny skapelse, saa repræsen-terte dog de
nyskapte organismer en videreutvikling av typer, som allerede i den
tidligere geologiske periode hadde været tilstede i en mer uutviklet
form. Det, som i fysisk henseende var en nyskapelse, var i ideel
henseende kun en videreførelse av det tidligere skaperverk.
Sammenhængen i utviklingen blev henlagt til det aandelige, ikke til det
fysiske omraade, og de enkelte fysiske livsformer blev — i likhet med
de enkelte kunstverker — betragtet som uttryk eller avspeilinger av en
ideel utvikling. Saaledes kunde de forskjellige-geologiske perioders
flora og fauna betragtes under utviklingens synspunkt udelukkende ved
hjælp av den typiske idé eller det systematiske slegtskap uten nogen
ubrutt avstamning.

Like fra Platos tid hadde man jo talt om den idé, som aapenbarer sig i
alle de organismer, som tilhører samme art eller slegt, og skjønt Plato
i disse guddommelige ideer saa evige og uforanderlige mønsterbilleder,
hvorav der i materien eller de fysiske livsformer kun viser sig
ufuldkomne reflekser, saa talte dog andre filosofer, særlig Hegel, om
ideens utvikling gjennem en indre dialektisk proces. Gaar vi ut fia
ideen, som den optrær i den menneskelige bevissthet, saa gripes den jo
der først intuitivt i en44

uutviklet, ubestemt form. Men alt eftersom den bearbeides av
tænkningen, utvikler den sig, d. v. s. den viser sig at indeholde en
række momenter, som litt efter litt utsondrer sig fra hverandre og trær
i et bestemt forhold til hverandre, saa ideen tilslut kan kaldes en
velordnet aandelig organisme, hvis forskjellige momenter har hver sin
plads og funktion. Paa lignende maate mente man, at de ideer (man kan
ogsaa kalde dem ,,skaperord"), som aapenbarer sig i den organiske
verdens arter, efterhaanden kunde utfolde sig fra en ubestemt og
udifferentiert til en bestemt organisert sammenhæng.

Naturligvis forutsætter denne lære, at ideer ikke bare findes i den
menneskelige bevissthet, men ogsaa ubevisst virker i naturen som en art
aandelige forbilleder, hvorefter de fysiske former dannes. Spør man
efter kilden til disse ideer, kommer man til den guddommelige fornuft
(Logos) eller til ,,den guddommelige plan", hvori de først kan ses i
sin virkelige indre sammenhæng. Den ideelle utviklingslære er derfor
basert paa en i naturen virkende fornuft, hvadenten man nu anser den
for ubevisst og tolker den panteistisk, eller man utleder den av en
bevisst Gud og saaledes tolker den teistisk.

Hvad blodsslegtskapet er for avstamningslæren, det var idéslegtskapet
for den ideelle utviklingslære. Ved hjælp av den typiske idé og dens
indre dialektiske utvikling mente man at kunne slaa en bro over den
kløft, som ved katastroferne maatte opstaa mellem de forskjellige
geologiske perioder. Man indser imidlertid let, at denne ideelle
utviklingslære ikke staar i nogen nødvendig motsætning til
avstamningslæren. Den gjør ikke avstamningen til nogen nødvendighet,
men den udelukker den heller ikke. Det ligger tvert-imot meget nær at
forbinde den rent ideelle sammenhæng med et fysisk avstamningsbaand
mellem organismerne. Og Geoffroy St. Hilaire er et fremragende eksempel
paa en naturforsker, som fra den fælles45

idésammenhæng sluttet sig til en fælles avstamning. I den bekjendte
store strid i 1830 mellem ham og Cuvier, fremhævet han fra et rent
konstruktivt, spekulativt standpunkt den ideelle enhet, som forbinder
alle former i den organiske verden, mens Cuvier fra et mere induktivt
erfaringsstandpunkt betonet den forskjel og de sprang, som adskiller de
forskjellige typer fra hverandre. St. Hilaire var ikke tilfreds med de
fire forskjellige hovedtyper, som Cuvier erfaringsmæssig mente at kunne
paavise i dyreriket, og søkte med vold at føre alle typer tilbake til
en eneste type, som ved avstamning var differentiert til en typisk
mangfoldighet. Det har ogsaa sin interesse at notere, at Schelling og
Hegel ut fra sit ideelle utvik-lingssynspunkt i begyndelsen var tilbøi
elige til at anta avstamningslæren, men senere vendte sig bort fra den,
antagelig fordi datidens naturforskere for størstedelen stillet sig paa
C uvier s standpunkt. Om Kant gjælder derimot det motsatte. Han uttalte
sig i sine senere skrifter for avstamningslæren, mens han i sine
tidligere skrifter undertiden hadde latt den motsatte anskuelse skinne
igjennem.

Man bør ikke undervurdere de betragtninger, som laa til grund for denne
ældre, ideelle utviklingslære. Dens feil skyldes hovedsagelig den
ensidig spekulative og konstruktive holdning, som dens repræsentanter
indtok. Blandt moderne naturforskere og naturfilosofer kan man i
forbindelse med avstamningslæren spore en erfaringsmæssig begrundet
tilbakevenden til flere av dens anskuelser. Det formende princip f.
eks. hvorav Driesch utleder den organiske utvikling (den aristoteliske
,,enteleki"), er jo i alt væsentlig det samme som den ældre
naturfilosofi forstod ved idé. Kan en idé bli bestemmende for en
nyskapelse, saa kan den selvfølgelig ogsaa bli bestemmende for
nydannelsen av anlæg i kimcellerne og dermed for utviklingen av nye
former, som gjennem forplantning opstaar av de gamle. De „mutationer",
hvortil den

4 — R.E.: Skapalse.46

moderne biologi henholder sig, kan jo med en viss ret kaldes
nyskapelser gjennem avstamning, og spørs-maalet blir da, om der bak de
fysisk-kemiske kræfter, som ved disse nyskapelser virker i kimcellerne,
staar et aandelig-oversanselig princip, en idé.

Det har sin interesse at merke sig, at der ikke viser sig nogen
nævneværdig forskjel mellem den ideelle utviklingslære og
avstamningslæren, hvad de konkrete forskningsresultater angaar. Ti naar
f. eks. den geologiske forskning drar frem for lyset slike utdøde
urtyper som f. eks. Condylarthrene, som i en merkværdig enkel og
uutviklet tilstand frembyr de nulevende hovdyrs egenskaper, saa utleder
baade den ideelle utviklingslære og avstamningslæren hovdyrene av denne
urtype. Men mens avstamningslæren udelukkende henholder sig til
forplantningen som bindeled mellem urtypen og de nulevende former, ser
den ideelle utviklingslære tillike i urtypen den første embryonale
utformning av hovdyrenes skapelsesidé, hvis indre momenter efterhaanden
utskiller sig i de forskjellige hovdyrarter, hvadenten nu disse direkte
nedstammer fra urtypen eller er opstaat ved ny skapelse.

Det er imidlertid let at forstaa, at forestillingen om en nyskapelse
vanskelig lot sig forene med natur-videnskapens erfaringsmæssige
forskningslinjer. Indenfor de rent videnskapelige
forklaringsprincippers omraade syntes der ikke at være plads for den,
og den ga bl. a. rum for mange vilkaarlige antagelser, f. eks. med
hensyn til antallet av de nyskapelser, som maatte forutsættes at ha
fundet sted. Nogen talte om G, andre om 10, atter andre om 30 og andre
igjen om 32 nyskapelser, alt efter den mere eller mindre indgripende
forskjel, man mente at maatte fastholde mellem de forskjellige
geologiske perioders livsformer.

Hertil kommer, at den ideelle utviklingslære, saalænge den forutsætter
nyskapelse, har at kjæmpe med en stor vanskelighet, som falder bort for
avstamnings-47

læren. De livsformer, som optrær i en bestemt geologisk periode, er jo
ifølge den ideelle utviklingslære i denne tid bærere av
skapelsesideerne. Naar nu disse livsformer ved en katastrofe feies bort
fra jordens overflate, saa har altsaa skapelsesideerne ikke længer
nogen materielle bærere i den tid, som hengaar mellem katastrofen og
nyskapelsen. Hvor befinder de sig da i denne mellemtid? Man kan svare,
at de befinder sig i den aandelige verden eller i den guddommelige
bevissthet; men her er de jo dog utenfor det naturvidenskapelige
forskningsomraade. Og hvordan finder de i den nye geologiske epoke de
nødvendige materielle tilknytningspunkter for sin videre utvikling?
Trækker man ikke altfor store veksler paa underet, naar man her vil
bruke det til at erstatte en naturlig materiel sammenhæng?

For avstamningslæren eksisterer denne vanskelighet ikke. Ti selv om
denne lære regner med en ubevisst skapende fornuft eller med
oversanselige formdan-nende „ideer" eller „urtyper" som den drivende
kraft i utviklingen, kommer den dog aldrig i forlegenhet, naar det
gjælder de organiske tilknytningspunkter for disse ideer i den fysiske
verden. Den behøver aldrig forvise skapelsesideerne fra det materielle
omraade, fordi den altid har deres materielle bærere levende for sig og
paa ethvert punkt kan henholde sig til forplantningen som det stedse
forhaandenværende og virkende middel for de forvandlinger og
differentieringer, som utviklingen medfører. Ikke paa noget punkt
behøver den at berøve skapelsesideerne det allerede tilveiebragte
grundlag for deres fortsatte utfoldelse, og forplantningslinjerne —
eller for at bruke et moderne uttryk — kimbanerne — blir et aldrig
svigtende materielt utgangspunkt for de „nyskapelsesundere", som maatte
være nødvendige for at hæve utviklingen fra et lavere til et høiere
nivaa.

                      Avstamningslæren som hypotese

Avstamningslæren som hypotese.

Man maa ikke forveksle avstamningslæren med darwinismen. Vistnok er det
særlig darwinismen, som har bragt avstamningslæren til almindelig
anerkjendelse. Men darwinismen omfatter dog meget mere end
avstamningslæren, nemlig en bestemt forklaring av, hvorledes den
gjennem avstamningen stedfundne omdannelse av arterne har foregaat.
Avstamningslæren som saadan indskrænker sig til at hævde, at de nu
eksisterende plante- og dyrearter nedstammer fra de tidligere, stadig
mere primitive arter, hvorav rester findes i de geologiske lag. Den gir
altsaa rum for mangfoldige meninger angaaende utviklingsmaaten og de
aarsaker, som har frembragt utviklingsresultatene. Allike vel blir det
jo for avstamningslærens tilhængere et uavviselig krav saavidt mulig at
utforske og opgjøre sig en forestilling om utviklingens hvorfor og
hvorledes. Derved er der opstaat mange forskjellige avstamningsteorier.
Zoologen, professor K. C. Schneider, sætter i en oversigt deres antal
til otte, altsaa syv foruten darwinismen.

I det efterfølgende vil vi stifte bekjendtskap med de vigtigste av
disse teorier. Men hvad man allerførst vil ha utredet er kanske det
spørsmaal, om man skal betragte avstamningen som en kjendsgjerning
eller som en hypotese. Da den ikke er en observert kjendsgjerning, maa
den jo indregistreres blandt hypoteserne. Allerede ovenfor har vi gjort
opmerksom paa, at slegtsutviklingen (fylogenesen) blir langt mere49

usikker end den individuelle utvikling (ontogenesen), fordi den
individuelle utvikling kan iagttas skridt for skridt, mens
slegtsutviklingen er noget, man kun kan slutte sig til paa grundlag av
forskjelligartede kjendsgjerninger, som ingenlunde altid er absolut
avgjørende. Men hypoteserne er jo av forskjellig art, og der gis
hypoteser, som dels paa grund av de kjendsgjerninger, hvortil de
støtter sig, og dels av rent principielle grunde blir uundgaaelige i de
videnskaper, hvor de hører hjemme. Til disse hypoteser hører
avstamningslæren, og vi finder derfor, at den praktisk talt akcepteres
av alle fagmænd. Herfra danner dog zoologen professor Fleischmann og
botanikeren professor Kerner undtagelser. De avviser avstamningslæren
ikke av religiøse grunde, men fordi de mener, at de levende organismers
oprindelse og tilblivelse hører til de spørsmaal, som naturvidenskapen
paa grund av manglende erfaringsgrundlag ikke kan besvare. De stiller
m. a. o. avstamningsspørsmaalet paa linje med spørsmaalet om livets
oprindelse, som likeledes kun kan besvares med hypotetiske gjetninger
uten tilstrækkelig erfaringsmæssig begrundelse. Derfor maa vi anse
plante- og dyreverdenen som noget givet — likesom vi maa betragte livet
som givet — uten at spørre efter oprindelse og tilblivelsesmaate. Dette
er dog aapenbart at trække altfor trange grænser for det videnskapelige
omraade. Avstamningsspørsmaalet kan kun med vold forvises fra biologien
og er særlig ved arvelighetsforskningen i langt høiere grad end før
kommet indenfor den eksperimentelle forsknings enemerker.

En væsentlig aarsak til den store naturviden-skapelige enstemmighet om
avstamningslæren ligger dog aapenbart i den omstændighet, at man paa
dette punkt har saa faa utveie at vælge imellem. Vil man ikke avvise
spørsmaalet, saa har man kun avstamning eller skapelse (uraviing) at
vælge imellem, og det er let at forstaa, at videnskapen allerede av
rent princi-50

pielle grunde maa foretrække avstamningen som arbeidshypotese, selv om
kjendsgjerningene her talte et mindre tydelig sprog, end de gjør.
Videnskapen vil jo ikke ty til en overnaturlig forklaringsgrund, saa
længe den har en naturlig forklaringsgrund at holde sig til.

Det vilde føre for vidt her at gjennemgaa alle beviser eller argumenter
for avstamningslæren. De er mere eller mindre utførlig behandlet i en
mængde populære og videnskapelige skrifter. Man kan maaske bedst
skjelne mellem indirekte beviser, som er av palæontologisk, anatomisk,
embryologisk, dyregeografisk ogserodiagnostiskart, og de direkte
beviser, som bestaar i mutationene. Til en begyndelse vil man kanske
være tilbøielig til at anse de palæontologiske beviser for de mest
avgjørende. Og dog er de mindre vegtige, end mange tror. En forfatter,
som har git en fortrinlig fremstilling av den naturvidenskapelige
forsknings resultater paa alle omraader, og som skarpt avviser alle
oversanselige forklaringsprinciper, Bernhard Bavink gir følgende resumé
av stillingen: „Vi maa desværre tilstaa, at palæontologiens resultater
hittil har været temmelig magre. Men palæontologien beviser ialfald
intet imot avstamningslæren. Den viser os i det hele en opstigende
utvikling av arternes rigdom og form-forskjellighet. De undtagelser,
som man enkeltvis kan støte paa, hører til de undtagelser, som
bekræfter regelen. Der gis f. eks. uten tvil allerede i de ældste lag
(Kanbrium og Silur) enkelte temmelig høit utviklede arter (Trilobiter);
endog hvirveldyr optrær i de tidligste lag. Desuten finder man for de
fleste familier, klasser etc. en speciel „glansperiode", f. eks. for
krybdyrene i Mesozoikum, hvorefter deres artsrigdom gaar tilbake.
Endelig gis der et betydelig antal organismer (f. eks. Lingula,
Terebratula), som like fra de ældste tider har holdt sig uforandret
eller kun frembyr uvæsentlige forandringer. Men alt dette beviser intet
mot en almindelig opstigende utvikling. I enkelte tilfælde leverer
palæontologien beviser for en direkte51

omdannelse av artskjendemerker, og forsaavidt blir jo dens paavisning
av artsomdannelsen haandgripelig. Som eksempel herpaa fremføres jo
særlig ofte den saakaldte „paradehest", d. v. s. en række
overgangs-led, som viser, hvorledes den normale pattedyrfot med fem tær
gradvis er gaat over til den nulevende hests fot med én taa (hov); men
dette eksempel viser ogsaa, hvor forsigtig man her maa gaa frem. Ti
hvis de fossile dyr, som indordnes i denne overgangsrække, virkelig var
hestens stamfædre, saa maatte aapenbart ikke bare foten, men ogsaa
andre artskjendemerker danne lignende overgangsrækker. Men dette er f.
eks. med hensyn til gebisset ikke tilfælde, og derved blir
„paradehestens" beviskraft usikker. Dog er det i nogen tilfælde
lykkedes at danne overgangsrækker, som samtidig omfatter flere
artskjendetegn. Disse kan da gjælde som vel begrundede anerækker".

„Allikevel maa det indrømmes, at man hittil kun enkeltvis har fundet
slike virkelige avstamningsrækker, og det kan synes en noget betænkelig
utvei at forklare dette med en henvisning til de utilstrækkelige
undersøkelser av jordskorpen. Men stiller man sig paa avstamningslærens
grund, kan man si, at omdannelsen av arterne efter al sandsynlighet
ikke altid har gaat like hurtig for sig. Rimeligvis har hver art eller
familie gjennemgaat en veksling mellem tider, hvor omdannelsen har gaat
raskt for sig, og tider hvor arten holdt sig konstant. Dette i
forbindelse med den store sandsynlighet for „sprang" (mutationer) eller
pludselige forandringer fra forældre til avkom gjør det efter
sandsynlighetsregningens regler forklarlig, at man kan finde hundreder
av eksemplarer av en gammel art eller av en nyere art, men ikke et
eneste eksemplar, som danner et mellemled eller en overgang mellem de
to arter. I tilfælde av en pludselig mutation har jo intet slikt
mellemled eksistert. Men selv om der har været en relativt kortvarig
overgang, vil denne neppe kunne komme i betragt-52

ning i forhold til de lange artskonstante tidsrum og deres
etterlatenskaper. Allikevel maa man indrømme, at palæontologien hæslig
lar os i stikken".1)

Bavink mener derfor, at de bedste argumenter for avstamningslæren er av
anatomisk-morfologisk art og særlig grupperer sig om de saakaldte
rudimentære organer. Den sammenlignende anatomi kan henvise til en
række kjendsgjerninger, som viser, at et organ paa grund av forandret
funktion i det ydre kan under-gaa væsentlige forandringer, men
allikevel beholde den samme „byggeplan". Sammenligner vi f. eks. den
menneskelige arm med forlemmerne hos visse dyrearter, finder vi
slaaende eksempler herpaa. Hos sæl, hval og pingvin er jo forlemmerne
avpasset for vandet, mens de hos de almindelige fugle er avpasset for
luften og hos muldvarpen for den underjordiske gravning. Derved er de i
ydre form blit yderst forskjellige og avviker sterkt fra menneskearmen.
Allikevel er skelettets byggeplan den samme saavel hos mennesket som
hos de nævnte dyr. Skal man forene denne indre overensstemmelse med de
store ydre forandringer, blir det naturligst at anta, at disse ikke
skyldes specielle skapelsesakter, men omdannelser og modifikationer i
byggeplanen, altsaa artsomdannelser. Utviklingen av hvirveldyrenes
lemmer viser idethele en seig fastholden av grundplanen.

Ved rudimentære organer forstaar man som bekjendt organer, som er
skrumpet ind og blit funk-tionsløse. De findes paa de punkter i
organismen, hvor beslegtede dyrearter har tilsvarende, men fuldt
utviklede og funktionerende organer. Man kan derfor ikke undgaa den
slutning, at de ved forkrøbling er sat ut av funktion. Eksempler paa
slike rudimentære organer er øinene hos visse muldvarparter, bakbenene
hos hvalen, skulderknoklene hos staalormen, lemmerne hos kjæmpeslangen
o. s. v. Hos mennesket

x) Bernh. Bavink: „Ergebnisse und Probleme der Natur-wissenschaft". 2.
Aufl. 1921, s. 305 f.53

gaar deres antal op til 90. Halebenet som rest av halehvirvelsøilen,
den halvmaaneformige fold i øie-kroken som rest av blinkhinden, de
muskelrester, som ellers brukes til at bevæge øret, og det ormformede
vedhæng til blindtarmen er de mest bekjendte. Alle maa indrømme, at
disse organer kun kan forstaaes som kummerlige ruiner av
funktionsvigtige og ofte stort anlagte legemsdele, som har mistet sin
specielle opgave, og man maa derfor anta, at de arter, som besidder
dem, maa være opstaat ved omdannelse av arter, som tidligere hadde dem
i fuldt utviklet tilstand. Skulde man anta, at hver enkelt art fra
først av har faat de rudimentære organer ved en speciel skapelsesakt,
saa maa man spørre, om ikke en slik skapelsesakt blir meningsløs. Ti
hvorfor skulde Gud utstyre arten med et vedhæng av ubrukelige organer?
Skal der bli mening i disse kummerlige restorganer, maa man forklare
dem gjennem avstamningen og de forandringer, denne kan føre med sig.
Men indrømmer man, at avstamningen gir rum for saa indgripende
forandringer som dem, hvorved et fuldt utviklet organ forvandles til et
rudiment, saa maa man ogsaa erkjende, at den gir rum for de
forandringer. hvorved nye arter opstaar av de gamle.

Den seige fastholden av en bestemt grundplan, som møter os ved
betragtningen av samme organ hos en mangfoldighet av arter, gjør sig
ogsaa gjældende for rudimentære organers vedkommende, og man mindes
derved om de „skapelsesideer", som den ideelle utviklingslære taler om.
Det er, som om disse skapelsesideer kan varieres paa den forskjelligste
maate, men dog fastholder en viss typisk enhet, og man kunde anføre de
rudimentære organer som et bevis paa, at de hævder sig endog der, hvor
vedkommende organ har ophørt at ha nogen betydning. Selv om de
rudimentære organer taler mot en speciel artskapelse, saa taler de
derfor dog heller for end mot de skapelsesideer, som fra et religiøst
synspunkt ind-gaar i den guddommelige verdensplan.

                           Skapelse og mekanik

Skapelse og mekanik.

Her er kun antydet en liten brøkdel av de kjendsgjerninger, hvorpaa
avstamningslæren hviler. Men ved siden av disse kjendsgjerninger har
dog rent principielle betragtninger øvet en mægtig indflydelse til
fordel for avstamningslæren. Forskjellen mellem Linnés tid og vor er jo
meget stor. Dengang hadde man endnu en viss religiøs interesse av at
tillægge skaperen saa mange og saa store skapelsesundere som mulig. Man
saa specielt i underet og skaperakten et uttryk for det almægtige
forsyn. Men nu har bladet vendt sig, og man er mere tilbøielig til at
se Guds forsyn i lovmæssigheten og den naturlige utvikling. Derfor har
man nu snarere den motsatte interesse, nemlig at indskrænke
skapelsesunderne til det mindst mulige eller helt sætte dem ut av
betragtning. Man finder det nu mere stemmende med Guds værdighet at la
alt opstaa ved iboende kræfters utvikling end ved vilkaarlige
skapelseshandlinger.

Dette er simpelthen en følge av, at den principielle holdning til
tilværelsen er blit en anden. Den videnskapelige holdning har faat
overvegten over den oprindelig religiøse. Og den videnskapelige
holdning aapenbarer sig i et principielt forhaandskrav om, at det nye i
naturen lovmæssig skal fremgaa av det gamle, og at det skal opstaa ved
den mindst mulige kraftanvendelse. Det vilde stride mot dette
axiomat-iske princip at anta, at naturen ved overgangen fra det
uorganiske til det organiske trin skulde frem-55

bringe andre livsvæsener end de enkleste og laveste, og det vilde
stride mot samme princip at forutsætte større brud og sprang i
utviklingen av det organiske liv end de, som er uomgjængelig nødvendige
for overgangen fra det ene organiske trin til det andet. Saaledes blir
det fra videnskapelig synspunkt formelig et postulat, at kløften mellem
de oprindelige urorga-nismer og jordens nuværende flora og fauna maa
ut-fyldes ved avstamning.

Av denne videnskapens principielle holdning flyter imidlertid let en
illusion, som lægger hindringer iveien for en forstaaelse mellem
religion og videnskap. Det er den illusion, at overalt hvor en
lovmæssig sammenhæng og et naturlig aarsaksforløp opdages, der er en
høiere plan og en guddommelig skaper sat ut av spillet. At dette er en
illusion er let at vise, skjønt det jo maa indrømmes, at den hænger
sammen med dype og indviklede problemer, som ikke her kan optas i hele
sin bredde. La mig bruke et billede! Naar en lænke hænger i en krok i
taket, kan man gjennemgaa hele rækken av lænkens enkelte led og si, at
hvert led i lænken like fra det nederste hænger i det nærmest ovenfor
hængende led, indtil man kommer til det øverste led, som hænger i
kroken. Man har altsaa her for sig en naturlig aarsakskjede, som fører
fra det ene led til det andet; men dette forandrer dog ikke det faktum,
at taket bærer hele lænken, og at den oprindelig er hængt op i taket av
et menneske. Opdagelsen av den mekanik, som bevirker et bestemt forløp
eller en bestemt sammenhæng, udelukker ikke, at dette forløp indgaar i
en plan og i denne kan ha sin dypeste grund.

Tegner jeg en cirkel paa en tavle, saa er kridtet og dets bevægelse den
nærmeste aarsak til cirkelens fremkomst. Men kridtets bevægelse skyldes
haanden, hvis bevægelse igjen skyldes muskelsammentrækninger, som atter
foraarsages av nerveirritationer etc. Skulde denne aarsakskjede
gjennemgaaes i alle dens56

fineste led, vilde leddenes antal praktisk talt bli uendelig. Vi sier
dog ikke, at kridtet eller haanden tegner cirkelen, men vi sier: ,,Jeg
tegner cirkelen". Med andre ord: vi sætter alle mellemliggende aarsaker
og deres mekanik ut av betragtning og utleder tegningen direkte av et
planlæggende og villende jeg. Men netop dette jeg, som er sig bevisst
at utføre tegningen, sættes ved den naturvidenskapelige undersøkelse ut
av betragtning. Ti den er indstillet paa at opdage de mellemliggende
aarsaker og hele handlin-lingens mekanik. Og likesom jeget ligger
utenfor det naturvidenskapelige undersøkelsesomraade, saaledes er det
samme ogsaa tilfælde med Skaperen og hans guddommelige plan.

En naturvidenskapsmand, som kjender en menneskelig handlings mekanik,
vil let kunne si: ,,Jeg har undersøkt hele handlingens aarsakskjede,
men jeg har ikke kunnet opdage noget jeg". Og dog kan han ikke si dette
uten at tale om sig selv, som et „jeg". Han forutsætter saaledes for
sit eget vedkommende, hvad han ikke kan opdage hos den anden. Det er
derfor ikke saa underlig, at Laplace kunde si til Napoleon: „Jeg har
undersøkt universet, men jeg har ikke kunnet opdage nogen Gud". Ti for
det øie som udelukkende er indstillet paa at opdage universets mekanik,
maa nødvendigvis Gud forsvinde, likesom jeget maa forsvinde for det
øie, som er indstillet paa at opdage den organiske eller endog den
psykiske mekanik. Jeget ligger jo ikke i de enkelte dele og deres
gjensidige mekanik eller aarsaksforhold, men i den overgripende helhet,
hvori alle enkeltdele ind-gaar. Og noget lignende gjælder om Gud i
forhold til verden, skjønt analogien maa anvendes med for-sigtighet.

Naturforskningen maa være sig bevisst, at det synspunkt, den lægger til
grund for sin forskning, er ensidig og derfor ikke kan gjøre krav paa
at gi et omfattende helhetssyn, en verdensanskuelse. Dersom57

naturforskningen ved forklaringen av dette eller hint naturfænomen
vilde ta sin tilflugt til Guds skapelses -handlinger, vilde den ophøre
at være naturvidenskap. Derfor blir skapelsesbegrepet i dets høieste
betydning en grænselinje, hvor den strengt naturvidenskapelige opgave
ophører, og hvor vi begir os ind paa filosofiens eller religionens
omraade.

Den illusion, som følger av denne naturvidenskapelige ensidighet, har
imidlertid sit motstykke i den illusion som følger av den religiøse
ensidighet, naar denne bare i vilkaarlig-mirakuløse handlinger, hvorved
lovmæssighet og aarsakssammenhæng brytes, kan se en guddommelig
aapenbaring. Det øie, som særlig er indstillet paa mirakler, sløves for
det store under, som daglig aapenbarer sig for vort blik i naturens
lovmæssig sammenhængende system.

For det religiøse sindelag blir lovmæssigheten i naturen et uttryk for
den guddommelige plan og dermed tillike en aapenbaring av Guds evige
enhet og paalidelighed Hvad videnskapen studerer er derfor for
religionen det stedseværende guddommelige under, hvorved verden skapes,
opholdes og føres frem til den fuldendelse, hvorved det guddommelige
maal virkeliggjøres. Denne religiøse (og filosofiske) side av
lovmæssigheten kan og maa videnskapen sætte ut av betragtning, fordi
den kun studerer naturlovene med henblik paa mennesket, ikke med
henblik paa Ond. Den viden, som videnskapen søker, er altid en viden,
som sætter mennesket istand til enten at forutse eller at beherske
begivenhetenes gang, en viden, som i stedse stigende grad gjør naturen
til et instrument, hvorpaa mennesket kan spille som pianisten paa sit
klaver. Hver naturlov, som videnskapen opdager, betyr en ny streng i
det klaver, hvorved mennesket behersker naturen. Derfor er det
videnskapelige fremskridt saa nøie knyttet til utvidelsen av den
menneskelige magtfølelse og herskerevne.

Religion og filosofi kan derimot ikke indskrænke58

sig til dette rent menneskelige beherskelsessynspunkt, som for
videnskapen er bestemmende. De hæver sig til et overmenneskelig
synspunkt, fordi de betragter baade naturens og menneskets verden i
forhold til tilværelsens inderste og dypeste grund. Derved kommer ogsaa
naturlovene i en anden belysning. Det viser sig, at den rent
videnskapelige betragtning av naturlovene beror paa en vilkaarlig
begrænsning av synsfeltet og en undertrykkelse av spørsmaal, som
øieblikkelig melder sig, saasnart man ikke udelukkende lar sig bestemme
av den videnskapelige opgave, men tillike lar den filosofiske og
religiøse opgave komme tilorde. Naturlovene er jo ikke andet end
abstrakte formler, som gir uttryk for tingenes iboende konstante
egenskaper og virkemaater. Adskilt fra tingene (d. v. s. naturens
elementer, legemer og levende væsener) har de ingen selvstændig
tilværelse. Blir vi staaende ved tingene som de er, kan vi derfor nøie
os med den erkjendelse, som formuleres i videnskapelige love. Men spør
vi, hvorledes tingene er blit, som de er, — hvorledes de har faat sine
konstante egenskaper og virkeformer —, da sprænger vi den strengt
videnskapelige ramme og betrær filosofiens eller religionens enemerker.

At angi den rolle, som naturlovene spiller i tilværelsen er ikke saa
liketil. Den kan baade undervurderes og overvurderes. Paa den ene side
er det klart, at en verden uten love og regler vilde gjøre baade
videnskapen og livet umulig. Dersom vi ikke kunde stole paa en viss
bestandighet og regelmæssighet i tingenes egenskaper og indbyrdes
vekselvirkning, vilde verden bli et kaos, hvor det vilde være umulig at
finde sig tilrette. Paa den anden side foreligger der ingen
tilstrækkelig grund til at tillægge naturen en absolut og
undtagelsesfri lovmæssiget, som bestemmer naturforløpet indtil de
allermindste enkeltheter. Som professor Erich Becher fremhæver i sin
„Naturfilosofi" er en tilnærmelsesvis lovmæssighet59

tilstrækkelig baade for videnskapen og livet, og meget vilde kunne
anføres for den anskuelse, at en rationel lovmæssighetstolkning av
naturens fænomener kun til en viss grad lar sig gjennemføre. Metodisk
maa man forutsætte, at naar vi støter paa en undtagelse fra en kjendt
naturlov, da maa denne undtagelse skyldes en anden, endnu ukjendt
naturlov. Men vi har ingen garanti for, at denne forutsætning i alle
mulige tilfælde vil vise sig at holde stik. Det vilde ikke bety nogen
forandring for den praktiske forskning, om de hittidige naturlove
skulde vise sig kun at være gjennemsnitsregler med tilnærmelsesvis
nøiagtighet og paalidelighed Noget bevis for en absolut og
undtagelsesfri lovmæssighet kan ikke leveres.1) I naturlovene ligger
overhodet ingen verdensforklaring. Selv om vi kjendte alle de
naturlove, hvorefter tingene virker omkring os, vilde vi dermed ikke
være i besiddelse av noget uttømmende kjendskap til tilværelsen som
helhet. Ti naturlovene opstaar og forgaar sammen med det naturrike,
hvortil de er knyttet. De er en følge av tingenes tilblivelse og
vekselvirkning, ikke den oprindelige grund til deres eksistens. De
kemiske love forutsætter tilværelsen av kemiske elementer, likesom de
organiske love forutsætter tilværelsen av levende organismer, og begge
disse arter av love maa nødvendigvis forsvinde med elementenes eller
organismernes ophør. Naturlovene forutsætter m. a. o. altid en
virkelighet, som de ikke selv kan forklare, og hvis indre beskaffenhet
de uttrykker. Kan da denne virkelighet i alle tilfælde føres tilbake
til en forutgaaende virkelighet med mere primitive naturlove, saa vi
tilslut kommer til en evig urmaterie med evige uriove som en
tilstrækkelig forklaring av alle forbigaaende naturriker og deres
speciallove? Eller er den virkelighet, som danner grundlaget for hver
særegen art av naturlove, produktet av en ska-

]) Kfr. „Die Kultur der Gegenwart" III Theil: ,,Natur-philosophie" von
Erich Becher.60

pende virksomhet? Disse spørsmaal sprænger viden -skapens ramme og
fører ind paa verdensanskuelsens omraade. Som vi har set betegner hvert
høiere natur-rike noget principielt nyt i forhold til det lavere
naturrike, og dette i forbindelse med andre omstæn-digheter har ført
til, at man i naturfilosofien i stigende grad regner med en skapende
virksomhet som den inderste grund til al oprindelig
virkelighetsdannelse, selv om denne skapende virksomhet („elan vital")
tillægges selve naturen og ikke Gud. Dersom alt var en følge av en evig
urmaterie og dens evige love, vilde der kun eksistere et eneste
naturrike, som tilsammen vilde danne en sammenhængende verdens-mekanik
uten det ringeste spillerum for en „skapende virksomhet eller evne" av
nogen art. Talen om en „skapende natur" vilde mangle ethvert grundlag.

At der i naturlovene aldrig ligger nogen uttømmende forklaring av
naturprocesserne kommer særlig tilsyne i deres hypotetiske (betingede)
form. En naturlovs form er aldrig profetisk. Den sier os aldrig uten
videre, hvad der vil ske, men kun hvad der vil ske under visse nærmere
definerte betingelser: ,,Dersom disse betingelser er tilstede, vil
virkningen indtræ". Naturligvis kan man paa grundlag av naturlovene
forutsi mange ting. Men videnskapens forutsigelses-evne er sterkt
begrænset og vilde visselig staa overfor noget uvisst og irrationalt,
selv om dens viden omfattet alle formulerbare naturlove. Betingelsernes
indtræden blir altsaa ifølge enhver naturlov staaende som noget uvisst
eller aapent, og det samme blir tilfælde, om vi har med det samlede
kompleks av naturlove at gjøre. Naturen viser sig jo nemlig aldrig for
os som et helt lukket, i sig selv avsluttet system, men som et kompleks
av kun relativt avsluttede systemer, som baade utadtil og indadtil
staar aapne for ubestemte, overordnede (eller underordnede)
indflydelser. Kunstig kan vi nok danne systemer, som tilsynelatende „er
sig selv nok", f. eks. et urverk; men ogsaa i slike61

tilfælde er uavhængigheten av utenverdenen sterkt begrænset. Jorden er
vistnok et relativt avsluttet natursystem, men staar aapent for andre
planeters, specielt solens indflydelse, likesom vort solsystem igjen
staar i et visst avhængighetsforhold til andre kosmiske systemer.
Saaledes kommer vi, ved at forfølge denne avhængighet, ut i det
endeløse verdensalt. Og noget lignende møter os, om vi forfølger det
indre avhængighetsforhold mellem naturrikerne. Den uorganiske natur
(mineralriket) er jo ikke helt avsondret fra den organiske natur, men
mottagelig for organisk indvirkning, likesom den organiske natur i
besjælede organismer er aapen for psykisk indvirkning. Kan vi da være
sikre paa at det psykiske danner tilværelsens inderste grænse? Er en
overpsykisk paavirkning av det psykiske udelukket? Det er spørsmaal,
som videnskapen ikke kan besvare. Den kan aldrig si: Her staar vi ved
den alleryderste eller ved den allerinderste grænse. Dens naturlove
levner altid et visst spillerum for det uvisse, ubestemte, irrationale.

Tænker vi os, at to personer spiller schak med hinanden, og at dette
spil studeres av et tredje væsen, som bare kan se brikkerne og det
bret, hvorpaa de flyttes, men ikke de spillende personer, saa vil dette
væsen ved sit studium let kunne lære regiene eller lovene for spillet
at kjende. Det vil ved iagttagelse kunne konstatere, at flytningen av
brikkerne er underlagt visse regelmæssigheter, og det vil kunne
formulere disse regelmæssigheter hypotetisk ved at si: Dersom en løper,
et taarn, en hest etc. flytter sig, saa vil det altid ske efter den
eller den regel. Men det vil ikke av disse regelmæssigheter ha ret til
at slutte, at brettet med schakbrikkerne danner et sluttet system, at
brikkerne flytter sig selv, og at der ikke eksisterer nogen spillere,
fordi disse er usynlige. Det maa regne med den mulighet, at
schakspillet med dets love er et aapent system, hvis mening og maal
først blir klar, naar spillerne tas med i regningen. Naturligvis er

5 — R. E.: Skapelse.62

dette kun et billede. Der er ingen grund til at tro, at alle naturens
elementer, legemer eller organismer ikke er andet end passive brikker,
som bevæges av usynlige spillere. Men der er heller ingen grund til at
tro, at naturen er et helt igjennem selvspillende spil, som ikke paa
noget punkt eller i nogen henseende ledes av en overordnet intelligens.
Alt hvad man har ret til at si er, at enhver overordnet intelligent
ledelse staar i overensstemmelse med spillets regler. Dette billede er
derfor vel skikket til at anskueliggjøre, at naturlovene kun er
faktiske regelmæssig-heter i naturforløpet (ikke aprioriske
nødvendigheter), og at de ikke forklarer tilværelsen som helhet, men
gir rum for en intelligent ledelse, som benytter dem for at naa visse
maal. For overordnede intelligente væsener blir jo naturlovene kun den
mekanik, hvorved de bestemmer tingenes gang, akkurat som schak-spillets
regler for spillerne er den mekanik, hvorved de bestemmer spillets
gang. Naturen beherskes ved at overholde naturlovene, ikke ved at bryte
dem. Dette gjælder visselig ikke bare om mennesket, men ogsaa om Gud.

Naturlovene viser os derfor kun en mekanik, hvis oprindelse, mening og
maal de ikke selv forklarer, et spil, som ligger midt imellem verdens
oprindelse og maal, dens skapelse og fuldendelse. Man kan ogsaa kalde
naturlovene de skinner, paa hvilke begivenhetene maa bevæge sig, hvis
de indtrær, likesom jernbanetoget maa komme paa jernbaneskinnerne,
dersom det overhodet kommer. Men om og naar jernbanetoget kommer kan jo
skinnerne ikke fortælle os. Det kan vi kun læse os til i en rutetabel,
d. v. s. i trafikplanen. Og naturlovenes oprindelse, mening og maal kan
vi først læse os til i hele universets trafikplan d. v. s. i den
guddommelige verdensplan, som ikke bare omfatter verdenernes mekanik,
men ogsaa dens oprindelse og det maal, den tjener.

En mekanik forklarer ikke sig selv, men forut-63

sætter en producerende eller skapende virksomhet, som har frembragt den
og dermed tillike de naturlove, hvorefter den virker. Og man maa anta,
at den skapende evne, som har frembragt verdens-mekaniken, ikke har
uttømt sig selv i denne, men besidder en indre uendelighet og
overlegenhet, i kraft av hvilken den hæver sig over enhver underordnet
mekanik som en evig kilde til eventuelle nydannelser eller nyskapelser.
Isaafald tilbakeholder altsaa den skapende evne i sig altid en indre
kilde til modifikation og forandring. Men likesom Kristus sa om sig
selv, at han var kommet for at fuldbyrde loven og profetene, ikke for
at avskaffe dem, saaledes maa man i alle høiere nyskapelser, hvori den
skapende evne aapenbarer sig, se en fuldbyrdelse, ikke en avskaffelse
av den allerede tilveiebragte lovmæssige orden og mekanik: den lavere
lovmæssighet optas og indordnes i et høiere liv og dermed i en høiere
lov.

Naar vi utleder verdensmekaniken — og enhver specialisert mekanik, som
indgaar i denne, — av en „skapende evne", saa fører vi den altsaa
tilbake til et overmekanisk princip, som aldrig helt kan gaa op i den
mekanik, den frembringer. Hvad skal vi saa kalde dette overmekaniske
princip? Det vilde være misvisende at kalde det „fornuft". Ti vistnok
maa det virke fornuftig for at kunne frembringe en lov-ordnet mekanik;
men fornuften er dog ikke i sig selv skapende. Som skapende maa denne
evne "snarere sammenlignes med viljen end med fornuften, og vi maa
derfor nærmest forestille os det overmekaniske princip som en vilje,
som betjener sig av fornuften til en lovordnet virkeliggjørelse av sine
maal. Ordet ,,skape" indeholder et irrationalt moment, som ikke gaar op
i mekanikens fornuft, og i alt, hvad der kan kaldes vilje, ligger der
jo ogsaa unegtelig en irrational kjerne, som ikke gaar op i de
rationale processer (f. eks. fornuftige overveielser), hvorav den
betjener sig. Paa den anden side ligger der ikke i viljen nogen64

fornegtelse eller ophævelse av fornuften. Den gjør fornuften til et
organ, hvorved den rationaliserer sin skapende virksomhet, og hæver sig
saaledes over fornuften, men fornegter den ikke. Jeg kalder derfor
viljen i den her definerte betydning — d. v. s. den skapende,
nyskapende eller opbyggende vilje — over-rational. Og overalt hvor jeg
taler om det „overrationale" forstaar jeg derved noget viljemæssig
irrationalt, som vel overstiger fornuften, men dog aapenbarer sig
gjennem den.

Men det irrationale — som jo indtar en stadig bredere plads i den
moderne filosofiske diskussion — forekommer ikke bare i denne positive
form. Betragter vi sjælslivet, saa omfatter dette ikke bare en
skapende, opbyggende vilje, men ogsaa en blind lidenskap, som slaar
vildt omkring sig og utlader sig i et virvar av kaotiske, planløse
bevægelser. Ogsaa i denne blinde lidenskap møter vi noget irrationalt;
men det har her en negativ, ikke en positiv karakter, det forholder sig
fornegtende, ikke bekræftende, til fornuften. Derfor kalder jeg dette
negativt irrationale det „underrationaleog jeg anvender dette uttryk
overalt, hvor vi har for os noget, som virker opløsende, nedrivende,
kaotiserende, saaledes at en ordnet, lovmæssig mekanik derved falder
fra hinanden. Det underrationale er aldrig skapende, det formaar kun at
opløse det skapte.

Saavel i sjælslivet som i den ydre natur finder vi, at det rationale
(fornuftige) danner et mellemled mellem et overrationalt skapende og et
underrationalt opløsende princip. Det overrationale maa i og ved
fornuften overvinde det underrationale (tilfældig-kao-tiske) for derved
at utfolde sine iboende høiere muligheter. I naturen aapenbarer det
rationale sig altid som et ordnet kosmos, en lovmæssig virkende
mekanik. Men denne mekanik er ikke evig. Den er oprindelig frembragt av
en overrationalt skapende virksomhet og den blir ved opløsning noget
relativt underra-65

tionalt: et kaos. Som blot og bart stof er verden ikke et ordnet
kosmos, men et kaos, ikke en lovmæssig mekanik, men kun tilfældig
virkende partikler, og verdenernes opløsning i henhold til entropiloven
viser os, hvad verden blir som blot og bart stof, d. v. s. adskilt fra
den skapende virksomhet og de skapelsesideer (eller love), hvorved
stoffet ordnes.

Kaos er et opløsningsprodukt, ikke et skapelses-produkt. Naar et hus
forlates av dets beboere, forfalder det til en ruin. Paa lignende maate
kan en mekanik løsgjøres fra den guddommelige plan og skapende
virksomhet, som frembragte den, og den forfalder da til et kaos, d. v.
s. til et avsjælet stof, som dog længe kan bevare en viss lov og orden,
før opløsningen blir fuldstændig. Men saa længe en mekanik indgaar i en
levende og virkende planmæssig sammenhæng, er den derved knyttet til
det overmekaniske, skapende princip og vedblir derfor at være et
fundament for mulige nyskapende impulser. Dog kan vi ikke tale om et
kaos i absolut, men kun i relativ betydning. En ruin er et kaos i
forhold til det hus, den engang var, men frembyr dog som blot og bar
materie sin egen lovmæssighet. Dog gir denne rum for en vidtstrakt
tilfældighet i forhold til husets formaalstjenlighet, og deri ligger
dens kaotiske karakter.

I middelalderen skjelnet man mellem en ,,natura naturans" og en
,,natura naturata", d. v. s. mellem en skapende natur og en skapt
natur, og naar den moderne naturfilosofi taler om et skapende princip i
selve naturen, som frembringer de forskjellige verdener og deres
naturriker, saa vender den tilbake til denne gamle sondring. Dette
skapende princip er da de gamles natura naturans, mens de frembragte
verdener eller naturriker med deres iboende mekanik er natura naturata.
Natura naturans blev ogsaa brukt i betydningen anima mundi eller
„verdenssjælen", som jo kan opfattes panteistisk og tolkes som et i

naturen virkende sjælelig princip.1) Men der er heller ikke noget
iveien for at betragte verdenssjælen som et skapelsesprocfatfø av en
personlig Gud, som selv er hævet over naturen, men gjennem
verdenssjælen — natura naturans — virker ind i den skapte natur og dens
verdener. Naar vi mindes den rolle, som opløsning og kaos spiller i
naturen, blir det dog ikke nok at skjelne mellem en natura naturans og
natura naturata. Vi maa dertil ogsaa føie en natura denatu-rata, d. v.
s. en opløst, kaotisert natur. Den rationa-liserte og mekaniserte
natura naturata kommer til at staa midt imellem en natura naturans og
en natura denaturata. Botanikeren, professor Reinke fremstiller
,,natura naturans" som „handlende" og lovene som produkter av dens
skapende handlinger (,,Die W elt als Tat").'1)

Hvadenten nu den skapende virksomhet tillægges Gud eller verdenssjælen,
saa indeholder den — som vi har fremholdt — et overrationalt og et
rationalt moment. Det overrationale moment aapenbarer sig i den
skapende frembringelse, det rationale i skaperverkets form, lov, plan
og mekanik. Og netop dette rationale moment gjør tillike skaperverket
til et utviklings verk. Ti utvikling kan kun forstaaes som en proces,
hvori det overrationale og det rationale, skapelse og mekanik intimt
virker sammen. Uten den overrationale skapelse kunde det høiere trin
ikke hæve sig over det lavere, uten rationalitet kunde trinnene ikke
danne en lovmæssig og planmæssig sammenhæng, og uten mekanik kunde
hvert trin ikke utfolde sin egen iboende lov og orden. Utvikling er en
ved tid, rum og lov rationalisert skapelse. Og det vilde være likesaa
meningsløst at si, at utvikling udelukker skapelse, som at si, at
sproget udelukker den skapende digter. Ogsaa sproget har sin mekanik,

1) Kfr. Professor dr. J. Reinke: ,,Die schaffende Natur", specielt p.
26 ff.

2) Kfr. Reinke: „Die Schaffende Natur" p. 140.67

sin egen iboende struktur. Men denne frembringer ikke digterverket. Den
gir kun digterverket en rational form. Ved at si utvikling betoner vi
den rationale side av skapelsen. Ved at si skapelse betoner vi den
overrationale side av utviklingen. Og uten denne overrationale side
blir der ikke andet tilbake av utviklingen end en avsjælet mekanik, som
er saa langt fra at kunne utvikle sig, at den tvertimot hjemfalder til
opløsning og dermed til den rent negative irrationalitet. Om utvikling
kan vi kun tale, naar der — ialfald paa visse punkter i forløpet —
opstaar noget nyt. Og hvor der er utvikling, der skjelner vi ogsaa
mellem noget høiere og noget lavere, d. v. s. vi vurderer de enkelte
stadier eller trin i forhold til hinanden og i forhold til en plan,
hvori utviklingsbegrepets sammenhæng med den skapende handling
likeledes trær frem.

Den „skapende utvikling", som særlig aapenbarer sig i forvandlingen av
de organiske former, stiller i vor tid stadig mere den irrationale
faktor i tilværelsen ved siden av den rationale. Den menneskelige
erkjendelses historie viser, i hvor høi grad den rationale faktor kan
overdrives. Man har gaat ut fra som en selvfølgelig forutsætning, at
tilværelsen uten rest gaar op i fornuftens kategorier, og at den intet
indeholder, som ikke kan indfanges i de rationale formlers net. Fra
oplysningstiden av har man derfor ræsonnert som om tilværelsen er et
kosmos uten kaos eller en rationalt fuldstændig gjennemskuelig
verdensmekanik. Nu indser man mere og mere, hvor naiv denne
forutsætning er og betragter tilværelsens rationalitet som
problematisk: kun den fortsatte forsknings og erkjen-delses resultater
kan vise, i hvilken grad den verden, hvori vi lever, lar sig
gjennemskue og beherske ved hjælp av fornuften og dens former. Denne
betragtning gir rum for en viss kaotisk rest i verden ved siden av det
fornuftige kosmos og den gjennemskue-lige verdensmekanik. Ikke saa at
forstaa, at dette

kaos skulde være absolut og fremby en total mangel paa logisk struktur.
Men det skiller sig paa de forskjellige tilværelsestrin ut fra en
bestemt kosmisk orden og utvikling som en relativ tilfældighet og
uorden og som en tendens til forfald og opløsning i motsætning til den
opadstigende utviklingstendens. Den materielle verden er derfor kun et
kosmos i den grad, som denne kaotiserende tendens overvindes, og den
materielle verdensproces utfolder sig som en kamp mellem kosmos og
kaos. Den moderne videnskap og tænkning fører derfor — som professor
Vierkandt utførlig har paavist — til et dualistisk verdensbillede,1) en
dualisme mellem det rationale og det irrationale, mellem kosmos og
kaos. Det viser sig, at vor materielle verden endog med hensyn til den
blotte rationalitet ikke er fuldkommen eller gir rum for nogen
fuldkommenhet. Og da den menneskelige tro ikke kan stanse ved en
dualisme — en disharmoni — som det høieste, maa den — for at opløse
dualismen i monisme — gaa ut over den materielle verden til et
immaterielt „Gudsrike" som den høiere harmoni, hvori den materielle
verdens disharmonier forsvinder.

Det kaotiske element i den moderne naturopfatning trær maaske tydeligst
frem hos fysikeren, professor Boltzmann, som har stillet den fysiske
verden og dens lovmæssighet i ny belysning ved at betragte den ut fra
begreperne sandsynlighet og usandsynlighed Da der i vor verden findes
en tendens til uorden, maa man — sier Boltzmann — undre sig over, at
der overhodet findes en lovordnet sammenhæng i den. Tænker vi os, at
universet er evig, og at det oprindelig har været et ordnet universum,
saa maatte dog denne orden i løpet av den uendelig lange tid ha
forvandlet sig til et uordnet kaos. Istedetfor nu at ty til en
„skapende natur" eller en Gud som den inderste kilde til den kosmiske
orden, hvorved

') Se Alfr. Vierkandt: „Der Dualismus irn modemen Welt-bild" Berlin
1923.69

det uordnede kaos overvindes, henholder Boltzmann sig til en mere
matematisk-naturvidenskapelig løsning. Han ræsonnerer som saa: I et
absolut kaos er ganske visst en tilstand av kontinuitet, lovmæssighet
og rational orden uendelig usandsynlig. Men i en uendelig verden er der
rum ogsaa for det mest usandsynlige, og det er derfor ikke udelukket,
at denne uendelig store usandsynlighet i et mindre, begrænset
verdensomraade ved at lykketræf er blit til virkelighet. Det rationale
kosmos, hvori vi lever, repræsenterer derfor et merkværdig
undtagelsestilfælde midt i et uendelig kaos. Fra et metodisk
naturvidenskapelig synspunkt kan muligens denne tankegang være en
utvei; men det levende og troende menneske vil ikke være i tvil om, at
en rationalt skapende verdensmagt maa foretrækkes fremfor det uendelig
usandsynlige lykketræf som en forklaring av den kosmiske orden, som i
vor verden ialfald tilnærmelsesvis, om ikke helt holder den kaotiske
uorden i schak.

Men det irrationale aapenbarer sig — som vi har set — ikke bare i det
antikosmiske kaos; det møter os ogsaa i den skapermagt, hvorav det
rationale kosmos fremgaar. Derfor kommer man ikke til nogen klar
opfatning av forholdet mellem det rationale og det irrationale i
tilværelsen, medmindre man — som vi her har gjort — skjelner mellem det
overrationale og det underrationale, d. v. s. mellem det irrationale i
dets høiere positive og i dets lavere negative skikkelse.

                               Darwinismen

Darwinismen.

Det vil neppe fra noget hold kunne benegtes, at darwinismens seiersgang
i den videnskapelige verden hovedsagelig skyldes dens mekanistiske
karakter. Den imøtekom paa en fortræffelig maate den mekanistiske
holdning, som ved dens fremkomst var i opgang i den videnskapelige
verden og blev derved et holdepunkt ikke bare for det
naturvidenskapelige forkla-ringsprincip, men ogsaa for en
verdensanskuelse, som mente at kunne undvære en guddommelig skaper og
en guddommelig verdensplan. At specielt den organiske verden er sterkt
gjennemtrængt av planmæs-sighet eller hensigtsmæssighet, er saa
iøinefaldende, at ingen biologi kan undgaa hensigtsmæssighetens begrep
ved beskrivelsen av de organiske livsformer i forhold til deres
livsbetingelser og omgivelser. Og denne hensigtsmæssighet syntes i
sidste instans at maatte utledes av et guddommelig, intelligent
princip. Men saa kom Darwin og forklarte hensigts-mæssigheten som et
resultat av — tilfældighet eller ialfald av aarsaker, som ikke paa
noget punkt forutsatte nogen plan. Det forbløffende i Darwins lære
ligger særlig i det kunststykke at forklare det hensigtsmæssige ved
hjælp av rent planløse faktorer, nemlig tilfældige variationer, som
skiller avkom fra forældre, og som enten betyr et held eller et uheld
for vedkommende organisme i kampen for tilværelsen. Da de heldig
utrustede organismer blir de seirende og ved arv overfører de heldige
variationer paa avkommet,71

mens de uheldig utrustede gaar tilgrunde, maa jo avstamningsprocessen
stadig avføde et flertal av hensigtsmæssige former, uten at man behøver
at utlede disse av nogen planmæssig skapende intelligens eller av en i
organismerne virkende ubevisst, psykisk utvik-lingsimpuls.

Spør man efter aarsakene til de tilfældige variationer, saa maa man
ganske visst indrømme, at disse aarsaker ikke kjendes. Men da
variationene er tilfældige, kan man kun utlede dem av blinde
naturkræfter i likhet med de i organismen virkende fysiskkemiske
kræfter. Veien syntes saaledes aapnet til at gjennemføre det samme
mekaniske forklarings-princip i den organiske som i den uorganiske
natur.

Den Darwinske avstamningsteori er saa vidt kjendt, at det neppe er
nødvendig at gi nogen utførlig fremstilling av den. Man kan illustrere
den ved følgende billede: Et skib er ifærd med at forlise, og det
eneste middel til redning er en liten tømmer-flaate, som kan bære et
snes mennesker av de hundrede eller flere som skibet har ombord. Slaar
man nu en strek over al tanke paa selvfornegtende opofrelse, vil man
kunne forestille sig den kamp, som utkjæmpes mellem passagererne for at
faa plads paa flaaten. Det blir naturligvis de sterkeste som tilkjæmper
sig pladsen. De andre maa gaa under med skibet. Men selv blandt dem,
som faar plads paa flaaten, er der mange, som vil dø av sult, tørst og
kulde. Bare de sterkeste og mest utholdende vil overleve og forplante
sin slegt, hvis de ikke allerede har gjort det. En slik flaate er
jorden. Vi har vanskelig for at forestille os den livskonkurranse, som
utspiller sig mellem alle levende væsener. Wallace har regnet ut, at
hvis der ikke fandtes nogen hindringer eller konkurranse, vilde et
enkelt fuglepar i løpet av ti aar frembringe 20 millioner efterkommere.
Allike vel finder man ikke i noget distrikt at et tidsrum av 15 aar
bevirker nogen synderlig forøkelse i antallet av fugle72

tilhørende denne eller hin art. Dersom alle kimer fik anledning til
fuld utvikling, vilde fisken bli saa tæt i floderne som sild i tønde,
fuglene vilde skjule himmelen for os, luften vilde bli ufremkommelig
for insekter, og jorden likesaa ufremkommelig paa grund av den bugnende
plantevekst.

Den rivalitet eller livskonkurranse, som i dette billede trær særlig
sterkt frem, og som vel maa ansees for det centrale punkt i Darwins
teori, paatrængte sig hans opmerksomhet ved læsningen av Malthus, som
utnytter den i sin teori om principerne for befolkningens vekst i den
menneskelige verden. Den gjorde det mulig for ham at overføre det
utvalg, som mennesket foretar ved kunstig dyrkning og opdrætning av
plantevarieteter og dyreracer, paa de upersonlige og blinde kræfter,
som virker i naturen. Dette kunstige utvalg bestaar jo i en isolering
og parring av organismer, som utmerker sig ved visse ønskelige
egenskaper. Naar dette utvalg gjentas blandt efterkommerne fra det ene
slegtled efter det andet, kan den forønskede egenskap efterhaanden bli
sterkt fremtrædende og bevirke en betydelig modifikation av arten. Men
det kunstige utvalg er jo planmæssig, og naturen har ingen planmæssig
indgripende opdrætter. Det gjaldt derfor at opdage den blindtvirkende
naturfaktor, som i naturen trær istedetfor opdrætteren, og bevirker det
utvalg, hvorved artsegenska-perne forandres og nye arter utvikler sig
av de gamle. Denne naturfaktor mente Darwin at finde i
livs-konkurransen eller kampen for tilværelsen, og han saa i de bedst
utrustede livsformers seir og videre-forplantning et naturlig utvalg,
som kunde føre til lignende resultater som det kunstige. Darwins teori
har derfor faat navnet,,læren om det naturlige utvalg" eller
,,selektionsteorien" (selektion = utvalg), et navn, som er vildledende,
fordi det egentlig peker paa den planmæssighet, som ved de darwinske
forklaringsfaktorer skulde erstattes. Det naturlige utvalg er jo73

nemlig ikke et planmæssig utvalg som hos opdrætteren, men rent
tilfældig, fordi det fremgaar av det tilfældige forhold mellem
tilfældig opstaatte organiske egenskaper og de likesaa tilfældig
opstaatte ydre livsomstændigheter hvortil organismen er henvist. Det
bestaar egentlig i en fortsat kumulation (ophopning) av tilfældige
situations fordele. Livsformernes og arternes skjæbne bestemmes ved et
lotterispil; ti heldige variationer forekommer ved siden av de
uheldige, og det beror paa omstændigheterne, om en bestemt variation er
fordelagtig eller ei.

Allikevel sætter darwinismen ikke al planmæssighet ut av spillet. Ti
den drift, som bringer enhver organisme til at kjæmpe for livet, føden,
forplantningen og ungerne er i sit væsen en psykisk kraft rettet paa et
bestemt maal. Men darwinismen reducerer denne drift til en relativt
magtesløs faktor i sammenligning med de tilfældigheter, som fremgaar av
blinde og mekaniske aarsaker.

Darwinismen blev saaledes en hovedstøtte for den
mekanistisk-materialistiske verdensanskuelse, som paa hans tid var i
opgang; men man maa ikke tro, at den hos Darwin selv utsprang av en
slik verdensanskuelse. Darwin var selv først og fremst den kloke,
ærlige og klart tænkende zoolog, som behersket en vældig samling av
biologiske kjendsgjerninger og søkte at forstaa dem fra et rent
naturvitenskapelig synspunkt. Hans styrke laa paa den erfaringsmæssige
forsknings omraade, ikke i den filosofiske reflektion eller
bearbeidelse av erfaringsmaterialet, og naar hans verker vakte en saa
vældig opmerksomhet, skyldtes dette ikke mindst deres solide
erfaringsmæssige underbygning. Ti den spekulative naturfilosofi var
kommet i miskredit, og man søkte ved erfaringens hjælp svar paa de
spørsmaal, som naturvidenskap og filosofi ikke kan undlate at
beskjæftige sig med. Et slikt problem som arternes oprindelse kunde dog
Darwin ikke behandle uten til en viss grad at gripe ind paa det74

filosofiske omraade, og det er da naturlig, at hans teori via Malthus
blev gjennemtrængt av det i den angelsaksiske erfaringsfilosofi saa
sterkt fremtrædende nyttesynspunkt. Darwinismen er forsaavidt et egte
barn av det britiske aandsliv. Men Darwins interesse var av rent
naturvidenskapelig art, og han gjorde sig visselig ikke paa forhaand
nogen forestilling om den rækkevidde, hans teori skulde faa for
verdensanskuelsen. Heller ikke Kopernikus og Kepler kunde vel paa
forhaand vite, hvilken revolution deres nye astronomiske verdensbillede
skulde fremkalde.

Oprindelig var Darwin teolog, og den første teologiske prøve var
vistnok den eneste høiere eksamen, han nogensinde underkastet sig. Han
levet et stille liv paa sit landgods i Kent, optat med sit
forsker-arbeide og utnyttelsen av det rike forraad av kjendsgjerninger,
som han paa sin reise rundt jorden hadde indsamlet. En simpel,
ureflektert Gudstro, en normal engelsk ,,common sense" og en sund
tillid til det erfaringsmæssig givne trær frem i de faa, men bramfri
uttalelser, hvori han berører religiøse spørsmaal.

Det blev saaledes ikke Darwin selv, men hans efterfølgere, som trak de
mekanistiske konsekvenser av hans teori. Specielt i Tyskland blev
darwinismen gjennem Haeckel en hovedstøtte for materialismen, og ved
sin død blev Darwin feiret som grundlægger av en ny verdensanskuelse!
Mens Darwin forutsatte en eller flere livsformer som kimer til de
mangfoldige organiske arter, som nu befolker jorden, og henviste til
skaperen som kilden til deres liv, mente Haeckel og mange andre ved
„uravling" at kunne slaa en bro over kløften mellem den uorganiske og
den organiske natur, og man fik derved en ubrutt mekanisk tolket
sammenhæng mellem den urtaake, hvorav jorden er dannet, og mennesket.

Darwinismens mekanistiske karakter har vist sig at være dens svake
side. Ikke saa at forstaa, at de av Darwin paapekte faktorer er uten
betydning for75

artsutviklingen; men det blir mere og mere klart, at de kun har en
sekundær betydning. De bestemmende faktorer er av indre art og peker i
retning av den planbestemte lovmæssighet, som er uadskillelig forbundet
med utviklingsbegrepet. Allerede ved darwinismens fremkomst gjorde
flere forskere og filosofer opmerksom paa dens svake sider. Men i den
darwinistiske seirsrus blev deres røst overhørt. Nu er imidlertid
darwinismen et ialfald delvis forlatt standpunkt, og de indvendinger,
som i begyndelsen ikke vandt gehør, er kommet til ære og værdighet.

Denne darwinistiske krise har ført til forskjellige nye anskuelser, som
jeg senere skal redegjøre for. Men først maa jeg gjøre opmerksom paa en
anden vigtig grund til den enestaaende indflydelse, som Darwins teori
fik. Dens mekanistiske side virket særlig i den naturvidenskapelige og
filosofiske verden. Men samtidig blev darwinismen ogsaa bærer av
utvik-lingsideen i betydningen av en opstigning, et fremskridt fra det
lavere til det høiere, og denne omstæn-dighet har utvilsomt været dens
bedste anbefaling hos det store publikum. At mekanicisme og utvikling
ikke lar sig forene, — at den utvikling, som darwinismen fremstiller
for os, kun kan bli en sHraitvikling, som ikke har plads for noget
virkelig fremskridt, undgik, især i begyndelsen, endog de fleste
videnskaps-mænds opmerksomhet. Følgen derav var en sammenblanding av
darwinisme og utviklingslære, som bevirket, at omtrent alle mennesker,
naar de talte om darwinisme, mente utvikling. Og utviklingsideen er
nøie forbundet med en vurdering av religiøs art. Den rent
følelsesmæssige vurdering, som har sin rot i massesjælen eller
tidsaanden og hænger sammen med det underbevisste sjæleliv, har ved
antagelsen av darwinismen spillet en mægtig rolle, og for den har
utviklingsideen utvilsomt været det væsentlige. Derfor er kampen om
Darwin ikke uten grund blit kaldt et stykke naturalistisk
kirkehistorie. Man følte utvik-76

lingsideen som en ny aapenbaring og satte en utvik-lingsreligion op mot
den gamle skapelsesreligion.

Og denne nye utviklingsreligion mente man at kunne forbinde med et
naturalistisk standpunkt. Man vendte sig i den tid bort fra de
metafysiske og hinsidige trosgjenstande: fra Gud, fra Kristus, fra en
hinsidig himmel og et hinsidig helvede. Og hvis man ikke skulde opgi al
tro og al religiøst betonet verdensanskuelse, maatte man erstatte det
hinsidige med en dennesidig trosgjenstand. Nu er materie og mekanik som
religiøse trosgjenstande umulige. Derimot er utviklingen en idé, som
eier noget av religionens inspirerende idealitet, og den er en idé, som
ikke med nødvendighet synes at indbefatte noget hinsidig, men kan
indskrænkes til det dennesidige, det jordiske liv. Derfor kunde denne
idé bli en religiøs fane for den materialistiske aandsstrømning, og
grunden til de materialistiske populærfilosofers store indflydelse i
skrift og tale laa utvilsomt i deres sterke forkyndelse av utviklings-
og fremskridtsideen. ,,Fra ormen til Goethe" eller „fra amøben til
Kant" er ofte forekommende sensationelle overskrifter, som fremhæver
avstanden mellem den ringe begyndelse og det store resultat, og det
betragtes som selvfølgelig, at selektionen altid maa gi det bedre,
skjønnere og ædlere forrangen. Og da det høieste altid har begyndt paa
det laveste trin, blir aanden ikke andet end den høieste forfinelse av
materien.

Denne sammenblanding av darwinisme og utviklingslære øvet — som nævnt —
ogsaa i den viden-skapelige verden sin indflydelse. Paa et
naturforsker-møte i darwinismens første tid, 1863, holdt Haeckel en
tale, hvori han ga uttryk for denne ideelle opfatning av darwinismen.
Men allerede dengang fremkom der fra geologen Volger et skeptisk indlæg
av følgende indhold: „Hvad Haeckel her har fremstillet for os lyder
meget smukt og godt. Men jeg kan ikke indse, hvorfor vi naturforskere
altid skal begunstige77

de opstigende utviklingsrækker. Det er menneskelig hovmod, som staar
bak kravet om, at jordens historie altid skal bedømmes i forhold til
mennesket og de menneskelige utviklingsidealer eller utviklingsønsker.
Og hvorfor skal utviklingen altid gaa i like linje? Jeg kan meget godt
istedetfor evolution forestille mig en evig revolution eller — naar vi
tar ordet revolution i bokstavelig betydning — en evig tilbakevenden
til de samme eller beslegtede former. Man taler i geologien om
fjeldenes cirkulation: alle fjelde blir have og alle have fjelde i et
endeløst kredsløp. Ogsaa den fuldkommen sikre kjendsgjerning, at
istiden stadig vender tilbake, motsier den glatte utviklingstro. Jeg
kan ogsaa forestille mig, at jordens historie ligner en endeløs spiral,
som bevirker, at man stadig vender tilbake til det samme, men ikke paa
samme maate {semper idem, sed non eadem modo) eller paa samme nivaa. Og
desuten: hvad hindrer os fra at anta, at liv og død, vekst og henvisnen
er en baade hensigtsløs og resultatløs, stigende og synkende
bølgebevægelse, en evig ,,anodos" og ,,Jcatodos". Ja hvad vet vi om
det?"

Her har vi jo en foregripelse av Nietsches idé om ,,den evige
gjentagelse", som ikke gir rum for nogen skapelse og derfor heller ikke
for nogen utvikling, en idé, som kun kan fremkalde billedet av en
maskine, hvis hjul atter og atter gjennemløper det samme kredsløp,
eller av et timeglas, som indeholder al verdens atomer, men bare
tillater den samme rækkefølge av kombinationer, hver gang de paany
passerer gjennem den snevre tidspassage.

Den erkjendelse, som kom til uttryk i Volgers kritik, at
verdensforløpet fra mekanistisk synspunkt kun kan betragtes som en
paahinandenfølge av forandringer, ikke som en opstigende utvikling,
trær i den moderne darwinisme langt klarere frem end før. Professor
Conrad Günther skriver saaledes i sin store, til flere sprog oversatte
bok om „Darwinismen og

6 — R. E.: Skapelse.78

livets problemer" følgende, som ikke lar noget tilbake at ønske i
tydelighet: Kamp for tilværelsen er kamp „for opretholdelse av
eksistensen". Men opretholdelse av eksistens har intet at gjøre med
opretholdelse av værdi. Videnskapen har opnaadd sine store resultater
ved at studere verden uten hensyntagen til værdi. Videnskapen ser intet
andet end forandringer. Fra det videnskapelige synspunkt er der ingen
plads for pligt. Den kosmiske proces foregaar ubønhørlig, og de evige
forandringer sigter ikke mot noget maal . Utvalgets princip er ikke
fremskridtets princip. Det fører ikke uavvendelig op til mennesket som
„det høieste væsen". Mennesket er et tilfældig resultat av det
organiske system. I videnskapens øine er mennesket ikke „høiere end
andre dyr. Det er netop en av grundene til det videnskapelige
synspunkts seir, at mennesket bringes paa like fot med andre levende
ting. Der kan kun gis mennesket den veiledning, at la sig føre i fred
og ro paa aarsakernes og virkningernes strøm uten selv at gjøre noget,
ti dets handling vil intet maal ha, intet resultat. Den eneste mulige
videnskapelige etik er resignation".1) Slik taler altsaa darwinismen
idag, fuldstændig konsekvent, naar det ensidig mekanistiske synspunkt
skal ophøies til verdensanskuelse. Men paa natur-forskermøtet i 1863
vandt Volgers likeartede uttalelser ikke gehør, og Ernst Haeckel
uttalte under tordnende bifald fra forsamlingen: „Hr. Volgers
kreds-løpsteori er trøstesløs! Den svarer ikke til menneskets natur og
vil aldrig kunne føre til en harmonisk verdensanskuelse!" Med andre
ord: Haeckel svarer med en vurdering av den art, som en konsekvent
mekanistisk darwinisme principielt maa avvise. Han henviser til den
værdimaalestok, som utviklingsideen forutsætter, og dermed appellerer
han i virkeligheten ikke længer til videnskapens, men til troens
princip.

') Citert av Viggo Cavling: „Fællesaanden, en idealistisk
utviklingslære" s. 31 f.79

Utviklingsideen tilhører nemlig særlig troslivet; ti kun den, som har
tillid til livet og de ledende kræfter i tilværelsen, kan tro, at det
høiere hæver sig av det lavere, og at verdensforløpet stiler henimot et
maal, som retfærdiggjør alle de forløpne stadier. Her dukker hele den
ideelle utviklingslære op i horisonten.

Og fordi darwinismen populært blev opfattet som utvikling, skjønner vi,
hvad der egentlig skedde, da darwinismen gik sin seiersgang over Europa
og Amerika. En ny utviklingstro brøt igjennem, og skjønt denne
utviklingstro i sin materialistiske form nu er i tilbakegang i den
videnskapelige verden, sætter den dog endnu store bølger i det sociale
liv. Den formet sig til en tro paa et materielt Gudsrike, et jordisk
paradis, og skjønt den ingenlunde staar i nogen nødvendig sammenhæng
med socialismen, har den dog fulgt den socialistiske bevægelse som en
understrøm og sat frugt i det bolsjevistiske volds-evangelium. At
voldsprincipet her traadte stadig mere utilhyllet frem, hænger sammen
med materialismen. Ti naar mennesket kun betragtes som en klump
materie, saa kan der heller ikke reises særlig vegtige indvendinger mot
at behandle det paa samme maate, som vi behandler al anden materie,
nemlig udelukkende ved hjælp av rent ydre kræfter. Tek-niken spør ikke
materien om lov til at danne og forme den efter sine formaal, og
bolsjevismen betyr i sit væsen en overførelse av den rent materielle
teknik paa det sociale omraade uten hensyntagen til menneskenes
sjælelig-aandelige natur.

Ogsaa Darwins teori er blit brukt til retfærdig-gjøreise av magtens
princip. Ti i kampen for tilværelsen gaar jo den sterkeste av med
seiren, og det naturlige utvalg sier egentlig, at den eller de, som
kommer ovenpaa, gjør det i kraft av sin overlegenhet, sin bedre
utrustethet, mens de, som bukker under, gjør det i kraft av sin
underlegenhet. Følgelig blir de sterkeste tillike de bedste, og magt
ensbetydende80

med ret, hvadenten nu denne magt ligger i vaabnene, i pengene eller i
den kompakte majoritet. At dette ræsonnement overfører de darwinske
principper paa et omraade, hvor de ikke hører hjemme, er ikke saa godt
at indse for dem, som ikke kan indrømme nogen væsensforskjel mellem
menneske og dyr.

I sin materialistiske form kan utviklingstroen kun bli et religiøst
surrogat, ingen egte religion. Den breder sig gjerne i religiøst
ufrugtbare tider, naar den ydre tekniske civilisation vinder overhaand
over den dypere aandelige kultur og trosevnen er for vissen og lam til
at hæve sig over den materielle virkelighet. Man nøier sig da med det
sociale velværes ideal og med den tro, at man lever videre i sine barn,
som vil gjøre langt bedre forretninger, end man selv har gjort, eller
nyde langt større sociale bekvemmeligheter.

I virkeligheten kan materialismen kun uthule utviklingsideen og bedrage
den for dens høiere ret ved en ret linser. Ti naar utviklingen
indskrænkes til den materielle synskreds, blir der intet rum for
utviklingen av de sjælskræfter, som hænger sammen med den religiøse
trang i menneskehjertet. Utviklingsideen sættes ut av kraft paa dens
høieste omraade og benyttes til at hemme istedetfor at fremme
virkeliggjørelsen av menneskets inderste væsen, d. v. s. dets religiøse
anlæg. Ti disse peker med nødvendighet ut over det dennesidige til det
metafysiske omraade: til Gud, Kristus og et „evig liv". Derfor kommer
utviklingsideen i dens rent materialistiske form i motsigelse med
menneskets indre væsen og kan bare kaste en avbleket refleks av
religionens lys over den materielle civilisations fremgang.

I videnskapen, specielt naturvidenskapen, kan slike begreper som
„utvikling", „planmæssighet" og „skapelse" ikke komme til sin fulde
utfoldelse, fordi det videnskapelige synspunkt er det kausale
(aarsaks-mæssige), som er indstillet paa den rent naturlige81

mekanik eller sammenhæng. For dette synspunkt kan de nævnte begreper
kun bli hjælpebegreper, som anvendes i den utstrækning, hvori det
gjøres nødvendig av de foreliggende konkret-videnskapelige opgaver, og
overalt hvor en mekanisk forklaring er mulig, er det først og fremst
naturvidenskapens opgave at finde den. Men netop den omstændighet, at
disse hjælpebegreper i en viss utstrækning blir nødvendige viser, at
det mekaniske synspunkt aldrig kan bli uttømmende. Planmæssighet er i
biologien et uundværlig begrep til forstaaelse av organiske forhold og
utvikling et likesaa nødvendig begrep til at rationalisere en organisk
tidssammenhæng. Men de begrænses her i sit indhold og sin betydning av
den kausale opgave, som erfaringsvidenskapen stiller sig, og kan først
i filosofi og religion — d. v. s. i verdensanskuelsen — f remtræ i sin
fulde betydning.

                         Kritiken og darwinismen

Kritiken av darwinismen.

Det centrale punkt i den mot darwinismen rettede kritik maa vel søkes i
den omstændighet, at de dar-winske forklaringsfaktorer — specielt ,,det
naturlige utvalg" — ikke omfatter den produktive, man kan gjerne si
planmæssig virkende eller skapende kraft, som maa til for at gjøre
arternes oprindelse gjennem avstamningen forstaaelig. Det naturlige
utvalg virker væsentlig negativt ved elimination eller utryddelse av
uhensigtsmæssige livsformer. Dets positive virkninger er langt mere
begrænset og tvilsomme.

I denne forbindelse maa man først og fremst merke sig, at ikke alle de
tilfældige variationer, som opstaar hos avkommet og skiller det fra
forældrene, har nogen betydning i kampen for tilværelsen. Og dersom de
ingen betydning har, avgir de heller ikke noget angrepspunkt for det
naturlige utvalg. En liten formindskelse eller forstørrelse av en taa,
en liten farveskiftning i pelsen betyr jo ingen fordel eller mangel for
individet i kampen for tilværelsen, og hvis dette ikke er tilfælde, kan
der ikke opstaa noget utvalg av de bedst utrustede. Man staar saaledes
straks overfor det vanskelige spørsmaal om variationernes værdi for
,,det naturlige utvalg", deres „selektions-værdi": Hvor meget maa et
organ forandre sig i denne eller liin retning, forat forandringen skal
faa betydning i livskonkurransen? Det er klart, at forandringerne i
almindelighet maa bli sterkt utprægede for at bety en fordel.83

Tænker vi f. eks. paa overgangen fra de firføttede dyr til fugle, saa
er det omtrent umulig at forstaa, hvorledes forlemmerne skulde kunne
bli vinger ved en langsom ophopning av ganske smaa variationer. Ti
isaafald maatte der ha eksistert talrike slegtled, utrustet med en
mellemting av forben og vinger, som ingenlunde vilde bety nogen fordel
i livskonkurransen. At ha forlemmer, som hverken kan brukes til at løpe
eller til at flyve, vilde være høist ulykkessvangert for disse
overgangsdyr. Først naar forlemmerne var blit brukelige flyveredskaper,
kunde de bety en fordel i kampen for tilværelsen, og det blir
uforstaaelig, hvorledes de ulykkelige organiserte overgangsdyr, som
hverken hadde flyve- eller løperedskaper, kunde hævde sig i kampen for
tilværelsen og bli stamfædre til fuglene. Man kan jo ogsaa tænke sig,
at overgangs-dyrene beholdt sin løpedygtighet og dertil føiet evnen til
at flyve, og isaafald vilde jo overgangsformene være i høi grad
overlegne over andre dyr. Ti det fuldkommeste vilde jo unegtelig være
at kunne baade løpe og flyve. Men hvorfor beholdt saa ikke
overgangsformene denne fuldkommenhet? Den vilde jo netop være noget for
det naturlige utvalg at opretholde.

Forat det naturlige utvalg skal kunne gripe ind, maa de smaa
variationer i mange slegtled ophopes sterkt i samme retning, hvilket
vanskelig kan forenes med deres tilfældighet. Naar en mand kaster med
terninger, som gang paa gang falder med samme side op, saa slutter vi,
at dette har sin skjulte grund i terningen, d. v. s. at den er
forfalsket. Man kan derfor med Dubois Rey mond si, at „naturen maa
spille med forfalskede terninger, dersom dens resultater skal opnaaes
ved selektion".

Naar vi i naturen støter paa saa vidunderlig hensigtsmæssige
indretninger som f. eks. øiet og øret eller de merkelige indretninger,
hvorved insektætende planter indfanger sine ofre, saa kan vi ikke
umiddel-84

bart opfatte disse hensigtsmæssigheter som noget tilfældig. Vi føler,
at de i høi grad trænger en forklaring. Men paa den anden side er det
saa, at vi ikke synderlig fæster os ved de smaaforandringer, som
skiller avkom fra forældre. Vi synes ikke, at disse trænger nogen
speciel forklaring og kan saa godt forbinde dem med tilfældet. Herav
benytter darwinismen sig til at forklare de store, merkelige
hensigtsmæssigheter, som trænger en forklaring, ved hjælp av de
smaaforandringer, som tilsynelatende ingen forklaring trænger. De store
hensigtsmæssigheter skal opstaa ved en ophopning av tilfældige
smaaændringer. Men her er det, at vi faar mistanke om, at
tilfældig-heten undertiden er „forfalsket", og at retningsbestemmende
kræfter spiller ind. Ti skjønt der utvilsomt forekommer
uhensigtsmæssige variationer ved siden av de hensigtsmæssige, saa
udelukker jo dette ikke, at visse variationer kan være
retningsbestemte, d. v. s. at de skyldes en eller anden indre faktor,
et psykisk behov, en drift, en ubevisst „fuldkommen-hetsimpuls", en
tilgrundliggende „skapelsesidé", eller hvad man nu vil kalde de i
avstamningsprocessen virkende indre, bestemmende faktorer.

Det er saaledes et spørsmaal, om variationer, som bare er tilfældige,
kan avgi noget holdepunkt eller nogen værdi for ,,det naturlige
utvalg". Og hvilke vanskeligheter, dette spørsmaal om selektions
værdien av tilfældige ændringer frembyr, vil man forstaa av følgende
uttalelse av professor Plate, en av darwinismens sterkeste støtter:
,,Det er næsten altid umulig i de enkelte specielle tilfælde at angi
selektions-værdien, ja det er endog ofte umulig at fastslaa, om et
tilsynelatende fordelagtig organ virkelig har selek-tionsværdi eller
ei. Herav følger, at rigtigheten av Darwins lære om det naturlige
utvalg ikke hviler paa iagttagelse av specielle tilfælde ute i naturen
og heller ikke kan prøves ved iagttagelsen av specielle tilfælde. Den
er simpelthen en logisk følge av85

almene grundsætninger".1) Denne darwinistiske erkjendelse av, at
selektionen er et rent spekulativt princip, som ikke erfaringsmæssig
kan begrundes, er høilig skikket til at vække forbauselse. Ti kan
darwinismen ikke erfaringsmæssig begrundes, er den uviden-pelig.
Naturvidenskapens princip er jo at stige op fra erfaringen til de
almene love, ikke at utgaa fra almene grundsætninger, som man paa en
eller anden maate vil paatvinge erfaringen. Man har med god grund
rettet alvorlige bebreidelser mot Schelling og Hegel, fordi de vilde
diktere naturen dens love istedetfor at utlede dem av erfaringen. Men
saa kommer en fremragende darwinistisk naturvidenskapsmand og gjør det
samme! Man fristes til at si, at den naturfilosofiske spekulation, som
naturvidenskapen hadde vist ut gjennem hoveddøren, ad en baktrappe
vendte tilbake som darwinisme, forklædt i erfaringens klædebon, og fik
en gunstig mottagelse.

Et for darwinismen vanskelig punkt, som i denne forbindelse kan nævnes
blandt mange andre, er den saakaldte koadaptation (samtidig avpasning
av flere dele). Dersom et komplicert organ, f. eks. forlemmerne, skal
avpasses for en ny virksomhet — f. eks. muldvarpens gravning — saa er
det jo ikke nok, at en enkelt knokkel, et enkelt led forandrer sig. Ti
derved bevirkes ikke nogen fordel, men bare en forstyrrelse av den
indre harmoni mellem organismens enkelte dele. Skal forandringen ha
noget at bety, maa den samtidig omfatte knokler, senebaand, muskler,
nerver, aarer og hud. Den gamle likevegts-tilstand mellem alle disse
dele maa avløses av en ny, hvis organet ikke skal bli ubrukelig. Hvad
er det da, som bevirker, at forandringen omfatter alle disse dele og i
det ændrede organ bevarer harmonien mellem dem? Hvor det gjælder
forlemmerne, maa jo forandringen omfatte dem begge og ikke indskrænke

l) Citert av professor Schneider i hans „Einführung in die
Descendenztheori" 2 Aufl. p. 107.86

sig til det ene lem. Blir ikke den darwinistiske overbelastning av
tilfældet her temmelig tydelig? Ingen vil benegte, at tilfældet kan
spille en betydelig rolle i den organiske utvikling og i forskjellige
former by det organiske liv gunstige leiligheter, som det kan benytte
sig av. Men at bygge hele arts utviklingen paa tilfældet er, sier
Uexküll, likesaa umulig som at bygge et hus paa søiler av knappenaaler,
som balanserer den ene ovenpaa den anden.

Det vilde føre for vidt at gjennemgaa alle de kritiske indvendinger,
som kan reises mot darwinismen. Det er ogsaa overflødig efter den
belysning, hvori darwinismen er kommet ved den moderne
arvelighetsforskning. Dette punkt vil vi imidlertid behandle i en anden
sammenhæng. Ved de Vries's opdagelse av mutationerne, er darwinismen
særlig blit henvist til de pludselige, men sjeldne sprang, som jo
vanskeligere lar sig forbinde med tilfældet end de hyppige
smaaændringer. Men da mutationernes aarsaker er ukjendte, kan jo det
darwinistiske tilfældighetsdogme ogsaa utvides til dem. Mutationerne
henviser dog saa aapenbart til indre aarsaker, at det vil være bedst at
behandle dem i forbindelse med de kræfter, som virker i kimcellerne.
Det er ihvertfald indlysende, at det naturlige utvalg kun kan virke
negativt ved utryddelsen av de uhensigtsmæssige former, og at den
positivt virkende faktor i artsutviklingen maa søkes i de forskjellige
arter av variationer og deres aarsaker. Kun en yderligere indsigt i
variationernes love og kilder kan derfor føre os nærmere
avstam-ningsproblemets løsning.

                         Kimselektion og kimbane

Kimselektion og kimbane.

Den mot darwinismen rettede kritik har tilfulde godtgjort, at den ikke
formaar at forklare artsutvik-lingen. Dens svakheter er saa aapenbare,
at de ogsaa indrømmes av dens tilhængere, og disse har derfor i stor
utstrækning tat sin tilflugt til forskjellige hjælpe-hypoteser, som
skal bøte paa manglerne ved det naturlige utvalg. Allerede Darwin selv
arbeidet med slike hjælpehypoteser, og hans tilhængere har utviklet
eller forøket dem. Derved har selektionslæren faat en række støtter for
sin ellers saa svake bygning.

Blandt disse hjælpehypoteser er der en, som særlig fortjener omtale.
Det er professor Weismanns lære om den saakaldte „germinalselektion"
(kimselektion). Weismann maa vel ansees som den mest fremragende
darwinist efter Darwin, og selv om man ikke kan dele hans standpunkt,
maa man dog beundre de veg-tige bidrag, han har levert til belysning av
mange biologiske forhold. At det naturlige utvalg i dets almindelige
betydning er utilstrækkelig var han klar over, og han forsøkte derfor
at støtte selektionslæren ved at anvende det naturlige utvalg paa
kimcellerne. hvorav de nye organismer vokser frem, eller rettere paa de
anlæg, som disse kimceller forutsættes at indeholde. Disse anlæg kalder
Weismann „determinanter", og hans lære om germinalselektionen gaar i
korthet ut paa, at likesom der ute i naturen foregaar en
livskonkurranse mellem de forskjellige organismer, saaledes foregaar
der inde i kimcellerne en lignende88

konkurranse eller „kamp for tilværelsen" mellem de enkelte
determinanter eller anlæg. Ved denne merkelige utvidelse av
selektionsprincipet søkte Weismann at gjøre variationerne til et
virkelig holdbart grundlag for den ydre selektion.

Weismanns lære var blit forberedt ved en av Roilx fremsat hypotese om
en indbyrdes konkurranse mellem organismens enkelte dele: Organismens
celler eller dele kjæmper indbyrdes om rum til at formere sig i, om
næring til at opta i sig og om paavirkninger, som kan anspore dem til
utvikling og funktion. De dele, som kan skaffe sig mest rum, næring
eller ansporende paavirkning blir sterke og seirer over de andre, som
fortrænges og gaar tilgrunde. Fra forskjellig hold er denne lære blit
kritisert som ganske uholdbar. Den sunde organisme udmerker sig jo ikke
ved indbyrdes kamp mellem de enkelte dele, men tvertimot ved en
harmoni, som kun i sygdomstilfælde brytes. Under normale forhold kan
der kun tales om den kamp, som leukocyterne fører mot sygdomskimer,
parasiter og gifte, ikke om kamp mellem cellerne indbyrdes, idet alle
celler har nok av næring og plads til sin utvikling.

Men Roux's hypotese blev utgangspunkt for Weismanns germinalselektion,
som hviler paa følgende tankegang: Det gjælder at gjøre det
forstaaelig, hvorledes variationerne kan ophope sig i en bestemt
retning og frembringe egenskaper, som er tilstrækkelig utprægede til at
bli holdepunkter for det naturlige utvalg, mens de i andre retninger
kan gaa tilbake og endog føre til indskrumpning eller rudimentation av
visse organer. Man maa da rette blikket paa de arvelige anlæg, som
virker i kimcellerne, og deres forhold til de utvoksede organismer i de
paa hinanden følgende slegtled. Disse anlæg kalder Weismann — som nævnt
— „determinanter" (determinere = bestemme), fordi de bestemmer de
egenskaper, som under opveksten kommer tilsyne i organismen89

og præger den. De findes i kimcellernes kjernesub-stans (de saakaldte
„kromosomer"), som ligger til grund for al arvelig overførelse fra
forældre til avkom, men er altfor smaa til at kunne iagttas gjennem
mikroskopet. Determinanterne er altsaa „arveenheter" og deres antal i
kimcellen falder sammen med antallet av de arvelige egenskaper, som
avkommet mottar fra forældrene. De er jo ikke andet end ørsmaa fysiske
utgangspunkter for utfoldelsen av disse arvelige egenskaper i den
voksne organisme, men maa allikevel betragtes som individuelt
avsondrede livsenheter. Og inde i cellekjernen kjæmper de med hverandre
om den tilgjængelige næring paa samme maate som de utvoksede organismer
i naturen. De determinanter, som ligger under i denne kamp, blir
svækkede „minus-varianter", som kun i ringe grad formaar at bringe den
tilsvarende egenskap eller det tilsvarende organ til utvikling i
organismen mens de seirende determinanter blir „plusvarianter", som
stadig sterkere formaar at præge den utvoksede organisme, hvis de da
virker til fordel for denne i den ydre tilværelseskamp. Artsut
viklingen skyldes saaledes et samspil mellem den indre og den ydre
selektion: den indre selektion avgjør, hvilke determinanter og
tilsvarende egenskaper skal faa lov til at stige og brede sig i de
efterfølgende slegtled, mens den ydre selektion avgjør, om bærerne av
disse egenskaper faar lov til at leve og forplante sig videre. Den
indre selektion byr frem de varer, som den ydre selektion kan vælge
imellem, og dette maa føre til en utryddelse av de derminanter, som
ikke formaar at gi den utvoksede organisme funktionsdygtige organer.
Ved den ydre selektion kontrolleres resultaterne av den indre.

Man ser, hvorledes Weismann ved sin lære om kimselektionen søkte at
utfylde den i darwinismen saa følelig fremtrædende mangel paa en
produktiv eller skapende kraft bak variationerne. Men hans lære høstet
ikke meget bifald, og den kjendte nydar-90

winist Plate erklærte endog, at han heller vilde opgi hele
selektionslæren end grunde den paa en slik kim-selektion. Det synes jo
ogsaa underlig, at den mikroskopisk lille kimsubstans skulde kunne avgi
rum for en kamp om den tilgjængelige næring mellem utallige smaa
livsvæsener.

Allikevel er Weismanns „determinanter" kun et blandt mange navne paa de
fysiske „arveenheter", som arvelighetsforskningen maa forutsætte i
kim-substansen for at forklare de arvelige egenskaper. Fra
arvelighetens synspunkt opløser organismen sig i en mangfoldighet av
eiendommeligheter, egenskaps-eller formenheter, som maa føres tilbake
til bestemmende aarsaker i kimcellerne. Disse maa saaledes indeholde en
mangfoldighet av særskilte determinanter for benbygningen, for
muskelbygningen, for visse sekreter, for visse farvenuancer i et dyrs
pels etc.; ja om det saa bare er en vorte eller en føflek, maa den ha
sin særskilte determinant. Man forstaar, at antallet av de variable
enheter, hvori organismen under denne analyse opløser sig, tilslut kan
bli endeløst, og det er ingen let sak at forestille sig deres
determinanter i indbyrdes kamp indenfor kromosomerne. Skal man
forestille sig hver legemscelle bestemt av en særskilt determinant,
blir determinanternes antal 8 billioner, og man har regnet ut, at
kimcellens kjernesubstans ikke indeholder molekyler nok til det
nødvendige antal determinanter, især da hver determinant skal være et
livsvæsen med evne til ernæring og forplantning og derfor maa bestaa av
mange molekyler. Hvorledes disse determinanter bestemmer egenskaperne i
den færdige organisme er ogsaa en gaade. Weismann tænkte sig, at det
sker ved stadig nydannelse gjennem celledelingen, og at determinanterne
saaledes ved celledelingen blir ledet dit, hvor de kan bli
utgangspunktet for determinationen.

Det er ogsaa blit indvendt mot Weismanns lære, at kimselektionen i sine
konsekvenser maatte føre91

til fuldstændig bizarre, disharmoniske for ikke at si umulige
livsformer. Ti naar nogen determinanter seirer over de andre og kanske
utrydder dem, maa de organer, som fremgaar av de seirende
determinanter, bli særlig yppige og svære, mens de andre organer i mere
eller mindre grad maa forkrøble. Men en slik ensidig organutvikling paa
bekostning av andre organer kan i det store og hele ikke paavises.
Legemet danner en harmonisk ordnet helhet, og livet bestaar i en
overvindelse av disharmoni. Hvorledes kan en slik ordnet
helhetsorganisation fremgaa av en kaotisk, disharmonisk kamp mellem
determinanterne? De indbyrdes kjæmpende determinanter maatte
nødvendigvis gjøre organismen til et kaos, ikke til en ordnet
mikrokosmos. Vi ser her atter de mislige følger av darwinismens
ensidige betoning av tilfældigheten som forklaringsprincip.
Tilfældigheten kan heller ikke i den mikroskopiske cellekjerne bli et
skapende og ordnende princip, men maa føre til opløsning, uorden og
kaos.

Dette udelukker dog ikke, at det opbyggende og organiserende princip,
som gjør organismen til en ordnet helhet, motvirkes av en tendens til
opløsning, tilfældighet og uorden, som kan forklares ut fra et visst
indbyrdes kampforhold. Forsaavidt kan Weis-manns teori gi uttryk for en
tendens, som det organiserende princip stadig maa overvinde.
Helhetskraften (integrationen) gaar jo i organismen stadig haand i
haand med en delings- eller utsondringskraft (disintegration); men saa
længe organismen skal leve, maa helhetskraften være den altdominerende.
En forrykkelse av den forhaandenværende likevegt gaar dog stadig for
sig, og det er ikke saa vanskelig at forstaa, at der særlig ved den
overgang, som skiller avkommet fra forældrene, er bruk for en blanding
av kortene, d. v. s. for en viss tilfældighetsvirkning som muliggjør
nye kombinationer av de arvelige egenskaper i organismen. Særlig
fluktuationerne — kvantitative forskyvninger, som kun delvis er
arvelige — kommer92

her i betragtning. At tilfældigheten spiller en viss rolle ogsaa i
arts- og slegtsutviklingen er rimelig nok. Men den kan dog kun bli
sekundær i forhold til den positivt og planmæssig virkende artsskapende
kraft.

Professor Weismanns navn er imidlertid ogsaa knyttet til et andet
punkt, som hænger sammen med kimcellernes forhold til de utvoksede
organismer. Det er spørsmaalet om de encellede væseners udødelighet.
Han fremholdt allerede i 1882, at døden egentlig kun rammer de
flercellede væsener, mens de encellede er udødelige. Ti formereisen av
de encellede væsener foregaar jo paa den maate, at morcellen deler sig
i to datterceller, som atter spalter sig ved deling. Nogen død indtrær
der ikke paa noget punkt i denne delingsproces; ti den morcelle, som
deler sig, dør ikke, og der efterlates ikke noget lik eller nogen død
substans. Man har saaledes i den nyeste tid kunnet forfølge
formerelsesprocessen hos et paramæcium (et litet infusonium, V8 mm.
langt) gjennem 5% aar indtil det 3340de slegtled, uten at noget
dødsfald har avbrudt formereisen. Naturligvis blev ikke alle
efterkommere bevaret; men man tok dog ved hver deling vare paa det ene
datterindivid, hvilket jo var tilstrækkelig til at vise, at alle slike
ved deling fremkomne individer kan bevares til den nye delingsproces
uten at gjennemgaa nogen død.

Denne encellernes udødelighet har været gjenstand for megen diskussion.
En flerhet av forskere mente at kunne konstatere en naturlig død ogsaa
for encellernes vedkommende; men de maatte dog indrømme, at denne død
kun gjælder cellelegemet, ikke cellekernen, som paa grund av sin
fornyelseskraft synes at gjemme en potentiel udødelighet.
Celleindividet behøver ikke at dø i sin centrale kime, selvom det
periferiske plasmamateriale, som ut fra kimen stadig kan fornyes, er
underkastet depressionens og dødens magt.

Vi finder saaledes ialfald til kimen eller kjernen93

knyttet en ubegrænset fornyelses- og formerelseskraft, som viser, at
livet i sit væsen egentlig er uendelig. Man kan ikke stille liv og død
side om side og si, at de gjensidig betinger hinanden, eller at liv kun
kan forekomme sammen med død. Døden fremgaar av aarsaker, som er ydre i
forhold til livets indre uendelighet, og skyldes aapenbart en mekanisk
betinget tvang, som de fysiske forhold paalægger livet.

Dersom man nu ikke vil anta en gjentagen arts-skapelse, saa maa man gaa
ut fra, at alle nulevende celler paa jorden — ogsaa de, hvorav de
flercellede organismer er opbygget — nedstammer fra de første
encellere, uten at død eller nyskapelse har avbrutt denne fortløpende
celleavstamning. Den celledeling, som hos de primitive encellere ikke
nødvendig indebærer nogen død, har altsaa fortsat sig i og gjennem de
dødelige, flercellede organismers forplantning, og saaledes har
celleavstamningen avfødt alle de tusener av livsformer, som nu befolker
vor klode. Døden har ikke formaadd at hindre denne livets stadige
fortsættelse og formerelse. Den har bare kunnet begrænse og hemme
livets fremskridt, og hvad den rammer er kun periferien av
forplantningsprocessen, — dens enkeltskud og forskjellige av dens
enkeltforgreninger. Selve den centrale indre livslinje, hvorfra
fornyelsen stadig kommer, formaar den ikke at dræpe.

Og døden hænger øiensynlig sammen med cellernes sammenslutning til de
flercellede kolonier: planter og dyr. Ti disse flercellede organismer
kunde ikke mere forplante sig ved enkel celledeling; de maatte som
individuelle organismer dø og kunde derfor kun fortsætte livslinjen
gjennem dertil særlig bevarede og avsondrede celler, kimcellerne og
deres parring. Først ved cellesammenslutning kunde jo de individuelle
former organiseres; men utviklingen av disse maatte betales med fødsel
og død. Ti det gjælder ikke bare om døden, men ogsaa om fødselen, at
den kun er knyttet til de flercellede organismer. En cellespaltning

kan jo ikke godt kaldes fødsel, men kun en formering, som ved fortsat
spaltning endnu kan undfly døden. Men for de flercellede livsformer,
som stiller langt større krav til de fysiske livsbetingelser, blir
døden uundgaaelig og fødselen det nødvendige middel til at overvinde
den. Fødsel og død, men ikke liv og død er henvist til hinanden som
nødvendige korrelater, ti liv findes (endog som organisk liv) i
encellerne uten død.

Betænker man betydningen herav, kan man si, at mennesket saavelsom de
øvrige organiske former vistnok er dødelige som individer, men at de
dog har del i et ,,evig liv" i og gjennem de kimceller, de bærer i sig,
og som altid kan føre livsprocessen videre. Forplantningen er jo det
store livsunder, som stadig gjentar sig omkring os, og hvis vor
sjælelige opfatnings-evne ikke var saa avstumpet ved denne hyppige
gjentagelse, vilde vi i høiere grad kunne vurdere storheten i det, som
her sker: av den befrugtede eggcelle vokser stadig paany den mest
komplicerte organiske struktur og form frem. Og til kimcellerne er
ned-arvningen av alle slegtsegenskaper knyttet.

Nu er jo den mandlige sædcelle yderst liten i forhold til den
kvindelige eggcelle, og dog er farens og morens arvelige indflydelse
gjennemsnitlig like stor. Man maatte derfor teoretisk anta, at mængden
av arvesubstansen eller det saakaldte „kimplasma" er like stor baade i
de mandlige og de kvindelige kimceller. Dette har ogsaa ved
mikroskopiske undersøkelser vist sig at holde stik. Ved disse har man
nemlig fundet „kimplasmaet". Det indeholdes i de før nævnte
„kromosomer", traadlignende dannelser av kornet struktur. Antallet av
de kromosomer, som indeholdes i hver celle, er uforanderlig fast og
bestemt for hver art. Naar en celle deler sig, spalter hvert kromosom
sig langsefter, saa dattercellerne kommer til at indeholde det samme
antal kromosomer som morcellen. Dette gjælder legemscellerne. Men
herfra95

danner kimcellerne en undtagelse. Ti forut for befrugtningen gaar der
en ,,reduktionsdeling", som bevirker, at de mandlige sæd- og de
kvindelige eggceller bare indeholder det halve antal av
legemscel-lernes kromosomer. Men naar sæd- og eggcelle forener sig, vil
den nydannede celle jo atter komme til at indeholde det fulde antal
kromosomer, men i ny blanding av farens og morens arveenheter.

Man kan altsaa mikroskopisk ganske godt forfølge de fysiske processer,
som ligger til grund for ned-arvningen, og det blir forstaaelig,
hvorledes forældrenes slegtsegenskaper paa denne maate overføres til
avkommet. Men i forhold til slegtsegenskaperne staar de individuelle
eller erhvervede egenskaper i en særstilling. Forplantningslinjen eller
,,kimbanen" virker nemlig sterkt avsondret fra de enkeltindivider, som
vokser frem av den, og erhvervede egenskapers ned-arvning er yderst
tvilsom, ialfald sterkt begrænset. Bare det nedarvede nedarves videre.

Dette er omstændigheter, som stiller kimbanen i et eiendommelig forhold
til individerne. Kimbanen blir i forhold til individerne i høi grad
selvstændig. Vi er paa forhaand sterkt tilbøielige til at opgjøre os et
falskt billede av forplantningsprocessen. Vi tænker os, at dyr og
mennesker vokser op og i sig utvikler kimkjertlerne, hvis indhold
stemples, præges eller modificeres av individerne. Paa denne maate blir
enkeltorganismerne den bestemmende faktor i forplantningsprocessen. Men
forplantningsprocessen bestemmes av kimcellerne, ikke av individet, og
kim-banen blir derved en sterkt beskyttet slegts- eller livslinje, i
forhold til hvilken individerne kan betragtes som et slags skaller, som
livslinjen uophørlig avsætter og avskaller, idet den stadig gaar
videre.

Ifølge Weismanns nu almindelig anerkjendte fremstilling utsondres
allerede i de tidligste stadier av fostrets liv kimsubstansen fra den
substans, hvorav organismen opbygges. M. a. o. de celler, som bevarer96

det arvelige anlægskompleks, deltar ikke i opbygningen av legemet, men
fortsætter kimbanen og danner ved en ny befrugtning atter
utgangspunktet for en fortsat kimsubstans, hvorfra en særskilt
legemssubstans utsondrer sig. Vi maa altsaa ikke forestille os, at
kimen utvikler legemet og dette derefter kimsubstansen. Ti
kimsubstansen utvikler av sig begge dele: paa den ene side det dødelige
legeme og paa den anden side den potentielt udødelige kimsubstans.
Legemet er kun det forbigaaende tilholdssted for kimsubstansen med dens
skapende livsmuligheter og kimbanen gaar som en udødelig livslinje
tvers igjennem de dødelige legemer. Weismann betoner denne
,,kimplasmaets kontinuitet" og sammenligner kimbanen med en
underjordisk rotstengel, hvorfra der med mellemrum stadig vokser nye
planter (sc. legemer) frem. Hver celle i vort legeme nedstammer
saaledes fra en endeløs række av kimceller, og dog er det bare faa
celler av milliarder, som fortsætter kimbanen. Ti alle de legemsceller,
som utsondrer sig fra kimbanen hjemfalder til døden tillikemed de
kimceller, som ikke deltar i nogen befrugtning.

Man kan fra dette synspunkt sammenligne hele den organiske verden med
et træ. hvis rot, stamme og grene dannes av kimbanen, mens de
forgjængelige individer danner bladene, som vokser ut, visner og falder
av for hvert aar, som gaar. Individerne faar saaledes ikke synderlig
betydning i sammenligning med slegten. De blir kun forbigaaende tjenere
for kimbanen, og i naturen er der jo nok av eksempler paa en hensynsløs
opofrelse av individerne for sleg-tens skyld. Allike vel blir jo paa
den anden side kimbanen meningsløs uten individerne, og utviklingen
aapenbarer sig i en stadig tiltagende individualisering, som kulminerer
i mennesket. Individerne trær saaledes paa sin side i et stadig
selvstændigere forhold til kimbanen og de kræfter, som virker gjennem
denne. Derav fremspringer spørsmaalet om, hvorledes denne97

stigende spænding mellem kimbane og individ — eller mellem slegten og
den enkelte — skal finde sin endelige løsning. Specielt i
menneskeriket, hvor individet fremtrær som en aandelig personlighet med
en iboende trang til et ,,evig liv" blir denne løsning et centralt
livsproblem. Utviklingen kræver her i virkeligheten tilslut et
overordnet tredje: et „Gudsrike", hvor kimbanens elementære naturliv
erstattes av Guds aande-lig-evige liv, i hvilket de selvstændige,
fuldkommengjorte individualiteter stadig kan fornye og forynge sig selv
og saaledes forbinde en individuel udødelighet med Guds altomfattende,
uendelige liv. I „Guds rike" er der jo ingen „kimbane", ingen „given
eller tagen tilegte", fordi individet der er blit istand til at øse
direkte av den guddommelige livskilde og ikke har naturen som et
selvstændig mellemled mellem sig og Gud.1) Men saalænge individerne er
henvist til kimbanen, vedblir denne at være et kildespring for de
skapende impulser, som fører utviklingen videre frem. Og vi kan ikke
bare i dyrenes, men ogsaa i menneskenes verden tale om en „gruppesjæl",
en til kimbanen knyttet „fællesaand", som aapenbarer sig i en arts, en
races eller en nations liv, og som i enkelte individer kommer til
skapende gjennembrud. Fælles-livet er hverken i dyrenes eller i
menneskenes verden bare en „sum" av de enkelte individers liv, men en
„skapende syntese", som overfor individerne aapenbarer en lignende
selvstændighet som kimbanen.

Den evige kimbane, hvorav de forgjængelige individer vokser frem, er et
frugtbart biologisk begrep, som ogsaa omfatter et av religionens
dypeste mysterier. Man mindes her uvilkaarlig om „livets træ" i
paradisets have. Er ikke kimbanen et slikt evig livstræ, som stadig
fornyer sig selv? Og er vi ikke som individer utestængt fra dette
livstræ, forsaavidt som den individuelle indflydelse paa nedarvningen

l) Smlgn. sidste kapitel i forfatterens: ,,Kultur, religion og
kristendom."98

langs kimbanen er meget begrænset. Man kan godt si, at en engel med et
flammende sværd vogter dette livstræ mot individernes vilkaarlige
indflydelse. Ti vistnok kan kimcellerne skades ved forgiftning,
mekanisk vold etc., altsaa ved ydre aarsaker, men de er dog sterkt
beskyttet mot virkninger av den individuelle livsførsel. Spørsmaalet om
utartning eller degeneration og dens sammenhæng med individets liv, om
sygdomme i selve kimplasmaet og deres forhold til organiske mangler og
sygdomme, om „tapsmuta-tioner", hvorved en bestemmende determinant i
kromosomstrukturen falder bort og foraarsaker tilsvarende mangler i
organismen, kan vi her ikke indlate os paa. Men selv om sygdom og død
herjer mange av livstræets forgreninger, saa beholder dog dets
livs-marv en tilsynelatende evig fornyelses- og foryngel-seskraft.

Ogsaa ,,kundskapens træ paa godt og ondt" kan forbindes med dette
biologiske forhold, uten at vi dog deri vil lægge nogen gyldig
fortolkning av paradisfortællingen. ,,Kundskapens træ" vokser frem av
den stigende individualisering. Det har sin rot i individets utvikling,
ikke saa længe den er begrænset til dyreriket, men først naar den naar
det menneskelige stadium, hvor individet vaakner til selvbevissthet og
selvbestemmelse med et derav følgende valg mellem godt og ondt. Først
da indtrær muligheten for den bevisste synd og en utdrivelse av det
ubevisste liv i naturens paradis. Synd hænger jo nøie sammen med
egoisme og derigjennem med individets utsondring fra massen, dets oprør
mot de livsmagter, som fra først av har sit organ i kimbanen, d. v. s.
blods-slegtskapet.

                         Arvelighet og avstamning

Arvelighet og avstamning.

Forholdet mellem kimbanen og legemet {„soma") fører os ganske naturlig
over i den moderne arvelighetsforskning, som selvfølgelig har den
største betydning for avstamningslæren og særlig har bidrat til den
kritiske stilling, hvori darwinismen befinder sig. Det er jo klart, at
de variationer, som skal gjøre en ny art av den gamle, maa være
arvelige for at kunne ophope sig og føre til konstante resultater.
Hvilke variationer der er arvelige, er derfor et grundspørsmaal for
darwinismen. Som bekjendt støttet Darwin sig væsentlig til de
individuelle variationer og mente at disse kunde danne grundlaget for
et naturlig utvalg. Her syntes der nu at foreligge et spørsmaal, som
principielt kunde avgjøres ved kunstig utvalg. Ti hvis det er mulig ved
kunstig utvalg av individuelle variationer at frembringe nye konstante
former, saa vilde der jo være grund til at tro, at noget lignende kunde
foregaa ute i naturen uten nogen intelligent indgripen.

La os tænke os, at høns med en hale paa 15 cm.s længde faar avkom, hvis
hale varierer mellem 12—18 cm., saa kan man utvælge til videre
forplantning de eksemplarer, hvis hale er længst, 18 cm., og man vil da
kunne faa avkom, hvis hale varierer mellem 15—21 cm. Utvælger man nu
atter de høns, hvis hale er 21 cm., skulde man faa avkom med en hale,
som varierer mellem 18—24 cm., og saaledes skulde man kunne fortsætte
at forlænge halen gjennem det ene100

slegtled efter det andet. Man kan jo ogsaa ved dette kunstige utvalg
opnaa at bringe forskjellige egenskaper til særlig utvikling, men kun
til en viss grænse, og der er egenskaper, som slet ikke lar sig
modificere.

De individuelle variationer grupperer sig altid omkring et bestemt
gjennemsnitspunkt eller likevegts-punkt med ,,plus-" og „minusavvikere"
til begge sider. (Dersom yderpunkterne er 12 og 18 cm. er jo
midtpunktet 15, dersom de er 15 og 21, blir midtpunktet 18 o. s. v.)
Dette gjennemsnitspunkt kan som i ovennævnte eksempel forskyves fra
slegtled til slegtled, men grænsen for denne forskyvning naaes i
almindelighet i faa slegtled, og der indtrær da et tilbakeslag til
utgangsformen eller til det oprindelige gjennemsnitspunkt for
variabiliteten. At frembringe nye konstante former ved hjælp av
individuelle variationer (eller „fluktuationer", som Darwin kaldte dem)
synes saaledes udelukket. Det hadde dog vist sig, at efterkommernes
tilbakeslag til det oprindelige gjennemsnitspunkt ikke altid var
fuldstændig. Dette syntes at tyde paa en indskrænket nedarvning av
individuelle variationer, og visse darwinister sluttet derav, at en
stadig forskyvning av den gjennemsnitlige variabilitet ute i naturen
kunde være mulig og i det lange løp føre til en arvelig befæstelse av
nye egenskaper.

Denne svake mulighet har imidlertid mistet sit grundlag ved professor
Johannsens epokegjørende undersøkelser. For Johannsen var det
indlysende, at dersom arvelighetsforholdene klart skulde gjennem-skues,
maatte man først og fremst undersøke de ,,rene linjer", d. v. s.
nedstamningslinjer, hvis anlæg ikke forurenses ved krydsning med andre
linjer. Slike linjer maa jo forutsættes at beholde samme anlægspræg
gjennem talrike slegtled, og det gjaldt i første række at fastslaa
variabilitetens forhold til dette konstante anlægspræg. Ved Vilmorins
og Nilssons arbeider var han nemlig blit opmerksom paa,101

at der i enhver samling av artsindivider („population") skjuler sig
specielle konstante livstyper, som det gjælder at skille ut fra
artsblandingen og isolere. En slik isolering er let ved selvbefrugtende
planter, og Johannsen eksperimenterte bl. a. med selvbefrugtende
bønner, alle nedstammende fra samme plante. Ved disse eksperimenter
viste det sig, at der ikke kunde opnaaes varige forandringer eller
forskyvninger ved kunstig utvalg.

Ogsaa hos disse „rene linjer" kan der konstateres en ikke ringe
individuel variabilitet. Bønnerne kunde f. eks. variere i vegt mellem 1
og 9 hundrededels gram. Men disse ydergrænser holdt sig konstant
gjennem alle slegtled, og hvadenten man valgte de letteste eller de
tyngste bønner til videreforplantning, saa vedblev variabiliteten hos
efterkommerne at holde sig mellem 1 og 9. Denne variabilitet nedarvedes
altsaa gjennem hver bønne, likegyldig om den veiet 1 eller 9
hundrededels gram, og nogen forskyvning av gjennemsnitspunktet fandt
ikke sted.

Hvad er det da som bevirker, at en slik forskyvning uten fuldstændig
tilbakeslag kan opnaaes, naar der ikke eksperimenteres med „rene
linjer"? Det er de „rene linjers" blanding i „populationen" eller
arts-samlingen. Ti sætter vi, at vi har at gjøre med en blanding av to
linjer, en linje A med variabiliteten

1—9 og en anden linje B med variabiliteten 2—10, saa kan man
naturligvis ikke se utenpaa de enkelte bønner, hvilken av disse linjer
de tilhører, og undersøker man deres variabilitet, finder man, at den
har yderpunkterne 1—10. Utvælger man nu vegtstør-relsen 10 til videre
forplantning, saa isolerer man derved linjen B 2—10 fra linjen A 1—9 og
opnaar da i de paafølgende slegtled en stabil variabilitet paa

2—10 istedetfor den oprindelige 1—10. Med andre ord: en liten
forskyvning i variabiliteten har fundet sted. Men den er fuldstændig
illusorisk. Ti der foreligger kun en isolering av linjen 2—10 fra dens
sam-102

menblanding med linjen 1—9, og videre utvalg fører ikke til nogen
yderligere forskyvning. Nogen forandring er ikke opnaadd; ti man har
bare bevirket, at en iforveien fast livstype er traadt klart frem fra
sit skjul i blandingen.

Dette har, som man vil forstaa, stor principiel betydning. Ti det viser
sig — som Johannsen fremhæver —, at arterne ikke er rene, men blandet
og kan kaldes „sammelarter" omfattende større eller mindre rækker av
særarter, som har en ganske anden ensartethet og konstans, end man i
darwinismens glansperiode tænkte sig. Baade arter og varieteter kan
omfatte mange forskjellige „livstyper", som hver især har sit bestemte
konstante anlægspræg. Og likesom disse livstyper ved kunstig utvalg kan
utskilles fra blandingen, saaledes kan dette ogsaa ske ved et naturlig
utvalg. Men da bestaar virkningen av det naturlige utvalg jo ikke i
frembringelsen av noget nyt, men kun i utsondringen av noget allerede
eksisterende. Den individuelle variation viser sig overhodet ikke at
tilhøre det arvelige anlægspræg. Den fremkommer ved de ydre kaar, som
selvfølgelig har stor indflydelse paa det enkelte individs utvikling,
og altid vil variere noget fra det ene individ til det andet. Man maa
saaledes henregne den individuelle variation til det ikke arvelige
„fremtoningspræg", som kun er eiendommelig for individet. Naturligvis
kan det naturlige utvalg ikke bare utskille faste livstyper, men ogsaa
ved krydsning tilveiebringe blandinger, d. v. s. nye
egenskapskombinationer, ikke sjelden helt nye karakterer. Men det nye,
som paa denne maate fremkommer, er dog bare en ny blanding av det
gamle, og paa grund av den begrænsning, som krydsningen er underlagt,
kan man ikke godt forklare nye arters opstaaen ad den vei.

Johannsen kalder den faste type en „genotype". Han forutsætter nemlig,
at den rene linjes kimceller indeholder et større eller mindre antal
„gener" d. v. s.103

arveenheter i likhet med Weismanns „determinanter", og genotypen blev
da uttryk for et bestemt kompleks av kimcellernes „gener". Genotypen er
altsaa fælles for alle enkeltorganismer tilhørende en ren linje, fordi
undersøkelse viser, at de har et konstant arvelig anlægspræg. Men
allikevel varierer jo de enkelte organismer indbyrdes, og disse
individuelle variationer, som altsaa ikke skyldes generne, men et
vekselspil mellem disse og de ydre kaar, frembringer saa hvad Johannsen
kalder en „fænotype" (fremtoningspræg). Mens fænotypen trær synlig frem
i individets personlige præg, kan man kun gjennem eksperimentel
forskning lære genotypen eller det arvelige anlægspræg at kjende. En
fænotype behøver ikke helt at svare til genotypen, forsaavidt genotypen
kan ha et videre omfang end fænotypen og omfatte arvelige anlæg, som i
den forhaandenværende fænotype ikke aapenbarer sig. Paa den anden side
kan fænotypen omslutte en flerhet av genotyper, naar man har en
„population" for sig, som grupperer sig om et bestemt
gjennemsnitspunkt, og i saa fald kan fænotypen bli vildledende m. h.
til bedømmelsen av den tilgrundliggende genotype.

Man vil forstaa, at dette bekræfter Weismanns og andres standpunkt mot
arveligheten av erhvervede egenskaper. Ikke bare erhvervede men ogsaa
medfødte egenskaper er undtat fra arv, hvis de kun tilhører fænotypen.
Arvelige er kun de egenskaper, som skyldes genekomplekset i
kimcellerne. Og arvelige forandringer opstaar bare, naar genekomplekset
undergaar forandringer. Der gis nogen instruktive eksperimenter av
Tower med potetbiller, som belyser dette. Dersom disse biller under
puppestadiet i nogen tid utsættes for en temperatur av 35 gr. og tør
luft, bevirker dette en avvikende farve hos de fuldt utviklede biller.
Denne farve nedarves dog ikke. Men hvis de færdig utviklede biller
utsættes for den samme varme og tørre luft, fremkommer et ganske andet
resultat.104

Ti billerne selv skifter da ikke farve, men den nye farve optrær hos
efterkommerne og nedarves fra disse videre. Forat en egenskap skal
kunne nedarves er det altsaa ikke tilstrækkelig, at den opstaar i
billen selv; ti derved indlemmes den bare i fænotypen. Den maa foregaa
i kimcellerne, og dersom den indtrær i disse, behøver den ikke at vise
sig i legemet før i næste generation.

Det sier sig selv, at paavisningen av de faste arvelige livstyper
tillike maa øke interessen for de virkninger, som fremkommer ved
blanding eller krydsning. De ved krydsning opstaaede organismer kaldes
jo bastarder, og „bastarderingslæren" er et vigtig led i den moderne
biologi. De yderst vigtige krydsningslove blev opdaget av
augustinerpateren Gregor Mendel, som i midten av forrige aarhundrede
anstillet sine forsøk ved Dronningklostret i Brünn, hvor han var abbed.
Han offentliggjorde sine resultater i 1866; men man forstod ikke deres
betydning, og alt hvad han hadde opdaget, blev glemt. Først i
begyndelsen av det tyvende aarhundrede blev det omtrent samtidig
gjenopdaget av tre botanikere de Vries, C orrens og Tscherniak, og det
er ikke uten grund blit fremholdt, at de saakaldte Mendelske love vil
faa en langt varigere betydning for biologien end den darwinistiske
avstamningslære.

Mendels resultater stemmer godt med Johannsens. Likesom Johannsen paa
viste de ,.rene linjers" selv-stændighet, saaledes viste Mendel, at
naar en krydsning eller blanding finder sted, saa opslukes de arvelige
enkeltegenskaper ikke av denne blanding. Ti de skiller sig igjen ut av
blandingen i de paafølgende slegtled. Krydser man en hvitblomstrende
bønne med en violetblomstrende, blir blomsterne hos avkommet — som man
kunde vente — blekviolette: en blanding av hvitt og violet. Dersom man
nu lar denne blekviolette generation forplante sig videre, skulde man
tro at den blekviolette farve yderligere vilde befæste105

sig. Men det sker ikke. Ti i den paafølgende generation spalter de
blekviolette sig i 50 % blekviolette, 25 % violette og 25 % hvite
planter. Lar man nu de blekviolette fortsætte forplantningen sker der i
næste generation en opspaltning av disse i 50 % blekviolette mot 25 %
violette og 25 % hvite. Det er altsaa bare i første generation, at
blandingen er effektiv, i de paafølgende generationer trær de to
egenskaper violet og hvitt atter ut fra hinanden, hvilket viser, at de
i kimcellerne maa ha hver sin „gen".

Dersom nu dette forhold var det almindelige, vilde de Mendelske regler
være noksaa gjennemskuelige. Men de til generne knyttede egenskaper kan
ogsaa dække hinanden. Krydser man f. eks. hvit og rød løvemund, blir
den derved fremkomne blandings-generation ikke, som man kunde vente,
rosafarvet. Der fremkommer ikke en blanding av rødt og hvitt; ti
efterkommerne blir likesaa dypt røde som de oprindelig røde planter. I
dette tilfælde kalder man derfor egenskapen rød dominant (herskende) og
egenskapen hvit recessiv (tilbaketrædende). Her blir altsaa første
generation rød; men i næste generation indtrær der en opspaltning i 75
% røde og 25 % hvite. Av disse 75 % er naturligvis 50 %, likesom i
tilfældet med de blekviolette, blandede, mens 25 % er rene, d. v. s.
egenskapen hvit er i de 50 % tilstede som et recessivt (skjult) anlæg,
hvilket viser sig ved den utskillelse, som finder sted ved en fortsat
forplantning.

Professor Lenz (München) har nylig git følgende „nøiagtige" formulering
av den Mendelske lov: Arvemassen bestaar av mangfoldige stoflige
enheter i kim-cellerne. Disse bevarer sin egenart fra slegt til slegt,
men skiller sig ut fra hverandre og forbinder sig paany. To og to
forholder sig antagonistisk i den forstand, at et slikt par aldrig trær
ind i samme, men altid i hver sin kimcelle. Sandsynligheten for, at en
enkelt av disse enheter er repræsentert i en106

bestemt kimcelle er altsaa = Disse parvis anta-

gonistiske arveenheter kan ligne hverandre eller være forskjellige, men
er rettet paa samme organ eller omraade i den utvoksede organisme.
(„Handbuch d. normalen und pathol. Physiologie" Bd. 17. (1926), p.
926). I den befrugtede eggcelle, hvorav den nye organisme vokser frem
opstaar en lovmæssig regulert kamp mellem disse antagonistiske
arveenheter. De „dominerende" arveenheter undertrykker de „recessive"
uten at ødelægge disse, d. v. s. den utvoksede organisme („fænotypen")
frembyr kun dominerende egenskaper, men bevarer i sine kimceller ogsaa
de recessive egenskaper som anlæg og kan saaledes overføre baade
dominerende og recessive egenskaper paa avkommet. (Kfr. Uexküll
,,Theoretische Biologie p. 145 f.) Naar der ved krydsningen fremkommer
en mellemting („intermediær type") kan denne forklares som ufuldstændig
dominans, idet den recessive egenskap skinner igjennem den dominerende.
I de fleste tilfælde er dominansen saa fuldstændig, at den ganske
fortrænger den recessive egenskap. Ifølge Morgan er de enkelte
arveenheter i kromosomerne koblet sammen i grupper, mellem hvilke der
kan ske en utveksling av arveenheter, forsaavidt de er rettet paa samme
organ eller organsystem.

En fuldstændig gjennemgaaelse av de Mendelske regler skal vi her ikke
indlate os paa; man ser, at den blanding, som opstaar ved krydsning,
ikke er fast og varig, men atter opløses i de paafølgende slegtled. En
raceblanding behøver derfor ikke at virke skadelig; ti de mindreværdige
egenskaper skiller sig atter ut. Dog kan der ved blanding av arter
fremkomme bastarder, som i den paafølgende generation ikke spaltes, men
holder sig konstant (f. eks. mulatter ved blanding av negre og hvite).
Man kjender dog kun meget faa tilfælde av konstante
krydsnings-resultater, som ikke følger de Mendelske regler, og
aarsakerne til disse undtagelser er ubekjendt. At man107

her har med en konstant nedarvning at gjøre kan heller ikke ansees for
sikkert konstatert.1) Som bekjendt er en blanding kun mulig mellem nær
beslægtede arter, og jo større artsforskjel der bestaar mellem
forældrene, desto mere ufrugtbare blir de bastarder, som fødes av dem.

Allike vel gis der enkelte forskere, som forklarer dannelsen av nye
arter ved bastardering. De støtter sig da til de sjeldne tilfælde, hvor
den synes at føre til konstante nye forbindelser. Men man forstaar, at
en slik avstamningslære har sin begrænsning. Ti oprindelig maa der jo
ha eksistert rene arter, dersom nye skal opstaa ved en blanding av dem.
Bastarderingen forutsætter en flerhet av allerede eksisterende arter.

Det er en ganske eiendommelig situation, hvori avstamningslæren ved den
moderne arvelighetsforskning er kommet. Darwinismen begyndte med at
mekanisere avstamningslæren ved hjælp av det naturlige utvalg. Den
forutsatte imidlertid en plasticitet hos livsformerne, som igrunden
litet stemmer med en mekanistisk opfatning: Den ene art kunde ved smaa
variationer gaa over i en anden art. Der var ingen faste grænser, men
overalt jevne overgange. Livsformerne var i det naturlige utvalgs
hænder som en lermasse, en deig, som ved de tilfældige variationer
kunde formes til hvadsomhelst. Men nu er arvelighetsforskningen kommet
og forsøker — som rimelig er — paa sit felt at gjennemføre en mekanisk
opfatning. Men derved tar den grunden bort for det naturlige utvalgs
mekanik. Plasticiteten forsvinder. Ved hjælp av generne søker jo
arvelighetsforskningen at gjennemføre en art arvelighetsmekanik eller
atomi-stik. Ti generne blir arvelighetsatomer. hvis forbindelser og
adskillelser bestemmer arvelighetsfænome-nerne. Men derved trær de
faste typer frem og de

') Det hævdes i den sidste tid bestemt, at ogsaa artsba-starderingen
følger den Mendelske lov. (Kf. Lenzop. cit. 937 f.)108

blandinger, som opstaar ved krydsning, blir ingen „skapende synteser",
men kun mekaniske blandinger, hvis konstante bestanddele atter trær ut
fra hverandre. Det er — som Johannsen fremhæver — kun
fremtoningsprægene, som i sin avhængighet av de uendelig vekslende ydre
kaar viser de jevne overgange. Anlægsprægene staar merkelig typefaste
overfor hinanden og er uimottagelige for en jevn forskyvning.

Dersom der aldrig viste sig noget brud i anlægs-prægenes (genotypernes)
fasthet, vilde det være nok-saa haapløst at forklare arternes
oprindelse gjennem avstamning. Men tiltrods for den fasthet, som
udmer-ker genotypen i forhold til fænotypen, undergaar den dog, om end
sjelden, indre forandringer. Gartnere er ikke ubekjendt med. at der
pludselig optrær nye varieteter, som holder sig konstant ved arv, og
kalder dem ,,syorts". For at skille disse pludselige sprang
-variationer fra de fluktuerende ikke-arvelige kaldes de mutationer.
Man forstaar altsaa ved mutationer pludselige forandringer i
genekomplekset, som nedarves i overensstemmelse med de Mendelske
regler. De kan indtil en viss grad fremkaldes ved ydre paavirkninger,
hete, kulde, kemikalier, radium etc., naar disse er tilstrækkelig
indgripende til at ryste og irritere generne. Men de kan ikke
fremkaldes med nogen sikkerhet, d. v. s. det er ikke lykkedes ved et
bestemt virkemiddel at fremkalde en bestemt mutation og de optrær
tillike uavhængig av ydre paavirkninger. I det hele er mutationen mere
avhængig av arvemassen selv end av ydre indflydelser.

Som bekjendt har botanikeren de Vries hat det enestaaende held at kunne
iagtta nye arters opstaaen ved mutation, noget som man saa utrættelig
hadde søkt efter. Han fandt en natlysart, som efterhaanden frembragte
flere pludselig fremtrædende arter eller underarter. Da forandringen
her omfattet ikke bare et, men flere artskjendetegn, maa den betragtes
som meget sjelden. Og det er ikke mindre merkelig, at109

mutationen gjentok sig. Der fremkom m. a. o. en flerhet av mutationer,
og de Vries grunder herpaa den teori, at enhver art i tidernes løp
gjennemgaar en mutationsperiode, hvorunder den ved gjentagne mutationer
avsætter eller avspalter en flerhet av nye arter. Man har reist den
indvending, at hvad de Vries iagt-tok kun har været en Mendelsk
spaltning av en kom-plicert bastard, ikke en egte mutation, og det
synes, som om natlysartens mutation er av saa indviklet art, at den
blir tvilsom. Men iagttagelsen av mutationer er dog ikke indskrænket
til dette tilfælde, og der er i aarenes løp ophopet eksempler, som
udelukker bastardspaltning. Saaledes er mutationer paavist hos
protister og kornarter og særlig hos en frugtflue (Drosophila
ampelophila), som under Morgans nøie kontrollerte forsøk leverte en
række mutanter. Disse eksempler kan dog ikke direkte tas til indtægt
for en fuldkommengjørelse av livsformerne ved mutation, fordi de oftest
viser sig at være saakaldte „tapsmuta-tioner", hvorved en gen falder ut
av genekomplekset og den tilsvarende egenskap forsvinder. En hel blok
av arveenheter, ja hele kromosomer synes at kunne falde ut av
arvemassen, og der kan kun leilighetsvis tales om nyopstaaen av en
arveenhet. Utvikling kan jo ikke bygges paa negative mutationer, men
forut-sætter mutationer av positiv beskaffenhet, hvorved nye gener
dannes og anlægspræget berikes. Slike „fremskridtsmutationer" har man
hittil ikke med sikkerhet kunnet konstatere. Tvert imot synes de fleste
mutationer at medføre forminsket levedygtighet og dermed forfald. De
maa ialfald nærmest tydes som en proces, hvorved en oprindelig urtype
utsondres eller spaltes i en flerhet av undertyper, og spørsmaalet blir
da, hvorledes urtypen er dannet og har faat sit anlægspræg. Dette kan
kun være skedd ved positivt skapende, ikke ved negativt opløsende
mutationer, og uten „fremskridtsmutationer" vilde det være umulig at
forstaa, hvorledes høiere typer er opstaat av lavere.

8 — R. E.: Skapelse.110

Nogen tilfredsstillende fysisk-kemisk forklaring av mutationerne
foreligger ikke. Deres aarsaker er ukjendt, og de optrær med en
selvstændighet, som tyder paa en vidtgaaende uavhængighet av ydre
betingelser.

                             Hvad er generne?

Hvad er generne?

Professor Johannsen sammenligner mutationerne med visse
kjendsgjerninger paa radioaktivitetens omraade, nemlig de
atomspaltninger, som endel kemiske elementer i tidernes løp har
undergaat. Enkelte uranholdige mineraler, f. eks. det av Ellen
Gleditsch undersøkte „Brøggerit", har efterhaanden ændret sin kemiske
beskaffenhet, idet stadig flere av uranets atomer har spaltet sig,
hvorved bl. a. blyatomer er fremkommet.

Denne sammenligning er meget slaaende, forsaavidt den peker paa
dannelsen av nye kemiske typer (blyatomer) ved atomspaltninger, som
synes uavhæn-gige av ydre paavirkninger. Men det er dog indlysende, at
der her kun foreligger en analogi, ikke en direkte forklaring, fordi
generne i kimcellerne maa være noget andet og mere end kemiske atomer
for at kunne forklare arvelighetsfænomenerne, d. v. s. de arvelige
egenskapers fremtræden i de utvoksede organismer.

Hvad er generne? Det er et spørsmaal, som arvelighetsforskningen ikke
kan besvare. Den kan med sikkerhet hævde, at anlæggene maa være
tilstede i kimcellerne, og at de der maa ha sit fysiske grundlag; men
spørsmaalet er, om generne kun er fysisk-kemi-ske partikler, eller om
de tillike er tilknytningspunkter for kræfter av overfysisk art. Det er
selvfølgelig biologiens opgave at undersøke, hvor langt man kan naa med
en forklaring, som bare regner med genernes112

fysisk-kemiske beskaffenhet. Men de fysisk-kemiske kræfter staar her i
et saa iøinefaldende misforhold til de virkninger, som skal forklares,
at det ikke er vanskelig at forvisse sig om den fysisk-kemiske
forklarings utilstrækkelighed

Professor Johannsen advarer formelig mot at opgjøre sig forestillinger
om generne og betegner dermed disse som et grænsebegrep, hvor den
erfaringsmæssige arvelighetsforskning maa stanse op. Han er dog selv
tilbøielig til at betragte dem fra et kemisk synspunkt, og det er
klart, at tænkningen ikke paa et saa avgjørende punkt kan stanse op,
men ihvert-fald maa danne sig forestillinger om de egenskaper, som
generne maa ha, forat de skal kunne forklare de virkninger, man utleder
av dem.

Johannsens gener er i alt væsentlig det samme, som Weismann kaldte
determinanter. Men Weismann betragtet dog sine determinanter fra et
morfologisk synspunkt, d. v. s. han tilla dem en /orrabestemmende
funktion og gjorde dem ansvarlig for organismens formning. Dette
morfologiske synspunkt forsvinder hos Johannsen, som særlig har øie for
det kemiske stof, ikke for den organiske form, og derfor i generne ser
kemiske legemer, som bestemmer reaktionsnormen hos de individer (eller
fænotyper), som vokser frem av dem. Den organiske form synes ikke for
Johannsen at fremby noget særlig problem, fordi han i formen bare ser
et selvfølgelig resultat av organismens stoflige utfoldelse. Likesom en
krystals form med nødvendighet fremgaar av de molekyler, hvorav den
dannes, saaledes fremgaar fra Johannsens synspunkt legemets form med en
lignende nødvendighet av dets cellevæv, og idet generne bestemmer
utfoldelsen av cellevævet, bestemmer de dermed tillike det ut-voksede
legemes form.

Men selv om cellevævsdannelsen kunde forklares ad fysisk-kemisk vei,
vilde man dermed ogsaa ha forklaret organismens helhetsform ? Hvorfor
indordner113

cellevævet sig i et bestemt typisk organskema, en korrelativt
sammenhængende organisk enhet? Misdannelser og sykelige
svulstdannelser, f. eks. kræft, viser os jo, hvad der kan opstaa, naar
celle vævet utfolder sig paa egen haand i strid med det organiske
formkrav. Det er idethele betegnende, at vi kun taler om organiske, men
aldrig om kemiske misdannelser eller misfostre. Misdannet vand eller
misdannet surstof er jo dog et ukjendt begrep. En løsning av
cellevævets problem vilde derfor ikke med nødvendighet indbefatte en
løsning av det morfologiske problem.

Og hvordan skulde man fysisk-kemisk forklare de Mendelske
arvelighetsfænomener? Hvorledes vil man ved kemiske processer utlede
fænotypen av genotypen? Kimcellerne og deres celleprodukter indeholder
jo ikke den utvoksede organisme i uhyre formindsket maalestok, men bare
et aggregat eller aggregater av sammenkoblede gener, som hver for sig
repræsenterer delegenskaper ved organismen. Arvelighetsforskningen
avslører egentlig en dyp kløft mellem kimsubstansen og den derav
fremvoksede organisme; ti denne er ikke som kimsubstansen et aggregat
av molekylære enheter, men et planmæssig funktionerende og
sammenhængende system. Den grundlæggende kjendsgjerning, som avgjort
stiller sig iveien for en helt kemisk forklaring av den organiske
vekst, ligger deri, at den færdige legemscelle ikke er nogen
selvstændig enhet, men paa en planbestemt maate hænger sammen, ikke
bare med nabocellerne, men med alle andre legemsceller. Dette resultat
kan kun forklares derved, at de forskjellige enkeltprocesser, hvorved
organismen vokser og utfolder sig, griper ind i hverandre paa en
planbestemt maate. Hvor skal vi saa søke kilden til denne
planbestemthet? Tilhængerne av den kemiske forklaring maa søke den i
genernes kemiske beskaffenhet og rumlige sammenkobling, altsaa i
kromosomernes (eller kimsubstan-114

sens) fysisk-kemiske struktur. Denne struktur maatte paa ethvert punkt
maskinmæssig lede celledelingen i overensstemmelse med den organiske
plan, akkurat som en melodi maskinmæssig avlires i en lirekasse. Dette
staar imidlertid i strid med vigtige eksperimenter, som professor
Driesch har foretat. Dersom ledelsen av celledeling og organdannelse
udelukkende skyldtes en slik materiel struktur, maatte en sønderdeling
av denne bevirke tilsvarende sønderdelinger av organismen. Men det er
ikke tilfælde. Uexkütt gir følgende uttryk for sammenhængen: „Halveres
kimen" (og dermed tillike dens genestruktur) „saa utvikler den halve
kime sig ikke til et halvt dyr, men til et helt dyr av halv størrelse.
Dette grundlæggende eksperiment har Driesch utført i alle mulige
variationer under alle slags forsigtighetsregler med alle tilgjængelige
dyrearter. Resultatet var altid det samme: aldrig viste der sig spor av
en sønderdelt struktur". Den planbestemte ledelse kan derfor ikke
skyldes den materielle struktur alene, men tillike en immateriel
„enteleki" eller regel som virker i og gjennem den materielle struktur.
Ti den immaterielle enteleki er ikke-rumlig og kan derfor ikke
sønder-skjæres av nogen kniv.1) Vanskeligheten ved at utlede organismen
av generne ligger deri, at disse er bundet til et bestemt punkt i hver
enkelt celle, hvorav organismen opbygges, men allikevel forut-sættes at
virke efter et system, som anatomisk-fysisk ikke er tilstede og
omfatter hundreder av celler. Denne vanskelighet kan kun overvindes ved
at anta, at det bare er genernes materielle basis, som er bundet til et
bestemt punkt i rummet, og at denne basis ledes av immaterielle
impulser, som ikke er stedbundne eller stedsbegrænsede og meget godt
kan virke sammen i et system.2)

>) v. Uexküll: „Theoretische Biologie" 1920 p. 133.

2) Smst. 157.115

Man har i den senere tid fremkastet den tanke, at generne skulde være
enzymer eller fermenter, som utløser de processer, hvorved legemet
vokser og utvikler sig. Ved enzymer forstaar man jo stoffer, som
anvendes til gjæring og foreløbig kun kan utvindes av levende celler.
De virker som „katalysatorer", d. v. s. de fremkalder en bestemt kemisk
reaktion uten selv at delta i den. Men som enzymer maatte dog generne
ha molekylære dimensioner, og de rammes derfor av samme indvending som
Weismanns determinanter: at kromosomerne umulig kan avgi plads for den
mangfoldighet av enzymer, som vilde utkræves for alle de varierende
arvelige egenskaper. Tænker man paa de milliarder av arvelige
egenskaper, som den organiske verden frembyr, blir det ikke let at
forstaa, hvorledes de skulde kunne ha hver sine enzymer.1)

Men selv om denne indvending skulde være uberettiget, maa man ikke
overse den store avstand

') Enzymteorien utnytter ogsaa de saakaldte «hormoner» (d. v. s.
stoffer, som utsondres av legemets lukkede kjertier og optas i blod og
lymfe) til forklaring av arveligheten og organismens utvikling,
(Goldschmidt), og der kan visselig ikke herske tvil om, at baade
enzymer og hormoner spiller en betydningsfuld rolle for væksten. Endnu
er dog disse stoffers kemiske natur uopklaret. Det synes bevist, at de
mandlige og kvindelige egenskaper utvikler sig av et nøitralt anlæg
under indflydelsen av «formative hormoner», som iflg. Goldschmidt
opstaar derved, at flere gener virker efter tur.

De fysiologiske processer, hvorved organismen vokser og utvikler sig,
synes at staa i et meget forskjelligartet forhold til hverandre
indbyrdes. De kan forløpe i høi grad selvstændig som rent paralelle
processer. Men en kimedel kan ogsaa virke i høi grad determinerende paa
den anden og formelig tvinge det omgivende væv i sin tjeneste. I andre
tilfælde utløses den ene proces av den anden. Der tales ogsaa om
kræfter i kimens indre, som virker retningsbestemmende for bevægelige
cellers vandring eller for celle-utløperes utvoksning (nervetraade).
Trods dette mangeartede forhold mellem de fysiologiske
utviklingsprocesser i organismen virker dog alle disse i en nøie
avstemt harmoni baade m. h. t. rum og tid.116

mellem de kemiske reaktioner, som enzymerne fremkalder, og de
biologiske reaktionsworrøer, som man utleder av generne. Hvad der
overføres ved arv er evner og egenskaper, som ligger i et ganske andet
plan end virkningerne av kemiske reaktioner: evne til assimilation og
dissimilation, til specifike formdannelser, til deling av kromosomer,
kjerner og hele celler etc. Mellem de kemiske aarsaker og de biologiske
virkninger bestaar der her et misforhold, som man ikke kommer forbi, og
man kan med Uexküll illustrere dette misforhold ved at sammenligne
organismen med et hus, som tænkes at vokse frem av en kime. Ifølge de
gamle, nu forlatte teorier skulde da kimen til huset indeholde f. eks.
en mursten, en taksten, et trappetrin, en vindusrute o. s. v. i
minia-fa/rmaalestok, og huset selv skulde opstaa ved en simpel vekst og
deling av disse materielle enkeltbestanddele. Men Mendel og den moderne
arvelighetsforskning henviser til anlæg av rent formal art og
forutsætter, at kimen indeholder anlæg til en bestemt mur høide, en
bestemt vindus/orm, en bestemt takhelding, en bestemt trappe&ratøe o.
s. v. Dette lyder ganske meningsløst, saa længe vi kun opererer med
fysisk-kemiske aarsaker og ikke gjør os klart, at husets — eller i
dette tilfælde plantenes og dyrenes — former tilhører et andet og
høiere omraade end det fysisk-kemiske, nemlig det arkitektoniske eller
det morfologiske og kun kan begripes som uttryk for en særegen
biologisk eller morfologisk dynamik.

Man maa, hvis man vil være korrekt, ikke tale om egenskapsanlæg, men om
anlæg til egenskaps-dannelse. „Det som i sidste instans er arvelig,
bestaar i en viss sum av reaktionsmuligheter", sier professor Lenz.
Arvelighetsforskningen opløser hele organismen i en mosaik av
formdannende processer, hvortil anlæggene findes i kimen som faste,
avgrænsede størrelser, uavhængig av hverandre. De er i kimen fri og
uvirksomme, indtil de under organismens opvekst efter117

tur trær i virksomhet. Med andre ord: de forskjellige anlæg eller gener
avløser hverandre og virker efter en bestemt „plan", hvilket henviser
til en naturfaktor, som i den uorganiske natur er ukjendt.1) Selv om
generne skulde vise sig at være enzymer, vilde man dermed ikke ha løst
det problem, som ligger i deres planmæssige virkemaate. v. Uexküll
kalder enzymhypotesen en forlegenhetsutvei, som man har benyttet sig
av; fordi man ikke kjender enzymernes natur. Han akcepterer dog selv
enzymhypotesen, hvad genernes materielle natur angaar, men hævder, at
de tillike har en immateriel side, som er den væsentligste. ,,Man kan
rolig anta, at kromosomernes smaadele er gener; kun maa man ikke ved
betragtningen av deres materielle basis glemme de immaterielle
impulser, som virker i dem og følger en bestemt regel".'1)

Det skulde synes noksaa rimelig at lægge genernes kemiske natur til
grund for forklaringen av slike egenskaper som organismens farver. Men
man maa huske paa, at det her ikke bare gjælder at forklare farverne,
men ogsaa den maate, hvorpaa de er lokalisert, f. eks. hos fugle og
sommerfugle. Det er ikke bare farven, men ogsaa dens lokale
anbringelse, som er arvelig. Ingen kan forstaa, hvorledes generne ut
fra sin rent fysisk-kemiske natur i slegtled efter slegtled kan
frembringe bestemte blad- og blomsterformer, — f. eks. det takkede og
det glatte blad, den regelmæssige anordning av haar paa en plante

') v. Uexküll: „Bausteine zu einer biologischen Weltan-schauung" s. 280
f.

2) Professor Herbst (Heidelberg) avviser enzymhypotesen ved at henvise
til, at generne maa kunne vokse og formere sig. Ti kunde de ikke dette,
maatte de stadig avta i kvantitet og tilslut fuldstændig forsvinde ved
de uttallige celledelinger i kimbanen. Men fermenterne kan ikke formere
sig som en organisme, („Handbuch d. normalen u. pathol. Physiologie",
1926, Bd. 17 p. 1030). Spørsmaalet er dog, om man har forklaringen,
fordi man betragter generne som levende mikroorganismer. Ti hvad
bevirker, at disse mikroorganismer arbeider sammen efter et organisk
program?118

eller av skaller paa et dyr, for ikke at tale om hønsenes kamformer
eller hornene paa kjør og faar. Og hvilken sammenhæng er der mellem den
lovmæssige symmetri i legemsformen og genernes kemiske natur? Genernes
tilfældige mangfoldighet i kimen blir først forstaaelig ved at
betragtes i sammenhæng med et organiserende princip, en „enteleki" som
kommer til uttryk i organismens samlede byggeplan og morfologiske
helhet.

Det er derfor begripelig, at en flerhet av forskere ikke nøier sig med
genernes fysisk-kemiske natur, men understreker anlæggenes
immaterielt-dynamiske beskaffenhet. Mendel brukte anlægsbegrepet rent
metodologisk som et hypotetisk skema, og botanikeren Klebs opfatter
anlæggene fra et logisk-abstrakt synspunkt, ikke som haandgripelige
stoffer, mens de Vries og O. Hertwig opfatter dem biologisk som
livs-enheter utrustet med assimilations- og forplantningsevne. Foruten
den citerte Uexküll betoner især botanikeren professor Reinke og
Wienerzoologen professor K. C. Schneider den immaterielle, aandelige
side av anlæggene.

I sin interessante bok „Grundlag for en biodynamik" stiller botanikeren
professor Reinke generne i ny belysning ved at forbinde dem med den
moderne fysiske teori om „kvanterne".

Reinke er en av den moderne vitalismes førere og betragter derfor de
biologiske fænomener fra et særegent synspunkt, som han til forskjel
fra det fysiske kalder diafysisk. Det eiendommelige for det diafysiske
synspunkt er, at det indbefatter et ord-ningsprincip, som mangler ved
den rent fysiske betragtning. Allike vel er dette ordningsprincip
natur-videnskapelig likesaa berettiget som f. eks. energi-principet, og
det hviler likesom energiprincipet paa dynamisk grundlag. Den organiske
dynamik er dels fysisk og dels diafysisk, da det fysiske ikke udelukker
det diafysiske. De organiske processer er de samme, hvadenten vi
betragter dem fra et blot fysisk eller119

tillike fra et diafysisk synspunkt; ti vi betragter bare forskjellige
sider av dem, og vi kan enten understreke den ene eller den anden av
disse sider. Dannelsen av en plante- eller dyreform sker ikke mindre
naturlovmæssig end dannelsen av et uorganisk produkt. Men i plante- og
dyreformen aapenbarer sig en dia-fysisk ordning. ,,Dog tør det ved
nærmere eftersyn vise sig, at ordningsprincipet ikke indskrænker sig
til den diafysiske sfære, men antydningsvis ogsaa aapenbarer sig i den
rent fysiske natur: man behøver bare at tænke paa den ordning, som
viser sig i solsystemet og planeternes bevægelser, i atomernes bygning
og elektronernes bevægelser samt i krystallernes opbygning".1)

Idet nu Reinke betragter organismens vekst og utvikling fra sit
diafysiske synspunkt (som han strengt skiller fra det metafysiske),
betoner han særlig den dynamiske ordning, hvorved livstypen
virkeliggjøres i den organiske form. Arveligheten, opfattet som en
tendens til bevarelse av den organiske form, er likesaa meget en
biologisk lov som energiens bevarelse er en fysisk lov. Kimen
indeholder foruten en energetisk potens av kemisk art tillike en
organisationspotens, som ligger til grund for ordningen og formningen
av den voksende organisme i dens helhet. Som kemisk er den energetiske
potens i sidste instans elektro-dynamisk, mens organisationspotensen er
diafysisk og indbefatter de byggende og ordnende kræfter, som Reinke
kalder „dominanter". Disse dominanter forbinder nu Reinke med
arvelighetsforskningens gener, idet han opfatter dem som den
immaterielle diafy-siske side av generne. Organisationspotensen bygger
ved hjælp av den i kimen forhaandenværende energi (energipotensen)
legemet op, uten at dens virksomhet energetisk lar sig maale, og den
lar herunder de forskjellige gener efter tur træ i virksomhet. Ti
likesom den samlede organisationspotens er ansvarlig for ') J. Reinke:
Grundlagen einer Biodynamik p, 12 ff,120

pante- eller dyreformen i dens helhet, saaledes gjemmer hver enkelt gen
en speciel formpotens for hver enkelt arvelig egenskap. Betragtet fra
sin fysiske side er generne ladet med stof og energi, men betragtet fra
sin diafysiske side er de tillike formdannende kræfter.

Saavidt er der god overensstemmelse mellem Reinke og v. Uexküll. Men
mens den immaterielle formpotens eller dominant av Uexküll knyttes til
en enzym, forbindes den av Reinke kun med et energetisk virkekvantum,
antagelig av elektrisk natur. Derved blir der i kromosomerne god plads
for en praktisk talt endeløs række av gener. For at forstaa dette
behøver man kun at tænke paa den uhyre energimængde, som ifølge den
moderne fysik er ophopet i et tusendels milligram av et hvilketsomhelst
stof. Fra den moderne fysiks synspunkt er jo baade materie og energi
opstykket i „kvanter" og altsaa ikke kontinuerlig sammenhængende, men
diskontinuerlig. Materien er opstykket i kemiske kvanter („atomer") og
energien i virkekvanta. I biologien støter vi paa noget tilsvarende i
generne eller de biologiske „arvekvanta"; kun maa man forestille sig
disse arvekvanta ikke bare som fysiske eller energetiske, men tillike
som biologiske enheter. Baade paa det fysiske og det biologiske omraade
finder vi et samspil av diskontinuitet og kontinuitet, av et
opstyknings- og et helhetsprincip.

Reinke henlægger saaledes generne til et «grænse-omraade, hvor materie
og kraft synes at gaa over i hinanden" (Crookes). Naar de trær i
virksomhet, fremkalder de et sammenstøt mellem elektroner eller atomer,
hvorved der opstaar et bevægelses- eller svingningsfelt, som gaar over
fra den ene likevegts-tilstand i den anden. Derved kan generne ogsaa
bli aarsak til, at der opstaar specielle stoffer i organismen
(alkaloider, glukosider, klorofyll etc.), som arvelig optrær med samme
konstans som de specielle form-egenskaper.121

I sin almindelighet maa det vel antas, at ikke bare en, men flere
energetiske virkekvanter er bundet i en gen, og naar denne trær i
virksomhet, utstraaler den derfor et energetisk kraftfelt, skjønt av
ringe omfang. Det maa dog hele tiden erindres, at de energetiske
virkekvanter er bundet av en dominant, som repræsenterer det
immaterielt ordnende, kvalitativt organiserende princip i genen. Det
kraftfelt, som genen frembringer, blir derved ikke bare energetisk, men
formdannende (morfogenetisk). Man kan derfor ikke si, at generne er
energetiske virkekvanter, men kun, at de svarer til disse paa et
høiere, nemlig det biologiske omraade. Det viser sig baade paa det
fysiske og det biologiske omraade, at naturlovene i det minimale rum
virker anderledes end i det store.

,,Jeg forestiller mig derfor, at der ved befrugtningsprocessen i det
befrugtede egg opstaar et formdannende kraftfelt, som ikke fandtes før
befrugtningen. Dette felt er indviklet, fordi det opstaar derved, at
alle enkelte genf elter, som stammer fra den mandlige og den kvindelige
celle, griper over i hverandre. Man tør anta, at utallige kraftlinjer
her krydses. Men da vi i genen foruten det kemisk-elektriske substrat
tillike regner med en diafysisk kraft, kan man gaa ut fra, at denne
leder de energetiske kraftlinjer i deres forløp".1) Derved faar veksten
et maalbestemt forløp; ti ordningen av celler og væv viser sig her
avhængig av et maal: den typiske form. Reinke nævner i denne
forbindelse, at relativitetsprincipet ogsaa i den uorganiske natur
forutsætter en viss maalbestemthet („teleologi") foruten
aarsaksbestemt-heten. Det sier sig selv, at Reinke fremhæver sine
anskuelsers hypotetiske karakter; men hypoteserne maa jo paa det
biologiske omraade spille en lignende rolle som paa det fysiske.

Vi ser saaledes, hvorledes anlæggene ved en nærmere betragtning peker
ut over det materielle omraade ') J Reinke: „Grundlagen einer
Biodynamik" p. 89.122

til noget aandelig-ideelt, hvorved legemet egentlig faar sin form. Ti
overalt, hvor der er tale om orden og maal, har vi med noget aandelig
at gjøre, hvadenten vi nu kalder det diafysisk eller metafysisk.
Organisationspotensen er jo ikke andet, end hvad der i en anden
sammenhæng er blit kaldt skapelses-idé, platonisk idé eller „enteleki".
Formen er den aandelig-kvalitative side av det materielle legeme. Og
hvad arvelighetsforskningen viser os er kun, at denne form falder ind
under en type, som lar sig opløse i en mængde skilte formelementer med
minimale fysiske tilknytningspunkter i kimens kromosomer. Med disse
formelementer kan saa kimbanen drive et visst vekselspil, som er umulig
indenfor den utvoksede enkeltorganisme, og som derfor først kan
aapenbare sig i slegtsfølgen, idet formelementerne i de forskjellige
organismer kan træ istedet for hinanden, dække eller modificere
hinanden, men altid i hver enkeltorganisme optrær forenet i bestemte
korrelativt sammenhængende helheter. De Mendelske regler viser os den
lovmæssighet, som forbinder sig med parringens eller krydsningens
tilfældighet og sammen med denne finder plads og spillerum indenfor den
omfattende typiske slegtsnorm.

Kimen og den utvoksede organisme synes at forene det aandelige og det
materielle paa hver sin maate: I det utvoksede legeme danner den
aandelige form og den fysiske materie en enhet, de betinger og
gjennemtrænger hinanden gjensidig. Men i kimen har materien ikke nogen
form og den kan derfor kun betragtes som basis for en aandelig
formpotens, som først ved legemets vekst blir til virkelighet. Materien
er i kimen likesom trukket sammen til et minimum, hvorved formen er
skilt fra materien og blit fuldstændig immateriel. Derved har formen
tillike mistet den individuelle bestemthet, som den har og maa ha i
enhver fysisk organisme. Den kan betragtes som opløst i en
mangfoldighet av formpotenser, som123

ofte kun løst er knyttet sammen, men omfattes av samme type. Vi behøver
derfor ikke spørre efter det rum, som disse formpotenser indtar i
kimen. Ti som immaterielle fylder de ikke noget fysisk rum, men
eksisterer i hvad man kan kalde ,,den fjerde dimension". Man kan nemlig
opfatte ,,den fjerde dimension" slik, at den potentielt kan forbinde
eller samtidig omfatte egenskaper, som i den fysiske materie ikke kan
virkelliggjøres paa en gang (i samme organisme) og derfor maa fordeles
paa flere organismer, som eksisterer ved siden av hverandre i rummet og
følger efter hverandre i tiden. Den utvoksede organisme (fænotypen) kan
jo ikke samtidig være baade sort og hvit, baade stor og liten, baade
kort- og langhalet, baade lys og mørkhaaret etc. Og dog indgaar slike
hinanden udelukkende egenskaper som anlæg i genekomplekset.

Generne blir saaledes i sit væsen ideelle skemaer, som kun er forankret
i materielle eller energetiske punkter og gir et visst spillerum for de
kræfter, hvorved organismen opbygges, d. v. s. i første linje for den
organiserende kraft („entelekien"), som gir legemet dets form, men
ogsaa for tilfældigheten, som knytter sig til parringen og til
samspillet mellem de indre kræfter og de ydre kaar. Et visst utvalg maa
jo ved opbygningen av hver organisme ske blandt de formpotenser som
indgaar i genekomplekset, og der er intet, som beviser, at dette utvalg
helt igjennem og i alle tilfælde er blindt og tilfældigt.

                  Artssjælen og den individuelle sjæl

Artssjælen og den individuelle sjæl.

Der gis en sammenligning, som er vel skikket til at belyse genotypens
forhold til den kime, hvorav fænotypen vokser frem. Genotypen er jo
ikke andet end en race- eller artsnorm, som omfatter en række
potentielle formelementer eller anlæg. Og vi kan sammenligne de
materielle geners forhold til disse formelementer med hjernens forhold
til de forestillinger og tanker, som indgaar i vor psykiske
personlighet eller karakter. Ti i vort sjælsliv er jo vore oplevelser,
forestillinger og tanker psykisk organisert og individualisert paa en
lignende maate som de arvelige egenskaper fysisk er organisert i den
materielle organisme. Der er bare den forskjel, at den psykiske
organisation er langt mere flytende og fri end den faste materielle
organisation i legemet.

Nu danner jo hjernen det fysiske grundlag for en psykisk
virkeliggjørelse av de forestillinger og tanker, som indgaar i vor
samlede erindring. Og i analogi hermed maa man si om kimcellernes
kromosomer og deres gener, at de danner det fysiske grundlag for en
materiel virkeliggjørelse av de formpotenser eller anlæg, som indgaar i
den samlede race- eller artsnorm. Man kan endog si, at der bestaar et
polarisk motsætningsforhold mellem kimcellerne og hjernen. Ti begge
tjener virkeliggjørelsen av en ideel norm. Men denne norm er i det ene
tilfælde en racenorm, omfattende en hel gruppe av genetisk
sammenhængende individer, en genotype, mens den i det andet125

tilfælde, d. v. s. for hjernens vedkommende, er en individuel norm, som
behersker utviklingen av et enkeltpersonlig sjælsliv. Og mens hjernen
er basis for en psykisk virkeliggjørelse, er kimcellerne basis for en
virkeliggjørelse av materiel art. Nu har vi jo i hjernen en
mangfoldighet av centrer for de forskjellige arter av psykisk
virksomhet. ,,et synscen-trum, hørselscentrum, sprogcentrum,
,,associations-og „apperceptionscentrum" m. m. Og det viser sig. at vi
ogsaa i kimcellernes kromosomer har en mangfoldighet av fysiske
arvecentrer for de formale anlæg.

Ogsaa i en anden henseende er analogien mellem kimceller og hjerne
slaaende. Vor erindring omfatter jo mange flere forestillinger og
tanker end vor hjerne kan gjøre os bevisst paa en gang. Den psykiske
virke-liggjøreise av vore forestillinger er saaledes begrænset, og
forestillingerne kan ved denne virkeliggjørelse faa en forskjellig
bevissthetsgrad. Der gis forestillinger, som er overordentlig klare og
tydelige, og som vi med lethet kan fremkalde i bevisstheten, mens andre
forestillinger er utydelige og kun med vanskelighet kan reproduceres.
Der gis ogsaa forestillinger, som vi slet ikke bevisst kan reproducere,
men som allikevel findes latente i os. Dette fremgaar bl. a. av
hypnosen; ti den muliggjør en reproduktion av forestillinger, som ikke
vilde kunne reproduceres i normal tilstand.

Vore forestillinger veksler saaledes mellem en forskjellig grad av
psykisk virkeliggjøreise. De er enten nærværende i bevisstheten eller
fraværende fra den, enten præsente eller latente, og der gis
forestillinger, som ikke kan forenes i samme forestillingsgjenstand. Vi
kan jo ikke tænke os en stang, som samtidig i sin helhet er baade kort
og lang, baade sort og hvit. I denne henseende bestaar der en
fuldkommen analogi mellem den psykiske virkeliggjørelse av vore
forestillinger og den materielle virkeliggjørelse av de arvelige anlæg.
Ti anlæggene kan i den individuelle organ-

9 — R. E.: Skapelse.126

isme dels være utviklede og dels være latente, og de kan som egenskaper
være utviklet i forskjellig grad. At en egenskap i en generation er
recessiv vil jo kun si, at den er latent og ikke er blit utviklet. Og
naar psykoanalysen taler om en ,, fortrængning" av en forestilling
eller et forestillingskompleks fra bevisstheten ned i
underbevissthetens dybder, hvorfra de maa hentes frem ved specielle
psykologiske metoder, saa kan man udmerket godt tale om en lignende
fortrængning av arvelige egenskaper fra en eller flere slegtled av
organismer. Slike fortrængte egenskaper eksisterer da kun som
formpotenser, knyttet til kimbanen, indtil de pludselig av en eller
anden grund atter springer frem og virkeliggjøres i fænotypen eller
enkeltorganismen. Man taler jo i slike tilfælde om ,,atavisme". Ved
krydsning av to racer fremkommer der ikke altid en typisk bastard; men
der sker et tilbakeslag til den urform, hvorfra begge racer stammer. To
dueracer kan saaledes ved krydsning gi klippeduen, hvorfra dueracerne
stammer, og man er derfor nødt til at anta, at denne urforms egenskaper
latent har været knyttet til dueracernes genekompleks. Der er ogsaa
mange andre kjendsgjerninger, som viser tilstedeværelsen i
genekomplekset av talrike latente egenskaper eller formpotenser.
Saaledes kan det ene kjøn potentielt indeholde det andet kjøns
sekundære seksualegenskaper. Enkelte av hanens egenskaper kan
undertiden vise sig hos en høne, især i dens senere alder. Biernes og
myrenes samfund omfatter jo ikke bare hanner og hunner, men ogsaa
kjønsløse former, arbeidere eller soldater, og da disse ikke forplanter
sig, maa deres egenskaper altsaa latent findes hos kjønsdyrene.
Dronningen maa foruten sine egne egenskaper ogsaa forplante de latente
arbeideregenskaper. Der kan ogsaa henvises til den saakaldte
generations veksel, som bestaar i en regelmæssig formveksling fra det
ene slegtled til det andet. Polyper avler meduser, og127

meduser polyper, hvilket jo ikke kunde finde sted, hvis ikke den ene
generations anlæg latent fandtes i den anden generation. Rimeligvis
indeholder hver enkelt underart i latent tilstand de egenskaper, som
viser sig hos anclre underarter av den samme, fælles art.

Genekomplekset eller rettere kimbanen spiller altsaa en lignende rolle
for de enkelte organismer som underbevisstheten og de ubevisste
erindringsforestillinger spiller for vort bevisste sjælsliv: Likesom
det bevisste sjælsliv har sin rot i underbevisstheten, har hver enkelt
organisme sin rot i kimbanen. Bevisstheten er jo henvist til et visst
erindringsforraad av forestillinger, som er forankret i hjernen, og en
stor del av disse forestillinger kan gli fuldstændig utenfor dens
rækkevidde, naar de ,,glemmes" og ikke mere kan hentes frem i
bevisstheten. Paa lignende maate er de enkelte organismer henvist til
de i kimcellerne forankrede arvelige egenskaper, hvorav nogen likeledes
kan gli bort og tilsynelatende forsvinde.

De egenskaper, som i de enkelte organismer er forbundet til konkrete
helheter, opløses av kimbanen i potentielle enkeltelementer. Det samme
sker i vor bevissthet med forestillingerne. Ti naar vi gjennem
erfaringen har optat i os forestillingen om en hel gjenstand, f. eks.
et træ, opløser den sig snart i en mangfoldighet av
enkeltforestillinger: blad, gren, stamme, rot etc. Disse
enkeltforestillinger kan saa bevisstheten benytte til nye
kombinationer, hvorved nye helhetsforestillinger opstaar. Skal jeg i
fantasien forestille mig en skikkelse, bygger jeg den jo op ved
kombination av løsrevne enkeltforestillinger, som i min erindring har
en sondret tilværelse: hode, arme, ben etc., sort, hvitt, gult etc.,
rundt, firkantet, takket etc. Jeg træffer et utvalg blandt disse
sondrede forestillinger og benytter de utvalgte forestillinger til
opbygning av helhetsf ormen. Likedan ved opbygningen av organismen. Der
foregaar jo et utvalg blandt de Mendelske arveenheter, og de128

arveenheter, som ikke utvælges, blir tilbaketræ-dende, „recessive".
Uexküll sammenligner kromosomernes gener med klæssnorer, hvorpaa der
hænger klædningsstykker. Ved opbygningen av organismen utvælges visse
klædningsstykker, som organismen altsaa kommer til at iføre sig, mens
andre blir hængende ubenyttet. Dette utvalg maa naturligvis ikke tænkes
vilkaarlig, men regelbundet. Ogsaa i bevisstheten foregaar der jo
gjennem associationen et regelbundet utvalg av de forestillinger, som
indgaar i det passive forestillingsforløp. Og det ligger i dagen, at de
Mendelske arvelighetsregler paa det biologiske omraade ganske svarer
til associations-lovene paa det psykiske omraade: likesom associationen
indeholder en tendens til at gjenta forestillingsforbindelser, som
tidligere med særlig hyppighet har optraadt i erfaringen, saaledes
indeholder jo arveligheten en lignende tendens til gjentagelse for de
biologiske egenskapers vedkommende: de kræfter, som virker langs
kimbanen opererer med en slegts-erindring, likesom sjælens kræfter
opererer med en individuel erindring, og de aapenbarer sig baade i
association og dissociation, syntese og analyse. Særlig paafaldende og
tankevækkende er det vekselspil mellem opløsning og forbindelse, som
finder sted for forestillingernes vedkommende i sjælslivet og for de
arvelige egenskapers vedkommende i slegtsfølgen: Naar erfaringens
totalforestillinger opløses i løsrevne enkeltforestillinger indtrær
disse i en relativt kaotisk forvirret blanding, som kun er mulig i en
tilstand av subjektiv potentialitet, og noget lignende er tilfælde for
de arvelige egenskapers vedkommende, naar disse utløses fra sin faste
forbindelse i de enkelte organismer og gaar over til at bli løst
sammenhængende immaterielle formpotenser, knyttet til kromosomerne.1)
Generne frembyr den samme selvstæn-

') Kfr: forfatterens „Consciousness, Life and the Fourth Dimension p:
30 ff.129

dighet i sit indbyrdes forhold som de sondrede og derfor kaotisk
sammenblandede forestillinger i vor erindring. De kobler sig sammen
eller dissocierer sig.

Denne fuldkomne analogi mellem psykiske forestillinger og arvelige
organiske egenskaper indeholder et vegtig argument for den aandelige
beskaffenhet av genernes formpotenser. I virkeligheten spiller genernes
problem den samme rolle for biologien som hjernens problem for
fysiologien: likesom den fysiske hjerne umulig kan forklare det
sjælsliv, som knytter sig til den, saaledes kan de materielle
kromosomer og gener alene umulig forklare det spil av arvelige
egenskaper, som optrær i organismerne. Og likesom vi ved studiet av
hjernen maa medta det sjælelige, saaledes maa vi ved studiet av
arveligheten og den enkelte organismes tilblivelse ta det aandelige
med. I psykologien har man længe, men forgjæves forsøkt at utlede hele
sjælslivet av associationsmekaniken, i biologien gjøres mange, men
likeledes forgjæves, forsøk paa at løse det organiske utviklingsproblem
udelukkende ved hjælp av den fysiske arvelighetsmekanik. Man møter i
begge tilfælde en skapende kraft som ikke gaar op i mekaniken.

De biologiske kjendsgjerninger fører dog ikke til antagelsen av en
individuel sjæl for hver organisme, men til antagelsen av en „artssjæl"
eller fællessjæl, som omfatter alle enkelte artsindivider (og dermed
tillike de faste livstyper), som indgaar i arten. Likesom den
individuelle sjæl har sit fysiske organ i hjernen, har artssjælen sit
fysiske organ i kimbanen og dens gener. Man kunde kalde artssjælen den
underjordiske rot til en mangfoldighet av enkeltorganismer, som hver
for sig avsætter sin blomst i det individuelle sjælsliv, saa vidt
nervesystemet gir rum for dets fremtræden paa de forskjellige
utviklingstrin. Man kan ikke forbinde den moderne forsknings resultater
med den antagelse, at en art bare er en sum av dens enkeltorganismer.
Arten maa130

selv — som Uexküll og flere andre forskere betoner — betragtes som en
planbestemt organisme, som i individerne har sine enkeltorganer. Der
tales i denne forbindelse mere og mere om overindividuelle organismer
av lignende beskaffenhet som myrenes og biernes samfundsorganismer. Det
overindividuelle fællesskap, som forbinder alle artsindivider, trær
stadig tydeligere frem for forskningen som en aandelig realitet, og man
kan ikke bare si om de enkelte individer, men ogsaa om selve arten, at
den gjennem enkeltindividerne som sine organer kjæmper for sin
tilværelse. Artssjælen opererer aapenbart med en fast grundstok av
gener for de stadig tilbakevendende arvelige fællesegenskaper, hvortil
der saa slutter sig et stort antal av g-ner, som motsier hinanden eller
ialfald ikke kan forenes, og som derfor fordeles paa forskjellige
livstyper og individer. Hvad der er umulig for den enkelte livstype
eller det enkelte individ — nemlig at være baade stor og liten, hurtig
og langsom etc. — det blir derved mulig for arten som helhet omfattende
talrike enkeltorganismer.1)

Man kan finde et begrep som „artssjælen" mystisk. Men det er kun, fordi
man i alt aandelig ser noget mystisk og derfor overalt, hvor det er
mulig, vil sætte det ut av betragtning. Artssjæl er maaske en bedre
betegnelse end „skapelsesidé", men rummer samme mening og har sin
udødelige filosofiske underbygning i Platons og Aristoteles's lære om
idé og form („enteleki"). Zoologerne K. C. Schneider og Driesch støtter
sig derfor i ikke ringe grad til disse filosofer, den første særlig til
Platon og den sidste til Aristoteles. Ifølge Platon ligger der jo til
grund for tingenes former guddommelige ideer, urtyper eller
forbilleder, som har en aandelig foruttilværelse før de enkelte
legemers opstaaen. Men mens disse ideer for Platon fortrinsvis var
transcendente, -d. v. s. hævet over materien med dens stadige opstaaen
og 1) Uexküll: Theoretische Biologie p. 173 ff.131

undergang, blev de av Aristoteles betragtet som immanente, d. v. s. som
iboende i materien eller rettere naturen. Dette iboende dynamiske
formprincip i naturen kaldte Aristoteles „enteleki". Saavel Platon som
Aristoteles hadde dog en utpræget rationalistisk opfatning av disse
ideer eller former. Kalder vi dem billedlig ,,skaperord", saa forbindes
deres rationale indhold tillike med den irrationale vilje, hvortil
skapelsesforestillingen henviser. Ti betegnelsen ,,ord" henviser jo —
likesom ,,idé" og ,,form" — til noget rationalt, og Platons ,,idé"
viser os dett rationale mere i dets forhold til en guddommelig
bevissthet, mens Aristoteles's ,,form" mere betragter det i forhold til
stoffet eller materien.

I artssjælen kan vi derfor — om vi betragter den som „skapende ord" —
skjelne mellem en irrational og en rational faktor. Den irrationale
faktor er det elementære liv med dets indre uendelighets-tendens, som
aapenbarer sig i encellernes udødelighet og den uavbrutte celledeling
og livsforplantning ad kimbanens linjer, mens den rationale faktor
ligger i de bestemte typer og former, hvori cellevævet indordnes. Livet
er det irrationalt skapende, formen det rationalt begrænsende og
ordnende princip, og disse to principer virker i artssjælen i
uopløselig forening.

Dog maa vi i denne — likesom i en tidligere sammenhæng — skjelne det
irrationale som positivt skapende eller ouerrationalt fra den rent
negative, fornuftløse irrationalitet (det underrationale). Forsaavidt
livet i artssjælen er virkelig skapende er det overrationalt og
betjener sig av det rationale („ideen", „formen" eller „ordet") som sit
organ. Imidlertid har artssjælen i sit forhold til materien og de
enkelte individers omgivelser at kjæmpe med en blind, opløsende
irrationalitet, som særlig trær frem i alle tilfældige forhold. Likesom
det enkelte individ ligger under for dødens opløsende magt, som
forvandler en rationalt sammenhængende organisme til en hop til132

fældige og derfor organisk set irrationale stoffer, saaledes har ogsaa
artssjælen opløsende kræfter at kjæmpe med, og den maa jo i en viss
forstand ligge under for dem, naar en art utdør og gaar tilgrunde. I
denne forbindelse maa man huske paa, at „mutationerne" slet ikke altid
er skapende, men meget ofte opløsende, fordi de spalter en urtype i
flere undertyper. I en slik spaltning ligger der jo egentlig et visst
kompromis mellem den skapende artssjæl og de opløsende søndersplittende
dødskræfter, som synes uadskillelige fra al fysisk tilværelse. Nedgang
og forfald er det alternativ, som stadig følger skapelse og utvikling i
hælene.

Det er specielt i den enkelte organismes utvikling, at artssjælens —
eller „entelekiens" — overfysiske karakter trær frem, og kampen mellem
mekanicismen og den moderne vitalisme dreier sig derfor væsentlig om de
kræfter, som opbygger den levende organisme. Med hensyn til dette punkt
har Driesch levert vægtige indlæg ikke bare av teoretisk, men ogsaa av
eksperimentel art. Ved hans eksperimenter med sønderdeling av det
befrugtede egg under dets utvikling maa det vel betragtes som bevist,
at organismens form ikke kan skyldes nogen materiel miniatyrstruk-tur i
kimen. Efterat egget av et sjøpindsvin hadde undergaat den første
deling, blev de to datterceller skilt fra hinanden, og der utviklet sig
da av hver dattercelle hele dyr, men av halv størrelse. Dersom paa
lignende maate en dattercelle blev skaaret ut, efterat der ved fornyet
deling hadde dannet sig et sammenhængende kompleks av fire celler,
utviklet den utskilte dattercelle sig ogsaa til et helt dyr, men av en
fjerdedels maalestok. Ja selv efterat den tredje deling hadde fundet
sted og der forelaa et kompleks av 8 celler, kunde en enkelt av disse
bli utgangspunkt for en helhetsutvikling i tilsvarende formindsket
omfang. Likesom der paa denne maate av et enkelt befrugtet egg kunde
utvikles flere hele, men133

formindskede individer, saaledes har man ogsaa kunnet faa frem et
enkelt helt dyr av to sammensmeltede egg. Dog førte eksperimenter av
denne art med forskjellige slags dyr ikke altid til samme resultater.
Saaledes utvikles der kun en halv manæt av et halvert manætegg, og
undertiden forløper den utskilte dattercelles utvikling i begyndelsen,
som om den fremdeles bare var en del av det oprindelige cellekompleks.
Men senere føies saa den manglende del til ved en slags regeneration,
saa dyret blir helt. Driesch kunde ogsaa paavise, at cellerne eller de
enkelte kimedele paa de første stadier av utviklingen kan blandes om
hverandre, uten at dette hindrer utviklingen av et normalt dyr.

Det er indlysende at disse resultater ikke lar sig forene med en helt
igjennem materielt-mekanisk opfatning av utviklingsforløpet. Ti i en
mekanisme forløper alt fra først til sist i overensstemmelse med en
uforanderlig fastsat lokal fordeling av de forskjellige funktioner, og
denne fordeling maatte fuldstændig forstyrres ved en blanding om
hverandre av de enkelte dele. Som Uexküll fremhæver kan vistnok de
enkelte dele i en sandhaug blandes om hverandre, uten at det gjør noget
fra eller til for helheten, fordi haugen er strukturløs. Men i et ur
kan en slik omrøring ikke finde sted, uten at alt gaar istaa. Ti uret
har struktur og kan kun fungere, naar dets enkelte dele faar sin
nøiagtig bestemte plads og griper ind i hverandre efter et nøiagtig
bestemt rumskema.

Ogsaa en speciel delutvikling indenfor organismen, eller en
regeneration, viser sig undertiden i høi grad uavhængig av sin plads
indenfor den hele organiske sammenhæng og dens utvikling. Skjærer man
hodet av en fiatorm og deler den hodeløse ende ved et snit paa langs,
saa ormen faar to skilte lapper i forenden, saa faar hver lap et helt
hode, og ormen blir et tohodet monstrum. Man kan skjære hodet av en
regnorm og paa skjæringsstedet indpode en utskaaren134

del fra en anden regnorm, men slik at dens bakerste ende danner
forenden. Der vil da i denne forende — trods omkalfatringen — utvikles
et hode og ikke en bakende. Det er bl. a. lykkedes efter fjernelse av
den kimedel, hvorav nerverne utvikles, at opnaa en fuldstændig
utvikling av lemmer, uten at der fandtes nerver i dem. Og de talrike
forsøk paa transplantationer viser, at mange organer kan overføres fra
et sted i legemet til et andet og trives paa det nye sted, naar det er
vokset sammen med omgivelserne.

Altsaa: de enkelte cellers og deles forhold til organismen kan varieres
betydelig, men formen og den organiske sammenhæng hævder sig tiltrods
herfor som et konstant helhetsprincip. Og det synes umulig at forstaa,
hvorledes saa voldsomme indgrep i den organiske utvikling eller
sammenhæng skulde kunne overvindes, hvis der ikke her ved siden av de
fysiskkemiske kræfter virket et immaterielt, overordnet
organisationsprincip. Det gjælder baade om organismen som helhet og om
dens enkelte dele, at en mangfoldighet av celler her underordner sig en
fællesledelse omtrent som jernspaanene under indflydelsen av en magnet.
Man kan ganske visst tale om en utviklingsmekanik, forsaavidt den
lovmæssig fører til bestemte resultater efter en viss regel, i et visst
tempo og i en viss sammenhæng. Men det er ihvertfald en mekanik, som er
altfor uavhængig av de materielle deles rumlige anordning til at være
udelukkende fysisk-kemisk, og den henviser ved sin totale forskjel fra
al rent materiel mekanik temmelig tydelig til en overmateriel,
præeksisterende ,,enteleki".

Entelekien kan ifølge Driesch ikke ha nogen rumlig utstrakt tilværelse;
den maa være intensiv, ikke ekstensiv. Man kan — som allerede nævnt —
her godt anvende begrepet „firedimensionalitet" som et uttryk for, at
denne „livsenteleki" maa indeholde en flerhet av formpotenser, som ikke
kan eksistere ekstensivt som rumlige dele ved siden av hverandre,135

men maa ha en potentiel tilværelse, hvis enkelte dele intensivt
eksisterer i hverandre og først gjennem utviklingen trær ut fra
hverandre i rum og tid. Vi kan jo heller ikke si om vore forestillinger
eller tanker, at de eksisterer ved siden av hverandre som adskilte dele
i hjernerummet. Vi maa tillægge dem en firedimensional tilværelse i den
betydning, at de i sin potentielle tilstand d. v. s. naar de ikke
indgaar i vor aktive tænkning, er hævet over rum og tid, d. v. s. over
de processer, som kræver rum og tid i fysisk forstand. Ifølge Fechners
opfatning av den fjerde dimension muliggjør nemlig denne en samtidig
nærværelse av momenter, som ved en begrænsning av dimensionerne trær ut
fra hverandre i rum og tid. Det interessante forhold mellem Fechners
opfatning og Minkowski-Einsteins teori kan vi her ikke ind-late os paa.

Ogsaa Uexkülls fremstilling av formutviklingen kan tjene som en
udmerket illustration av denne opfatning. Uexküll henviser nemlig
uophørlig til den plan, som aapenbarer sig i formutviklingen, men som
ikke selv kan indeholdes i kimcellernes eller kromosomernes materielle
struktur. Nu indeholder jo enhver plan som et samtidig overskuelig og i
denne forstand firedimensionalt hele alle de momenter, som ved
virke-liggjørelsen av planen trær ut fra hverandre i rum og tid. Planen
er noget samtidig nærværende, virke-liggjørelsen derimot en rækkefølge
av handlinger i rum og tid. Og Uexküll mener, at den organiske plan
virkeliggjøres i organismen ved en systematisk ordnet rækkefølge av
immaterielle impulser, som virker utløsende paa fermenterne i
kromosomernes gener.

Denne anskuelse stammer egentlig fra den geniale naturforsker K. E. v.
Baer, som illustrerte den organiske formdannelse ved at henvise til en
melodi, som synges eller spilles. Melodien er jo en rækkefølge av
toner, men danner dog en kunstnerisk enhet eller helhet, som man meget
godt kan kalde en kunst-136

nerisk form eller „plan". Likesom nu virkeliggjørelsen av denne form
bare kan ske gjennem en ordnet rækkefølge av toner, saaledes kan den
organiske plan bare virkeliggjøres ved en lignende rækkefølge av
„impulser". Man kan forsaavidt sammenligne den voksende organisme med
et selvspillende piano, hvor tonerne i en melodi efterhaanden utløses i
planmæssig rækkefølge. Men likesom melodien paa forhaand eksisterer som
et samtidig hele av noter paa et noteblad saaledes maa ogsaa den
organiske plan eksistere paa forhaand dog ikke fysisk som noterne, men
overfysisk som et potentielt hele: Impulserne, som leder den organiske
utvikling, kan jo kun ved en regel eller lov bli et system av impulser,
og i denne regel ligger planen som en firedimensional skjæbneform for
organismens utfoldelse i tid og rum. Mellem denne plan og en melodi,
som spilles, er der dog den forskjel, at planen gir rum for mange
variationer, hvilket jo ikke er tilfælde med melodien. Det vilde derfor
maaske være rigtigst ikke at tænke paa en melodi, men paa et
„ledemotiv", som varieres i de enkelte organismer. Derved trær
forskjellen frem mellem den organiske utvikling, som gir rum for
variationer, og den mekanik, som i et selvspillende piano paa forhaand
fastlægger musikstykket og spillet i alle enkeltheter.

Det er vigtig at være opmerksom paa, at cellernes utviklingspotenser
avtar med organismens vekst og utsondringen av dens enkelte dele. Ti
ved denne vekst opstaar der jo et stadig mere specialisert væv, som
hemmer og indskrænker den oprindelig ubundne formdannelse. Jo mindre
utviklet organismen er, desto mere omfangsrik er den formdannende
kraft, som virker i cellerne. Den allerede dannede struktur begrænser
sterkt livsmuligheterne i de celler, hvorav den er bygget. Av
legemscellerne vokser jo ingen ny organisme frem. De kan som regel kun
reparere et saaret væv og har tapt evnen til at danne et derfra ganske
forskjellig celle væv. Allerede dannelsen av det137

ydre kimeblad begrænser cellernes dannelsesevne. Ti av det ydre
kimeblads dele kan der ikke længer dannes noget organ, som tilhører det
indre kimeblad. Allikevel har dog organisationen indenfor det ydre
kimeblads omraade endnu et ganske vidt spillerum, som dog efterhaanden
stadig indskrænkes med dannelsen av de enkelte organer. I kimcellerne
er potentaliteten størst; men for hver specialisering, hvorved
organismen bygges op, udelukkes flere og flere av de livsmulig-heter,
som bor i kimcellerne.

Allike vel kan man si, at legemscellerne fortsætter kimbanen ind i
legemet; ti hver legemscelle nedstammer jo ved celledeling fra den
befrugtede eggcelle og er derfor, likesom kimcellerne, en bærer av
artssjælen, dog i stadig mere indskrænket grad for hver specialisering
av væv og organer. Legems-cellernes forskjel fra kimcellerne ligger
deri, at de foruten sin tilknytning til artssjælen tillike i særlig
grad er bærere av et mere eller mindre fremtrædende individuelt
sjælsliv, og denne funktion forutsætter en indskrænkning og begrænsning
av det mulighets-register, som bor i artssjælen og er knyttet til
kim-cellerne. Man kan si, at legemscellerne av hensyn til
organisationen av det enkelte individ gir avkald paa en række av de
artsmuligheter, som er knyttet til kimcellerne, mens disse paa sin side
fastholder hele registret av disse muligheter. Men for at kunne beholde
dette register maa de indskrænke sig til den blotte celletilværelse og
gi avkald paa deltagelse i organisationen og materialisationen av
individualiteten.

                       Lamarckisme og orthogenesis

Lamarckisme og orthogenesis.

Man vil av det foregaaende forstaa, at naar man søker efter de
aandelige ideelle faktorer, som bestemmer avstamningsprocessen, vil man
ikke finde disse i den individuelle sjæl, men i artssjælen. Mellem den
individuelle sjæl og artssjælen som et slags fælles-subjekt maa der
bestaa en skarp motsætning, tiltrods for at begge paa hver sin maate er
av aandelig beskaffenhet og derfor i mange henseender kan betragtes fra
samme synspunkt. I artssjælen virker jo væsentlig en vilje til form,
som er knyttet til kimcellerne; men i den individuelle sjæl virker
væsentlig en vilje til handling som er knyttet til nervesystemet. Kimen
er et middel til materialisation av en immateriel formpotens, mens
derimot nervesystemet snarere kan betragtes som middel til aandeliggj
øreise av noget materielt; ti de sanseindtryk, som vækkes av materielle
aarsaker, sublimeres ved nervesystemet til aandelige forestillinger.
Handlingen virker ganske visst omvendt idet den omsætter noget aandelig
i noget materielt; men den virker ikke umiddelbart formdannende som den
organiske proces, og den hæver sig over den organiske form, som vokser
frem av kimen, ved at gjøre denne form til et middel for opnaaelse av
psykiske maal. I handlingen aapenbarer sig derfor en individuel
vilkaarlighet, som vi ikke let kan forbinde med organisationen av
legemet, og som trær stadig skarpere frem jo mere det individuelle
sjælsliv utvikler sig og hæver sig fra det drømmelignende instinkt til
forstandsmæssighet.139

Der gis dog en avstamningslære ,som mere henholder sig til den
individuelle sjæl end til artssjælen. Det er Lamarckismen, opkaldt
efter den franske naturforsker Lamarck, som allerede i 1809 formulerte
den i sit bekjendte verk,,Philosophie Zoologique". Lamarckismen finder
i organismen ikke bare materielle energiformer, men ogsaa en psykisk
stræben, som under indflydelsen av de ydre kaar fortætter sig til
bestemte ønsker eller behov, og disse blir saa retningsbestemmende for
utviklingen, idet de utvikler organerne i den ved behovene angivne
retning. Lamarck gik ut fra den iagttagelse, at organerne styrkes ved
bruk og svækkes ved ikke-bruk. Hans utgangspunkt laa med andre ord i
den psykiske handling og dens indflydelse paa den organiske proces. At
en slik indflydelse virkelig gjør sig gjældende er jo tydelig nok. Man
behøver bare at tænke paa de kraftige armmuskler hos arbeidere og
turnere og slapheten i de muskler, som ikke brukes. Paa grundlag herav
tænkte Lamarck sig, at f. eks. giraffen har faat sin lange hals derved,
at den under de afrikanske livs-vilkaar i tørre tider har strakt sin
hals saa høit som mulig til trærnes høitsittende løv. De, som bragte
det længst i denne kunst, blev saa bestemmende for utviklingen.

Den mest moderne utformning av denne avstamningslære er den saakaldte
psykolamarckisme, som særlig repræsenteres av professorerne Pauly og
France i München. Det av de ydre kaar vakte psykiske behov vækker
forestillingen om et maal, en formaalsfore-stilling, som leder de
organiske processer i den forønskede retning. Og psykolamarckismen tar
ikke i betænkning at ty til erindring, ja endog dømmekraft forat
forklare, hvorledes den ledende formaalsfore-stilling opstaar. Naar f.
eks. giraffen paa grund av manglende næring føler sult, men ikke kan
skaffe sig næring paa vanlig maate, fordi græsset f. eks. er ødelagt av
en steppebrand, begynder dens erindring140

og dømmekraft at arbeide for at tilveiebringe den til sultens
tilfredsstillelse nødvendige formaalsfore-stilling. Dyret husker
forskjellige midler, f. eks. det hurtige løp, som vilde føre det til
græsbevokste egne, eller sine hove, hvormed jorden kan ophakkes og
røtter blotlægges, eller sin hals, hvormed den kan naa løvet paa de
ikke avbrændte trær. Og dens dømmekraft sier den, at det sidste middel
er det bedste. Saaledes fører da sulten til halsens forlængelse.

Det er dog indlysende, at denne teori trækker for store veksler paa
dyrets individuelle sjæl. At individets behov og ønsker kan spille en
betydningsfuld rolle i utviklingen, naar denne har naadd et visst
høidepunkt, er forstaaelig; men de kan dog aapenbart kun bevirke
modifikationer i den organiske plan, som aapenbarer sig i
formdannelsen, og disse modifikationer vil sikkert næsten altid
indskrænke sig til individet. At forklare f. eks. utviklingen av
slangens gifttænder ved psykiske behov eller forestillinger i
slangesjælen er umulig, fordi slangesjælen totalt savner betingelserne
for at utvikle bevisste behov eller forestillinger av den art. Man
maatte i et slikt tilfælde snarere ty til det ubevisste instinkt end
til intelligensen, men dermed tyr man til kræfter, som mere ligger
utenfor end indenfor den individuelle sjæl og nøie er knyttet til
artssjælen. Ti gjennem instinktet beherskes individet av slegten.

Den lamarckistiske forklaring har en viss indlysende kraft, saa længe
det dreier sig om et bruks-organ, som ved aktiv handling kan avpasses
for dyrets behov, f. eks. fot, tunge, vinge etc.; men den taper sin
kraft, overfor rent passive avpasninger f. eks. utviklingen av skal,
panser, farver, fjær etc. I det hele er lamarckismen en avpasningslære,
som i likhet med darwinismen lægger hovedvegten paa de ydre kaar og
deres forhold til enkeltorganismen, ikke paa de indre kræfter som
virker i kimsubstansen. Men mens darwinismen kun opererer med en
tilfældig141

avpasning mellem organismen og de ydre kaar og derfor er en hensigtsløs
(„ateleologisk") avpasnings-lære, opererer lamarckismen med
retningsbestemmende psykiske behov og blir derved en hensigtsbestemt
(„teleologisk") avpasningslære. Des uten forutsætter lamarckismen, at
de direkte eller funktionelle avpas-ninger, som behovene fremkalder,
nedarves fra forældre til avkom. Men nedarvningen av erhvervede
egenskaper er ved den moderne arvelighetsforskning blit et meget
tvilsomt punkt. Dog er der endnu forskere, som regner med denne faktor
og støtter sig til visse eksperimenter, hvis beviskraft dog er
gjenstand for adskillig diskussion. Man kan her i første række anføre
biologen Kammerers eksperimenter med ildsalamandre, som blev holdt paa
et gult underlag med det resultat, at deres farve forandredes og
nedarvedes paa efterkommerne.

Avpasningen kan imidlertid kun faa en sekundær betydning for en
virkelig organisk utviklingslære, fordi der i avpasningen ikke ligger
nogen virkelig skapende kraft. At avpasse sig betyr tvertimot som
oftest en selvopgivelse, hvad indre og høiere maal angaar, en gaaen paa
akkord med de lavere livsmaal. Derfor kan en fuldkommen avpasning bli
en hemsko for høiere utvikling og gaa haand i haand med utart-ning. Ti
hvad organismen har avpasset sig for er en mere eller mindre
indskrænket konstellation av livsbetingelser, og naar disse ophører,
viser det sig, at formen er altfor utpræget og fast til at tillate en
omskapning eller forvandling. Man kjøper sig ved avpasningen i regelen
en ret linser ved opgivelsen av sin førstefødselsret, og man ser ofte.
at avpassede og overlevende arter er sunket betydelig i forhold til
sine stamfædre i tidligere epoker. Avpasning er derfor noget ganske
andet end fuldkommengjøreise. Hvis avpasning var det høieste vilde
stenen staa høiere end et organisk væsen. Ti hvad er bedre avpasset for
de ydre kaar end stenen? Den største

livskraft eller skapende kraft aapenbarer sig ikke i at avpasse sig
selv for de ydre livsbetingelser, men i at avpasse de ydre
livsbetingelser for sig selv, d. v. s. i at gjøre det indre liv saa
uavhængig som mulig av de ydre betingelser. Den sterkeste er derfor
den, som bærer i sig et visst overskud ut over den blotte avpasning, et
visst skapende initiativ. At være henvist til avpasningen er tegn paa
svakhet. Mennesket aapenbarer jo sin overlegenhet ikke i en passiv
avpasning, men i et aktivt herredømme over de ydre naturkræfter eller
kaar.

Netop fordi baade lamarckismen og darwinismen er avpasningsteorier,
kommer de tilkort overfor den opgave at forklare den organiske
utvikling. De lægger problemets tyngdepunkt i forholdet mellem
organismen og de ydre kaar, mens tyngdepunktet egentlig ligger i
forholdet mellem kimbanen og de individuelle organismer. Det er hele
tiden kimen, som har utspillet, og de skapende indsatser i utviklingen
maa først og fremst vise sig som anlæg i kimen. Derfor blir det
centrale spørsmaal i avstamningslæren, om selve kim-substansen
undergaar en utvikling, hvorved nye og høiere anlæg føies til de gamle,
som allerede er virkeliggjort i den individuelle organisme. Virker der
i kimbanen retningsbestemmende kræfter, som hæver livsformen fra et
lavere til et høiere nivaa, og paa hvert nivaa aapenbarer en indre
lovmæssighet i den typiske mangfoldighet?

Man kalder de avstamningsteorier, som særlig betoner, at
avstamningsforløpet av indre aarsaker i kimsubstansen ledes i en
bestemt retning ,,orthogene-tiske". Dette ord stammer fra Eimer, som
sammen med Haacke og de ældre forskere v. Baer og Nägeli kan betragtes
som hovedrepræsentanter for denne skole. De variationer eller rettere
mutationer, hvorved nye arter opstaar, er altsaa ifølge disse teorier
ikke „regelløse". De skyldes heller ikke et psykisk behov, men er
virkninger av latente aarsaker i kim-143

cellerne. Ydre indflydelser eller paavirkninger bevirker ikke disse
mutationer, men kan i det høieste betragtes som utløsende
foranledninger til deres optræden. Kimsubstansen undergaar en
selvstændig indre differentiation hvorav den ydre organutvikling
bestemmes. Derfor retter orthogenesen særlig sin opmerksomhet paa den
organutvikling, som viser sig at foregaa uavhængig av de ydre
betingelser og saaledes trær i motsætning til avpasningen.

Den bekjendte naturforsker Albert Wigand, som med stor skarpsindighet
og kraft optraadte mot darwinismen i dens glansperiode i forrige
aarhundrede, opstillet i motsætning til darwinismen en teori, som vel
maa betegnes som orthogenetisk, og som han kaldte ,,urcellernes
genealogi". Istedetfor at tillægge Gud en række skapelseshandlinger
mente Wigand, at Gud oprindelig kun skapte en første ureelle, hvori han
nedla en potens eller evne til i tidens løp at frembringe nye urceller,
hvorav nye arter kunde fremgaa. Med andre ord: han gjorde kimcellerne
til det egentlige arnested for utviklingen, dog betragtet han ikke
disse kimceller som iboende i allerede utviklede organismer eller
arter, men tænkte sig dem som fritlevende celler boende i vandet. Hvad
der avholdt ham fra at identificere urcellerne med de organiske
kimceller og kimbanen var den forestilling, at de som indre bestanddele
i organismerne ikke kunde bevare sin selvstændighet. Denne forestilling
er imidlertid blit omstyrtet ved den moderne arvelighetsforskning, som
jo netop har paavist kim sub stansens selvstændighet i forhold til
organismen. Wigand skrev sit hovedverk i 1872, og det var først i 1884
at Nägeli — ganske uavhængig av skapelsesteorien, som for Wigand var
bestemmende — formulerte en mekanisk-fysiologisk avstamnings-lære,
basert paa den forutsætning, at kimsubstansen eller — for at bruke
Nägelis uttryk — „idéoplas-maet" er kilden til de organiske arters
arvelige egenskaper. Det av Nägeli formulerte begrep om en144

arvesubstans gjorde sig stadig mere gjældende i biologien og forbindes
— som vi har set — nu med kromosomerne. Ogsaa mutationsteorien henviser
jo til kimsubstansen som kilden for al arvelig nydannelse, og de Vries
hævder derfor, at der forut for hver mutation maa gaa en „præmutation"
i kimsubstansen.

At denne opfatning let lar sig forbinde med ska-pelseslæren er
indlysende, og den høit ansete naturforsker og jesuit, Erich Wasmann,
som navnlig er blit bekjendt ved sin utforskning av myrenes liv, mener,
at den skapelsesakt, som hitførte livets opstaaen paa jorden, virker
videre i kimsubstansen: i det første levende væsen, som Gud skapte, har
han tillike indlagt en kimsubstans med evne til fortsat gradvis
differentiering. I overensstemmelse hermed gaar hans hypotese ut paa,
at nye arter dannes paa to maater: for det første ved kimsubstansens
selvstændige differentiering, hvorved de naturlige arter opstaar, og
for det andet ved avpasning, hvorved de systematiske arter blir til.
Ved en naturlig art forstaar han f. eks. urhesten, som optraadte i
tertiærtiden, mens de nulevende former: hest, æsel, zebra etc., er
systematiske arter, som altsaa er sekundære i forhold til den naturlige
art.

                         De to utviklingsimpulser

De to utviklingsimpulser.

Paa grundlag av en rent materialistisk opfatning av kimsubstansen og de
kræfter, som virker i kim-banen, kan en retningsbestemt og planmæssig
organisk utvikling naturligvis ikke forklares. Likesom den materielle
kime alene umulig kan forklare det fysiske legemes opbygning og
organisation, saaledes kan man heller ikke ved hjælp av de fysiske
kræfter i kimen forklare de nye anlæg, hvorav høiere organiske former
opstaar. Et skapende princip maa her virke efter en immateriel plan
eller idé med det resultat, at nye gener og formpotenser opstaar i
kimsubstansen, naar muligheten for deres virkeliggjørelse i den
organiske natur er tilstede. Dette skapende princip kalder vi livet, og
den idé, hvorfra det henter alt virkelig nyt indhold, er hvad Lloyd
Morgan kalder „den guddommeligeplan". Kimsubstansens differentiering
blir saaledes det nærmeste tilknytningspunkt for virkeliggjørelsen av
den guddommelige plan i den organiske natur. Ifølge K. C. Schneider maa
man skjelne mellem de formale eller morfologiske anlæg i kimen og
anlæggene til de forskjelligartede cellevæv. Mens de morfologiske anlæg
er knyttet til cellens kjerne er vævsanlæggene knyttet til dens
plasmasubstans, og Schneider mener, at det væsentlig er vævsanlæg-genes
differentiering, som betinger det organiske fremskridt, fordi
organismens morfologiske egenskaper kun kan virkeliggjøres, hvor
anlæggene til de dertil nødvendige celle væv er tilstede. Ihvertfald
synes det146

klart, at stof og form maa gaa haand i haand, og at formens
differentiering er umulig uten stoffets.

Man begynder i det hele tat at tvile paa, at de gener, som indeholdes i
kjernens kromosomer, uttømmer de anlæg, hvorav organismen vokser frem.
Saaledes har den berømte botaniker Winkler i 1923 fremholdt, at de
arveenheter, som er underkastet den Mendelske lov, jo kun kan
analyseres, forsaavidt det lykkes at finde og krydse racer, som med
hensyn til disse arveenheter adskiller sig fra hverandre. Men ikke alle
organismer kan krydses med hinanden. Man kan kun krydse organismer, som
med hensyn til den væsentligste del av arvemassen ikke er forskjellige,
men ensartet. Derfor kommer den væsentligste del av arvemassen til at
ligge utenfor den Mendelske krydsningsanalyse, som kun omfatter de mest
overfladiske, periferiske raceforskjelligheter, men ikke artens
egentlige væsen. Winkler tror nu, at den arvemasse, som utgjør artens
væsen, ikke overføres gjennem eggets kjerne, men dets plasma. Kjernen
indeholder kun de mere periferiske arveenheter, som er underkastet
Mendels lov, ikke den centrale arvemasse. Hvilken betydning denne
anskuelse vil faa er endnu uvisst. Men man tør vel anta, at de nu
herskende anskuelser kan bli betydelig modifisert, naar plasmaets rolle
for arvelighet og forplantning blir mer klargjort. Professor Herbst
mener av eksperimenter, som han har anstillet, at kunne slutte at den
Mendelske aggregationsteori ikke er rigtig. De mandlige og kvindelige
arveenheter forbinder sig efter hans mening i den nye kjerne til et
hele, som ikke er identisk med kromosomerne. I selve kromosomerne ser
han bare forbindelsens byggestene, og han anser det for mulig, at
kjemesaften sorn kemisk forbindelse indeholder alle organismens
egenskaper, ikke bare de mere periferiske, men ogsaa de konstitutive.
(,,Hand-buch d. norm. u. pathol. Physiologie Bd. 17, (1926) p. 1037).
Ved ,,kimsubstans" bør man ialfald ikke147

bare forstaa kromosomerne, men tillike plasmaet, og dens
differentiering vil bety en utvidelse av de reale muligheter, den
indeholder.

Kimsubstansens differentiering ytrer sig som type-forandringer i de
individuelle organismer. Men ikke alle typeforandringer betyr en
opstigning i utviklingen. De aller fleste typeforandringer kan
tvertimot kun forstaaes som en forgrening av et allerede opnaadd
utviklingsstadium og viser os derfor kun i sin utfoldelse og
mangfoldighet, hvad der allerede potentielt var tilstede i den urform,
hvorfra forgreningen er utgaat. Opstigningen indskrænker sig altsaa til
de forholdsvis faa urformer, hvorfra forgreningerne utgaar. Kun disse
urformer kan danne utviklingstræets stamme, og likesom et træs stamme
maa vokse i høi-den for at kunne bli utgangspunkt for høiere liggende
grene, saaledes maa de nye urformer hæve sig over de gamle, forat
utviklingen skal kunne hæve sig fra et lavere til et høiere nivaa. Det
er altsaa kun for urformenes vedkommende, at vi kan tale om en virkelig
skapende utviklingsimpuls, og vi maa skjelne mellem denne skapende
utviklingsimpuls, som virker i stammen, og den impuls, som virker i
forgreningen.

Vi kan kalde den i stammen virkende utviklingsimpuls sammenfattende
(syntetisk) eller integrerende og den i forgreningen virkende
utviklingsimpuls spaltende (analytisk) eller disintegrerende. Den
første impuls bevirker en ascendens (opstigning), mens den sidste
bevirker en deseendens (nedstigning) og K. C. Schneider taler i denne
forbindelse om en hævning og en sænkning av ,,det energetiske nivaa".
Hævningen eller opstigningen bevirkes av en høiere differentiation i
den kimsubstans, som ligger til grund for organismens forskjellige væv.
Derved opstaar i organismen en mere effektiv struktur, som gjør det
mulig for ideen — d. v. s. kilden til de morfologiske egenskaper — at
danne stadig mere komplekse former. Saaledes opstaar urformenes række,
som gir148

stammen dens opstigning. Den sænkning som for hver hævning slutter sig
til opstigningen, bestaar i en spaltning av urtypen til en
mangfoldighet av typer, som avpasser sig for forskjellige omgivelser og
livskaar. Men sænkningen omfatter dog ikke alle former. Der findes
typer, som bevarer urformenes potentialitet og derfor kan bli
tilknytningspunkter for en yderligere integration eller hævning.

Schneider sammenligner hver urform med et ,,støt-centrum", d. v. s. et
punkt, som hæver sig til et høiere energetisk nivaa, og hvorfra der
utstrømmer et overskud til alle sider. Støtet meddeler sig til de fra
urformen nedstammende enkeltorganismer og forgrener sig saaledes i
stadig videre kredse, samtidig som dets energigehalt efterhaanden
avtar. Det dreier sig altsaa om et svingningscentrum, hvorfra bølger
utgaar i alle retninger, men stadig blir svakere med avstanden fra
centret. Man behøver blot at karakterisere dette støt- eller
svingningscentrum som et ,,skaperord", en speciel skapelsesidé, for at
komme til klarhet over urformenes betydning for den guddommelige plan.
Forgreningstyperne indeholder kun en gjenklang, et ekko av det
skaperord, som kom til gjennembrud i urformen.

Ogsaa fra dette synspunkt har vi jo at gjøre med et utvalg, men et
utvalg av en ganske anden beskaffenhet end det darwinistiske. Man kunde
kalde det et indre utvalg i motsætning til det avpasningsutvalg, som
sker gjennem de ydre kaar; ja man kan endog tale om et „guddommelig
utvalg", fordi det bestemmes av ,,den guddommelige plan". Dette indre
utvalg, hvorved visse livsformer ved omskapning indenfra blir urformer
og derved bærere av den opstigende utviklingsimpuls, udelukker slet
ikke det naturlige eller ydre utvalg, som knytter sig til urformenes
forgrening. Tvertimot maa man anta, at disse to utvalg spiller over i
hinanden og derved bestemmer livsformenes natur. Det indre utvalg
repræsen-149

terer den aandelige, det ydre den materielle pol, og likesom det indre
utvalg blir en eksponent for den guddommelige plan, saaledes blir det
ydre utvalg en eksponent for tilfældigheten. Ti planmæssighet og
tilfældighet griper i utviklingen ind i hinanden. Overalt hvor materien
hævder sig som noget selvstændig i forhold til den aandelige enhet og
sammenhæng, har det irrationale en tendens til at slaa om i det
imderrationale d. v. s. i overhaandtagende kaos, opløsning og
tilfældighet. Vi kan altsaa betragte artssjælene som et produkt av
begge utvalg, som frugten av et kompromis mellem ideal og virkelighet,
aand og materie, plan og tilfældighet.

De vigtigste urformer blir naturligvis de, som betegner overgangen fra
et naturnße til et andet, altsaa urcellen eller urcellerne, hvorfra pro
tisterne eller de encellede væsener stammer, urplanten, hvorved
planteriket er blit til, urdyret, hvorfra dyreriket stammer, og
urmennesket, som blir utgangspunkt for menneskerikets utvikling. Men
ogsaa indenfor de forskjellige naturriker, navnlig dyreriket, maa der
skjelnes mellem en flerhet av urformer som repræsentanter for de
betydeligste, mest indgripende fremskridt i utviklingen. Den
sammenfattende, integrerende utvik -lingsimpuls trær særlig klart frem
i overgangen fra de encellede til de flercellede organismer. Den ene
celle, hvorav protisterne bestaar, eier igrunden alle de evner, som et
levende væsen trænger til sin eksistens. Ti den kan ernære sig, bevæge
sig, fornemme og forplante sig, og det er merkelig, i hvor høi grad den
kan indrette sig efter øieblikkets krav. Betragter man en amøbe, som
ikke er andet end en klump protoplasma eller levende materie, saa ser
man at den danner sig lemmer for anledningen, alt eftersom det viser
sig paakrævet. Den utstrækker saakaldte skinføtter („pseudopodier"),
som ofte har en ganske komplicert bygning, og opløser dem, saasnart den
har brukt dem. Paramæcierne besitter som alle infu-150

sorier i motsætning til amøben en fast form; men ogsaa her gjælder det,
at der i dyrets indre dannes organer for anledningen.

Likeoverfor disse encellede væseners livsstadium betyr det et væsentlig
fremskridt, naar de enkelte celler efter celledelingen ikke opgir
forbindelsen med morcellen eller med hverandre indbyrdes, men danner
saakaldte cellekolonier. I disse cellekolonier kan jo til en begyndelse
de forskjellige celler beholde en høi grad av selvstændighet; men disse
samfund av individer danner dog overgangen til det egte flercellede
dyr, som ikke længer er et samfund, men et enkelt individ, hvori en
mere eller mindre vidt forgrenet arbeidsdeling er indtraadt mellem
cellerne, og hvor disse indbyrdes er blit saa avhængige av hverandre,
at de overhodet ikke kan leve adskilt. Man skjelner mellem forskjellige
persontrin eller stokketrin i overgangen til denne flercellede
organisme og fæster sig særlig ved den arbeidsdeling, som opstaar i
celle-kolonien mellem „ernæringsdyr", ,,kjønsdyr", „værgedyr" etc.
Denne arbeidsdeling fører jo over til arbeidsdelingen mellem de
forskjellige organer og cellevæv i den flercellede enkeltorganisme, og
naar først denne er opstaat tillikemed sondringen mellem kimbane og
individ, er naturligvis integrationsimpulsen knyttet til kimbanen og de
individuelle urformer, som kan opstaa ved de skapende nydannelser i
kimsubstansen. Ti urformene er jo individuelle og derfor til en viss
grad specialisert. Allikevel kan man kalde dem „kollektivformer", fordi
de indeholder en f ler het av typer i uspecialisert tilstand.
Kimsubstansen kan jo i anlægsform forene egenskaper, som ikke kan
forenes i en utviklet organisme, og som derfor først kan komme til sin
ret ved at fordeles paa en flerhet av typer. Den avsondringstendens,
som gjør sig gjældende i materien i motsætning til den guddommelige
plans aandelige enhet, kommer saaledes tilsyne i spaltningen og
forgreningen av kollektivtyperne.

Det bedste eksempel paa en slik spaltning og der-151

med paa den disintegrerende (analytiske) utviklings-impuls finder vi
hos pattedyrene, specielt hovdyrene. Palæontologien gir os jo et
forholdsvis rikholdig materiale til bedømmelse av de høiere pattedyrs
avstamning, og vi ser, hvorledes de begynder med simple urtyper, hvori
de nulevende arters egenskaper optrær i en merkværdig enkel, embryonal
tilstand. En slik urtype er creodonterne, hvorfra landets og havets
rovdyr stammer, tillodonterne, hvorav sandsynligvis gnaverne og de
tandfattige pattedyr har utviklet sig, pachy le murerne, hvorfra aperne
og halv-apern er utgaat, samt endelig condylartrene, hvori de talrike
hovdyrarter har sin urtype, Alle disse urtyper staar hverandre saa nær,
at man ikke kan betvile deres avstamning fra en fælles utgangsform, som
kanske allerede levet i kridttiden og spaltet sig i de nævnte urtyper,
som saa igjen atter har spaltet sig i en mangfoldighet av arter. Av
condylartrenes urtype fremgik saaledes de tre stamformer: evhippus,
pantolestes og archæohyrax, som igjen spaltet sig i nye stamformer,
indtil der opstod faste specialformer eller livstyper, hvori de
utsondrede anlæg fik sin størst mulige specialisering og utprægning.
Paa denne maate er der opstaat spaltningscirkler, som har sit centrum i
urformen og sin periferi i specialformene, mens overgangsformene ligger
midt imellem centrum og periferi. Flere av disse spaltningscirkler maa
ordnes over hinanden, hvorved stamtræet faar sin opstigning i de
urformer, hvorfra spaltningen utgaar.

Spaltningen er aapenbart en betingelse for den faste utprægning av de
anlæg, som har differentiert sig i kimsubstansen. Det organiske livs
opgave er jo at materialisere anlæg, og spaltningen er en betingelse
for en slik materialisation, allerede paa grund av materiens
opstykning. ,,Den guddommelige plan" kan vi kun tænke os som et
firedimensionalt hele, samtidig nærværende for Guds bevissthet. Men
materien er opstykket i kvanter, elektroner, atomer, molekyler og
mekanisk-elastiske systemer, som indbyrdes152

er skilt fra hverandre i tid og rum. Den guddommelige plan kan derfor
ikke realiseres paa engang, men ved en rækkefølge av former, som i rum
og tid er skilt fra hverandre.

I specialformene eller de „faste livstyper" (Johannsen) naar
spaltningen sin avslutning. Her kjører utviklingen sig aapenbart fast.
Tænker vi f. eks. paa hestens eller koens fot, indsees det let, at en
videreutvikling i den her specialiserte retning ikke er mulig. Og man
har fremhævet som en bemerkelsesværdig kjendsgjerning, at specialiserte
og utprægede grupper viser en sterk tendens til at dø ut. Hestene,
elefantene, kamelene kan vistnok kun betragtes som de sidste rester av
tidligere blomstrende stammer, og i tertiærtiden fandtes en mængde
pattedyrformer, som senere er gaat tilgrunde. I denne sammenhæng maa
man betragte den av Dollo formulerte lov, at organer, som engang er
blit rudimentære eller er forsvundet aldrig vender tilbake eller
gjenopstaar. Dersom vedkommende art paany faar bruk for dem, erstattes
de av andre, nye organer. Hvor utviklingen har kjørt sig fast, sætter
den ikke ind paany. En anden lov, som likeledes er et uttryk for den
befæstelse, som specialisering og spaltning medfører, er Rosas lov om
variabilitetens reduktion. Den gaar ut paa, at unge former er langt
tilbøieligere til at forandre sig end gamle. Fra slegtsutviklingens
synspunkt er jo urformene de unge og de faste livstyper de gamle, og
denne lov gir derfor et direkte uttryk for formens befæstelse ved
spaltningen. Naar saa dertil føies den av Brocchi fremsatte paastand,
at arternes utdøen slet ikke altid skyldes ydre aarsaker, men kan ha
sin grund i en indre utmattelse av anlæggene, faar vi et sterkt indtryk
av, at livsenergien eller ,,sving -ningsenergien" avtar, jo længere den
fjerner sig fra urformene eller stammen.1)

•) Kfr. K. C. Schneider: ,,Einführung in die Descendenz-theorie"
338—349 m. fl. steder.153

Dette viser os, hvorledes ogsaa slegtsutviklingen gir uttryk for den
lov, som vi i forrige kapitel omtalte for den individuelle utviklings
vedkommende, nemlig potentialitetens avtagen med den tiltagende
specialisering av cellevævet. Vi saa, at mens kimen indeholder
anlæggene til alle cellevæv og organer i den utviklede organisme, er
potentialiteten i de speciali-serte legemsceller mere begrænset. Det
„støtscen-trum", som indeholdes i den befrugtede kime, utsender
livsbølger, som avtar med legemets vekst, indtil de saa at si kjører
sig fast i den utviklede organismes forskjelligartede væv. Dette gir jo
en fuldkommen analogi til urformenes ,,støtscentrer", som kjører sig
fast i arternes forgreninger. Slegtsutviklingens urformer svarer til
den individuelle organismes kime, og dens forgreninger til de cellevæv,
som vokser frem av kimen. Det er, som om materien stadig sætter visse
grænser for livets potentialitet og tilroper det: ,,saa langt, men ikke
længer!"

Spaltningen av en urtype synes ofte at ske pludselig paa en
eksplosionsmæssig eller sværmlignende maate. ,,Efter forholdsvis lange
stabile perioder", skriver Johannes Walther, ,,ser man, hvorledes det
baand, som hittil har holdt de forskjellige utviklingstendenser sammen,
løsner sig. De forskjellige rot-impulser skiller sig ut fra hverandre,
fører sit eget liv og gaar ad egne veie en videreutvikling imøte. De
fra forfædrene nedarvede egenskaper trær raskt tilbake, ny avpasning,
rik og intensiv differentiering præger de skilte brødre i nye
skikkelser, og snart minder kun skjulte og litet paafaldende egenskaper
om den fælles avstamning. Med den stigende mangfoldighet av former,
tiltar ogsaa evnen til at leve og trives under forskjelligartede ydre
livskaar".1)

') Citert av K. C. Schneider: ,,Einführung in die Descen-denztheorie" 2
Aufl. p. 328.

                  Mennesket som slegtsutviklingens maal

Mennesket som slegtsutviklingens maal.

Det er en overordentlig betydningsfuld kjendsgjerning, at der ikke i
vor tid kan paavises opstigende utviklingsskridt i den organiske natur.
Vi kan — som allerede nævnt — ogsaa i vore dage iagtta mutationer —
indre typeforandringer —; men de kan kun betragtes som mindreværdige
specialiseringer eller spaltninger, ikke som avgjørende skridt til
virkeliggjørelse av ,,den guddommelige plan". Hvad vi kan studere er
kun svake utslag av forgrenings- eller sænkningsimpulsen, ikke av den
integrerende eller skapende utviklingsimpuls. Stammen — eller urformene
— er forsvundet, og vi ser næsten overalt kun forgreningstyper, hvori
utviklingen har „kjørt sig fast". Alt tyder paa, at den skapende
utviklingsimpuls i og med dannelsen av mennesket har uttømt sin iboende
kraft, og at de morfologiske nydannelsers periode dermed er forbi.
Mennesket betegner saaledes et avgjørende vendepunkt i utviklingen, en
overførelse av den skapende kraft fra naturens til aandens eller
kulturens verden. Ti utvikling betyr jo for mennesket ikke en
omskapning av legemet, men en dannelse av dets aand.

Vi maa anta, at der i tidligere geologiske epoker har eksistert
dyreformer, for hvilke de avgjørende utviklingsskridt op til mennesket
var mulige. Men der er neppe nogen, som tænker sig muligheten av, at
mennesker skulde kunne utvikle sig av de nulevende dyreformer, f. eks.
orangutangen eller chim-155

pansen. Vi venter av de nulevende former i det høieste typespaltninger.
Dette er overordentlig karakteristisk. Men det betyr dog kun en
gjentagelse indenfor den organiske verden av et forhold, som vi ogsaa
kan iagttaiden uorganiske natur. Betragter vi de kemiske elementer,
hvorav den uorganiske natur bestaar, maa vi jo anta, at deres atomer
maa ha dannet sig i og med planeternes — og jordens — fortætning av den
oprindelige urtaake. Men denne utvikling har dog ingen iagttat, likesom
heller ingen har iagttat dannelsen av de organiske typer i de
forhistoriske perioder. Og hvad vi nu iagttar er ikke dannelsen av nye
atomer, men kun opløsning av de gamle. Radioaktiviteten er en
opløsnings- eller spaltningsproces av elementet radiums atomer, men
hvorledes disse atomer engang i tidernes morgen har dannet sig vet man
ikke, og den positive dannelse av atomerne er for radiums som for andre
elementers vedkommende en uløst gaate. Ogsaa paa det uorganiske omraade
kjender vi altsaa opløsningsprocessen, men ikke den positive
skapelsesproces. Vi kjender ,,spaltningsmutationerne", men ikke de
skapende integrationsmutationer. Og professor Johannsen har visselig
ganske ret, naar han sammenligner de mutationer, som i vor tid kan
studeres i den organiske natur, med de radioaktive spaltninger.
Analogien er fuldkommen. Man maa bare ikke være blind for, at de
organiske typespaltninger ligger paa et høiere, nemlig livets nivaa og
umulig kan betragtes som blotte virkninger av kemiske processer.

Tyder ikke dette paa, at hvert naturrike har sin skapelsesperiode, som
varer indtil dets iboende muligheter er virkeliggjort og har omsat sig
i en mekanik eller lovmæssighet, som kan danne grundlaget for et høiere
naturrike? Hvor den skapende livsimpuls allerede har banet vei, og
lovmæssigheten derfor flyter i et mekanisert leie, der trækker
skapelsesimpulsen sig tilbake for at koncentrere sig paa et høiere
omraade.156

Derfor kan vi i vore dage ikke vente at se utslag av skapelsesimpulsen
i de lavere naturriker, men kun paa det aandelig-religiøse omraade.

For en idé- og retningsbestemt avstamningslære blir mennesket
avstamningsprocessens iboende maal, det centrale led i den guddommelige
plan for hele den organiske natur. Mennesket blir „skapningens blomst
og krone", ikke — som for darwinismen — kun et tilfældig organisk
produkt ved siden av alle andre organiske produkter. For darwinismen
kan mennesket som saadan ingen væsentlig rolle spille i utviklingen.
Selv om mennesket ikke var blit til, vilde dette ikke ha gjort noget
fra eller til for det hele, hvilket man fra darwinistisk hold ofte har
understreket ved at fremstille mennesket som en tilfældig liten gren
paa det organiske livstræ, altsaa en gren, som meget godt kunde været
borte, uten at dette vilde hat nogen nævneværdig betydning.

For den maalbestemte utviklingslære blir derimot mennesket paa engang
avslutning og nybegyndelse, — en avslutning og fuldendelse, hvad den
biologiske utvikling angaar, men en nybegyndelse for den aandelige
utviklings vedkommende. Selv om mennesket er den sidst fremtrædende av
alle livsskapninger, maa derfor menneskets idé hele tiden ha virket
bestemmende paa den organiske utvikling og været knyttet til kimbanen
som et indre ideelt forbillede. Man har jo her i virkeligheten kun to
alternativer at vælge imellem: enten er mennesket et tilfældig eller
ogsaa et maalbestemt utviklingsresultat. I sidste tilfælde maa
menneskeanlægget ha været virksomt i hele a vstamningsprocessen.

Det er ikke uten grund blit sagt, at alle naturens skapninger kan
betragtes som „menneskets adspredte lemmer", idet den bekjendte sætning
av Horats ,,dis-jecti membra poetae" er blit modificert til ,,disjecti
membra hominis". Dermed kan da kun menes, at vi i den organiske natur
har for os utsondrede, spe-157

cialiserte og derfor ensidige utprægninger av utvik-lingsskridt, som
mennesket i sig har bevaret og indordnet i en fuldkommen harmonisk
helhet. Og forsaavidt menneskeanlægget hele tiden som en ideel form-
eller organisationspotens har været forbundet med avstamningsprocessen,
blir der ogsaa mening i et bekjendt ord av Schiller: „Mennesket er
skaperen, og dyrene er dets skapninger". Dermed menes naturligvis ikke,
at mennesket er en Gud, som har skapt dyrene, men kun at menneskets idé
har været bestemmende for alle opstigende utviklingsskridt, og at
menneskeanlægget maa ha staat bak alle de anlæg, som blev virkeliggjort
i fortidens urformer og førte til specialiseringen av de nu
eksisterende livstyper.

Palæontologen Dacqué synes at være den moderne forsker som sterkest har
betonet denne menneskets betydning for den opstigende utvikling. Han
finder det nemlig umulig at utlede de enkelte typer, som forekommer paa
de systematiske trin, fra hverandre, og forsøker derfor at utlede dem
av mennesket. Og da mennesket kan betragtes som hele systemets stamme,
hævder han, at de urtyper, hvorfra mennesket stammer, stadig blev mere
menneskelignende ved at avspalte dyreformenes mangfoldighet. Denne
mangfoldighet betragter han da som noget konstant og mener, at de
menneskelige urformer som en Noas ark har indeholdt den i sig.

Vi kommer her i berøring med en idé, som har spillet en viss rolle i
naturfilosofien, den nemlig, at dyrene nedstammer fra mennesket, ikke
mennesket fra dyrene. Der ligger jo ogsaa en dyp sandhet i denne idé,
naar man bare opfatter den som et uttryk for menneskeideens eller
menneskeanlæggets bestemmende indflydelse paa den organiske opstigning
og ikke forestiller sig mennesket som en materielt præ-eksisterende
urform, hvorfra dyrene efterhaanden er blit sluppet ut i verden. Der
synes jo ikke at kunne herske nogen tvil om, at de urformer, som
betegner

11 — R. E.: Skapelse.158

opstigningen, har været dyreformer, som er knyttet sammen ved
avstamningens baand, men allikevel har været bærere av
menneskeanlægget. En anden sak er det, at det ingenlunde er let at
paapeke de forhistoriske dyreformer, hvortil menneskeanlægget har været
knyttet. Ti en løsning av denne opgave forut-sætter et kjendskap til
disse dyreformer ikke bare hvad deres fysiske natur, men ogsaa hvad
deres indre muligheter angaar. Vi kan kun si, at menneskeanlægget i de
dyreformer, som har baaret det i sig, maa være blit bevaret mot en for
tidlig materialisation, som vilde ha trukket det ind i den opløsnings-
og spaltningsproces, hvori utviklingen kjører sig fast.
Menneskeanlægget kan derfor i disse dyreformer kun ha været en
aandelig-ideel potens, i hvis tjeneste det skapende liv i kimbanen har
virket.

Her maa vi gjøre os klart, at menneskeanlægget vel maa ha virket skjult
i stammen, men ikke i grenene. Ti de anlæg, som indgaar i
spaltningsprocessen, maa derved betragtes som udelukket fra deltagelse
i stammens opstigning. De indtrær i en organisation som vistnok kan
avføde en rik forgrening i en mangfoldighet av livstyper. Men denne
forgrening fører dog ikke op over det av stammen opnaadde nivaa. Den
fører snarere nedad end opad, og deltagelse i den maa saaledes udelukke
fra den opstigning, som bestemmes av menneskeanlægget.

Naar en slik urtype forgrener sig, dannes der aapen-bart artssjæle med
en begrænset livshorisont. Uexküll gir sikkert et rigtig uttryk for
det, som i et slikt tilfælde sker, naar han sier: Spencers sætning om
,,utvalget av de mest passende" bør forstaaes i den motsatte av den av
Spencer tilsigtede betydning. Det er ikke naturen, som utvælger sig de
organismer, som passer for den, men det er hver enkelt organisme, som
vælger sig det mest passende stykke natur. Denne opfatning har for
fysiologerne længe været selvfølgelig. Av de utallige æterbølger

kun en begrænset skala, og det samme gjør øiet for luftbølgernes
vedkommende. Hvert sanseorgan i dyreverdenen er derfor ikke andet end
et apparat til av utenverdenens talløse virkninger at utvælge de for
dyret mest passende. De forskjellige dyrearters sanseorganer lar sig
derfor ikke sammenligne med hverandre, ti de tjener hver sit maal og
gir arterne hver sin bestemte livshorisont. Hvad der ligger utenfor
denne livshorisont eksisterer for dyrene ikke. Der findes derfor i
dyrenes verden likesaa mange omverdener, som der er dyrearter. Det er
først i og med det aandelige livs opstaaen i mennesket, at
livshori-sonten efterhaanden utvider sig og kan sies at bli universel.

Enhver forgrening fører saaledes ind i en meget begrænset, forholdsvis
konstant livshorisont, og der synes at bestaa en tiltrækning mellem
specielle anlæg paa den ene side og visse omgivelser paa den anden
side, som muliggjør anlæggenes virkeliggjørelse. Livsformer, som
energisk griper den virkelighet, som deres sanser „utvælger sig",
kommer derved til at gaa op i denne virkelighet og finde
tilfredsstillelse i den livs-virksomhet, de kan knytte til den. Men
derved uttømmer de sine livsmuligheter indenfor denne horisont og gaar
tapt for den avstamningslinje, som fører høiere op. I motsætning til
denne opgaaen i det nærværende maa man vel tænke sig, at de livsformer,
som blir bærere av den opstigende utvikling, bevarer en viss
embryonalitet og potentialitet, som avholder dem fra at la sig opsluke
av den givne virkelighet. De forholder sig maaske mere drømmende til
den givne verden end de opspaltede typer, fordi de er svangre med noget
fremtidig og større, og de lar sig ikke lokke til en avpasning, som
vilde kjøre dem fast i en blindgate. Er denne opfatning rigtig, da kan
det med en viss ret sies, at det menneskelige altid gaar forut for det
dyriske. Ti det dyriske utgaar fra den stamme, som bærer

og det blir dyrisk, fordi utviklingen paa vedkommende tidspunkt kun
tillater materialisationen av dyriske anlæg. Allikevel staar de
dyreformer, som saaledes blir til, i et bestemt forhold til
menneske-anlægget som utviklingens bærende idé og blir derved
ufuldkomne og ensidige 'profetier om menneskeanlæggets fulde
virkeliggjørelse. Herpaa beror den slegt-skapsfølelse, som forbinder
mennesket med dyrenes verden, ja med hele den organiske natur, en
slegts-følelse, som paa mangfoldige maater er kommet til uttryk i
religionen, like fra dens første mytiske til dens høieste ædleste trin.
Det vakreste billedlige uttryk for denne slegtskapsfølelse finder vi
vel i bibelens fortælling om, at Gud leder alle dyr til Adam og lar ham
gi dem navn. ,,Og alt det, som Adam kaldte hver levende sjæl, det var
dens navn". Den navngivelse, som der her er tale om, forutsætter et
intuitivt indblik i dyrenes indre natur og den samme slegtskapsfølelse,
som bragte en Frans av Assissi til at tale om „broder løve" eller
,,broder ravn".

Det dyriske har altsaa avspaltet sig fra menneske-utviklingens stamme
paa tidspunkter, da denne endnu ikke var istand til at virkeliggjøre
det menneskelige. Og da menneskeideen eller menneskeentelekien har
været ledestjernen for hele stammens vekst, kan man si, at der aldrig
har eksistert noget dyrestadium, som ikke blev oplyst av en eller anden
straale av menneskelighet. Dette er jo ikke andet end en simpel
følgeslutning av den forutsætning, at utviklingens avslutning
potentielt maa ha været tilstede i dens begyndelse. Betragter vi
avstamningsprocessen fra dette synspunkt, faar den et dobbelt forløp,
alt eftersom vi betragter den fra et ydre materielt eller fra et indre
aandelig synspunkt. Materielt set forløper utviklingen i stammen
nedenfra opad, fra ufuldkomne til stadig fuldkomnere og mere
komplicerte former. Men betragtet fra den indre aandelige side — d. v.

punkt — forløper den ovenfra nedad, idet mere og mere av de egenskaper,
som tilhører mennesket, kommer til aapenbaring „i kjødet". Materielt
set nedstammer mennesket fra dyrene, aandelig set nedstammer dyrene fra
mennesket.

Man vil kanske indvende, at det er vanskelig at forstaa, hvordan de
lavere eller laveste livsformer i sin udifferentierte tilstand kan ha
været tilknytningspunkter for et menneskeanlæg. Men gjælder ikke den
samme indvending overfor enhver menneskekime, ethvert menneskefoster i
mors liv? Hvorledes kan dette embryo som paa de tidligste stadier i saa
høi grad ligner et dyrefoster, bære et menneskeanlæg i sig? Menneskets
begyndelse i mors liv er ikke synderlig forskjellig fra andre li vs
væseners begyndelse, og dog utvikles der av det menneskelige embryo et
menneske. Man ser derav, at hvad det kommer an paa, ikke er det ydre
materielle, som vi kan iagtta med vore sanser, men det usynlige indre,
som er knyttet til den materielle proces og aapenbarer sig i den. At
menneskeanlægget har været knyttet tilforhistoriske livstyper er ikke
mere uforstaaelig end at det er knyttet til det enkelte menneskes
fosterstadier.

Hvad følelse og forstand gjør oprør imot er ikke den paastand, at
menneske og dyr har en fælles avstamningslinje, men den falske
utnyttelse av denne omstændighet til at negte den væsens f or skjel,
som skiller mennesket fra dyret. Fordi denne forskjel ikke saa meget er
av zoologisk som av aandelig art og derfor forutsætter en aandelig og
ikke bare en materiel bedømmelse, forblir øiet som oftest uaapnet for
det uhyre gjennembrud i utviklingen, som aapenbarer sig i tilblivelsen
av den menneskelige urform. Om noget fortjener navn av skapelse, maa
det bli det utviklings-skridt, hvorved den ellers spredte og opspaltede
natur i mennesket likesom koncentreres til det organiske grundlag for
et aandsliv.

Der gis en inddeling av de organiske væsener,162

som er vel skikket til at stille mennesket paa den rette plads i
forhold til den øvrige natur, en inddeling, som sondrer livsformene i
forskjellige hovedkredse efter den funktion, som er væsentlig for hver
kreds. Vi har da allerførst den elementære funktion, som tilkommer alt
levende: forplantningen eller avlingen i den mest primitive form som
celledeling. Denne avlefunktion er særlig karakteristisk for alle
encellede væsener, som jo igrunden ikke gjør andet end at formere sig.

Betragter vi nu i forhold til dem de flercellede væsener — planter og
dyr — saa er de ganske visst basert paa avlefunktionen og optar den i
sig, men de benytter den tillike til organisationen av et komplicert
legeme, som de encellede væsener ikke har. Denne organisation har
karakteren av en utvikling med utgangspunkt i en befrugtet eggcelle. De
flercellede væsener gjør altsaa avlefunktionen til grundlag for en
utvikling s funktion (den ontogenetiske, hvortil ogsaa den
fylogenetiske slutter sig), og denne utviklingsfunktion er særlig
karakteristisk for plantelivet. Ti kan det sies om de encellede
væsener, at de ikke gjør andet end at formere sig, saa kan det sies om
planten, at den i hele sit liv ikke gjør andet end at utvikle sig:
planten føier stadig nye skud, grene, blomster etc. til sin organisme
og kjender ingen høiere funktion end den, hvorved organismen vokser og
utvider sig.

Men i dyret trær dog en ny grundfunktion til udviklingsfunktionen,
nemlig handlefunktionen. Dyret bruker jo sit legeme til at bevæge sig
omkring og skaffe sig næring m. m., mens planten er stedbundet og
derfor ikke kan handle. Man taler derfor i dyrepsykologien om dyrenes
forskjellige „handlinger". Ordet handling er dog i denne forbindelse
ikke særlig tiltalende. Vi forstaar som oftest ved en handling, at
noget foretas med fuld bevissthet f indsigt og ansvar. Med andre ord:

lingen med menneskets aandelige egenskaper, som mangler hos dyret. Men
i utvidet betydning kan ordet naturligvis ogsaa benyttes om alt, hvad
dyret foretar sig. Bedre end handling er maaske ordet ,,bruk". Ti dyret
bruker sine lemmer til opnaaelse av visse maal, som forutsætter et
psykisk nerveliv.

Vi har altsaa de encellede væsener med avlefunktionen, planterne, som
til avlefunktionen føier utvik-lingsfunktionen, og dyrene, som til
avle- og utvik-lingsfunktionen føier handle- eller bruksfunktionen. Og
her bør vi lægge merke til, hvordan handlefunk-tionen bygger paa
utviklingsfunktionen, men samtidig hæver sig over den. Ti dyret har jo
først en utviklingstid, hvori organismen opbygges. Denne utviklingstid
har altsaa dyret fælles med planten. Men efter utviklingstiden kommer
der for dyret en handlings- eller brukstid, som er eiendommelig for
dyret. Og det er særlig vigtig at lægge merke til, at
utviklingsfunktionen maa begrænses og komme til en viss avslutning,
forat handlefunktionen skal kunne gjøre sig gjældende. Ti det er først
naar veksten er tilendebragt, at handlingens tid for alvor er inde.
Handlefunktionen utfolder sig derfor aapenbart paa bekostning av
utviklingsfunktionen. Ti hvis dyret — saaledes som planten — skulde
fortsætte at vokse og organisere sig i hele sit liv, — hvis det stadig
skulde fortsætte med at føie nye organiske led til sit legeme, — vilde
det aldrig kunne komme til at handle.

Gjennem handlefunktionen utvikles der en stadig skarpere motsætning
mellem det rent organiske liv og det psykiske nerveliv, og man kan
derfor godt kalde dyrene psykiske organismer. I forhold til disse
psykiske organismer blir da mennesket en aands-organisme, idet
aands]unktionen her hæver sig over den blot psykiske funktion paa
lignende maate som den psykiske handlefunktion hæver sig over den
organiske utviklingsfunktion. Og likesom handlefunktionen forutsætter

av utviklingsfunktionen (eller veksten), saaledes for-utsætter
aandsfunktionen en begrænsning og avslutning av den blot psykiske
funktion. Ti det aandelige hæver sig over det psykiske, som dette hæver
sig over det blot organiske. Det psykiske, som hos dyret utgjør dets
bevissthet — forsaavidt en bevissthet kan tillægges dyrene — blir hos
mennesket underbevissthet. Ti dyrets psyke er en instinktsjæl, og
instinktet blir hos mennesket underbevisst i forhold til intelligensen,
likesom jo plantens utviklingsfunktion hos dyret kan sies at bli
„underbevisst" i forhold til dets instinktmæssige handling.

Dyrets psyke er aapenbart beslegtet med menneskets drømmebevissthet:
den er en psykisk dæmringstilstand, som hos mennesket fordunkles av den
intellektuelle dagsbevissthet. likesom stjernernes skin ved solopgang
fordunkles av sollyset. Aand og intelligens er ikke det samme. Men da
intelligens er en uomgjængelig betingelse for et aandsliv, er den
aandelige utvikling paa mangfoldige maater knyttet til den
intellektuelle.

Mens det rationale i de lavere naturriker kun middelbart aapenbarer sig
i den lov og orden, som forbinder fænomenerne, blir det i menneskets
intelligens en fri, selvbevisst funktion, som stiller mennesket i et
frit og seende forhold saavel til det overrationale som det
underrationale. Intelligensen maa frit, d. v. s. gjennem et valg,
slutte sig til det guddommelige og kan først derigjennem opnaa et
virkelig aandelig liv, som gjør det rationale til et organ for det
overrationale (i religionen) og frelser den frigjorte individualitet
fra de opløsnings-, forfalds-og dødskræfter, som i det underrationale
faar over-haand.

                            Livets oprindelse

Livets oprindelse.

Vi er i det foregaaende paa forskjellig maate kommet i berøring med
striden mellem mekanicisme og vitalisme i naturvidenskapen. Den
mekanistiske retning vil helt utlede de organiske livsprocesser av de
fysisk-kemiske kræfter, mens den vitalistiske retning i en eller anden
form forbinder livet og livsfæno-menerne med et overordnet livsprincip.
Ordet mekanicisme er i denne forbindelse ikke særlig rammende. Ti hvad
det dreier sig om er ikke bare de mekaniske tryk- eller støtkræfter,
men ogsaa de kemiske og elektrodynamiske kræfter, kort sagt alle de
kræfter, som virker i den uorganiske natur saavel som i den organiske.

Hvad der i denne strid fra tid til anden særlig har git den
mekanistiske retning vind i seilene er den omstændighet, at vitalismen
før i tiden har opgjort sig uholdbare forestillinger om det overordnede
livsprincip og desuten har støttet sig til argumenter, som den
naturvidenskapelige forskning ved sine positive resultater har
omstyrtet. Saaledes mente den ældre vitalisme, at de organiske stoffer
har en kemisk beskaffenhet, som udelukkende skyldes livskraften, og at
det aldrig vilde lykkes nogen kemiker ad kunstig vei at frembringe
slike stoffer som f. eks. sukker eller indigo ved hjælp av uorganiske
elementer. Denne argumentation blev omstyrtet allerede i 1828, da det
lyktes Wøhler at fremstille urinstoffet syntetisk. Senere er en mængde

likeledes fremstillet ad kunstig vei, og det har saaledes vist sig, at
de elementer, hvorav organismerne er opbygget, er fuldstændig identiske
med dem, som findes i den uorganiske natur. De vigtigste av disse
elementer er de saakaldte fire organiske:, kulstof, surstof, vandstof
og kvælstof, hvortil kommer svovel, fosfor, natrium, kalium, magnesium,
klor samt spor av jern og mangan.

En stoflig proces, som syntes at være absolut avhængig av det organiske
liv, er gjæringen. Oprindelig blev denne i likhet med forraadnelse
betragtet som en simpel kemisk proces. Men Pasteur beviste under
motstand fra Liebig, at den skyldes mikroorganismer. Ti naar disse
fuldstændig udelukkes, ind-trær gjæringen ikke. Denne Pasteurs
opdagelse betød jo en styrkelse av den vitalistiske position. Men den
mekanistiske opfatning fik med hensyn til dette punkt atter et overtak
ved Buchners opdagelse i 1896 av de saakaldte zymaser og den dertil
knyttede enzymforskning. Det lyktes nemlig Buchner ved en proces, som
utvilsomt dræper gjærsoppene, at utvinde av disse den saakaldte
,,zymase", et pulver, som fremkalder alle karakteristiske
gjæringsprocesser, naar det bringes i sukkeropløsning. Derav maa man jo
slutte, at gjæringen ikke staar i noget direkte avhængighets-forhold
til mikroorganismernes liv, men virkelig er en kemisk proces, som ogsaa
kan fremkaldes, hvor livet ikke er tilstede, skjønt man ihvertfald
foreløbig er henvist til levende organismer, naar det gjælder at
utvinde de stoffer, som er nødvendige til fremkaldelse av gjæring.

Den mekanistiske retning har ogsaa søkt støtte i den nyere opdagelse,
som skyldes Loeb m. fl., at ubefrugtede egg av visse dyr kan utvikle
sig, som om de var blit befrugtet, naar de utsættes for visse
paavirkninger av kemisk eller mekanisk art. ,,Livs-princippet" kan jo
ikke være noget nødvendig moment i befrugtningen, naar den befrugtende

erstattes av rent uorganiske kræfter. Egg av padder f. eks. kan endog
bringes til at utvikle sig, naar de prikkes med en naal eller en
børste. Man vil dog finde resultaterne av disse undersøkelser mindre
overraskende, naar man betænker, at „jomfrufødsel" (parthenogenesis)
slet ikke er noget ukjendt fænomen i naturen, og i de ovennævnte
tilfælde foreligger der jo ikke andet end en kunstig fremkaldt
„jomfrufødsel." Skulde eksperimenterne ha nogen beviskraft, maatte ikke
bare sædfimen, men ogsaa eggcellen kunne erstattes med et uorganisk
stof.

Men dertil kommer videre, at den kemiske eller mekaniske paavirkning,
hvorved egget bringes til at utvikle sig, ikke helt kan erstatte den
organiske sædfim, fordi den jo ikke. som sædfimen, kan overføre
arvelige egenskaper. Ved en kunstig jomfrufødsel blir selvfølgelig kun
de i eggcellen forankrede egenskaper overført, og det har vist sig, at
de saaledes kunstig utviklede organismer blir abnormt smaa.
Eksperimenterne viser kun, at mekanisk-kemiske paavirkninger er
tilstrækkelige til at fremkalde en utvikling av egget, men med
resultater som er mindreværdige i forhold til dem, som fremkommer ved
normal befrugtning.

Hvad der fremgaar av de fysisk-kemiske undersøkelser og eksperimenter
er — som man vil forstaa — ikke, at den organiske utvikling er mulig
uten et overordnet livsprincip, men kun, at dette livsprincip ikke
frembringer stoffer eller stoflige forbindelser, som ikke ogsaa ad
kunstig vei vilde kunne frembringes i et kemisk laboratorium. Men dette
er igrunden kun, hvad vitalismen ved en nærmere betragtning av sit eget
standpunkt selv maa hævde. Ti hvis livsprincippet er noget overordnet i
forhold til de fysisk-kemiske kræfter, saa kan jo denne over-ordnethet
ikke aapenbare sig i selve de fysisk-kemiske stoffer, men i den
organiske ordning av dem. Det er i overledelsen av de fysisk-kemiske
processer, at livsprincippet maa vise sig, og det er klart, at denne168

livets ubevisste overledelse, hvad de rent fysisk-kemiske resultater
angaar, maa kunne erstattes av den bevisste overledelse, som enhver
kemiker utøver i sit laboratorium. Naar der er tale om produkterne av
fysisk-kemiske eksperimenter maa vi ikke glemme de betingelser, under
hvilke disse produkter er fremkommet. Disse betingelser indbefatter bl.
a. kemikeren selv og hans intelligens. Vi maa da spørre: Hvad er det,
som ute i naturen erstatter kemikeren og hans laboratorium? Her kan den
fysisk-kemiske retning bare henvise til tilfældigheten, d. v. s. til et
uvidenhetsasyl (,,asylum ignorantiae"). Er det mulig, at tilfældige
sammentræf av omstændigheter kan frembringe ikke bare de stoflige
forbindelser, som findes i organismerne, men ogsaa den organiske
utviklingsmæssige ordning av dem?

Man har som argument mot vitalismen ogsaa henvist til visse
livslignende fænomener, som kan frembringes ved uorganiske midler: f.
eks. uorganiske celler av ferrocyankalium i kobbervitriolopløsning og
uorganisk ,,næringsoptagelse", som beror paa lovene for
overflatespænding. Leduc har frembragt fysisk-kemiske former, som
skuffende ligner alger. Men det fremholdes, saa vidt jeg kan se, av
alle besindige forskere, at der her kun foreligger overfladiske
analogier, som ikke fører os et skridt videre i utforskningen av selve
livsprocesserne. Selv om man vil forklare disse fysisk-kemisk, saa kan
det ialfald ikke ske ved hjælp av de kræfter, hvorved disse analogier
fremkommer, likesom det jo heller ikke kan falde nogen ind, at forklare
de organiske bregner ute i naturen ved hjælp av de kræfter, som virker
i isdannelsen paa vore vinduer og undertiden kan fremkalde merkelige
bregnelignendeformationer. Disse analogier behøver vi derfor ikke at
opholde os ved.

I det hele maa man si, at kløften mellem den levende og den livløse
natur ikke er ringere end før, selv om det viser sig, at den ikke er av

art. Eggehvitestoffer er jo endnu ikke levende organismer, og i
forskjellen mellem død og levende eggehvite ligger livets hemmelighet
gjemt. Den berømte biolog Oskar Hertwig sier derfor: ,,Selv om kemien
skulde bli istand til kunstig at fremstille alle eggehvitelegemer,
vilde dog fremstillingen av et protoplasmalegeme være et likesaa umulig
foretagende som Wagners forsøk paa at fremstille en „homun-kulus" i en
retort".1) Endog den enkleste levende celle viser sig at være et langt
mere komplicert væsen, end man fra først av tænkte sig. Der synes ikke
at eksistere kjerneløse celler, og hver eneste cellekjerne er meget
kunstfærdig bygget. Dens struktur er endnu ikke helt utforsket; men
selv om dette var skedd og man var istand til at sammenføie uorganiske
atomer paa en nøiagtig tilsvarende maate, saa er det dog et spørsmaal,
om en slik kunstig cellekjerne vilde kunne erstatte den organisk
frembragte. Ihvertfald vilde man endnu ha det faktum tilbake, at dette
bare lykkes ved den høieste kløkt og opfindsomhet, som menneskelig
intelligens kan præstere, og det vilde bli nødvendig for mekanicismen
at paavise, hvorledes en blind, livløs og uintelligent natur uten
overledelse kan frembringe, hvad de mest geniale kemikere i sit
laboratorium kun kan opnaa ved anvendelsen av de fineste metoder og
virkemidler. Man har regnet ut, at dersom der i en million aar aarlig
fødes en million mennesker, som allesammen blir 10 000 aar gamle, og
alle disse mennesker hele sit liv ikke gjør andet end at kaste med 30
terninger, saa der blir 20 terningkast i minuttet, er der dog ingen
sandsynlighet for, at der en eneste gang forekommer et terningkast,
hvorved alle 30 terninger falder med samme side op. Naar
sandsynlighetsregningen taler mot en saa enkel til-fældighet, blir det
vanskelig at forstaa, at den skulde tale for en helt tilfældig
frembringelse av den komplicerte kjernestruktur i den organiske celle.

>) „Allg. Biologie" 1906, p. 19.170

Naar der er spørsmaal om livets oprindelse, faar denne argumentation en
ganske særlig vegt. Jo mere indviklet den elementære celleorganisme
viser sig at være, desto mindre sandsynlig blir det jo, at et slikt
maskineri nogensinde har kunnet opstaa av sig selv direkte av den
uorganiske natur ved „uravling". Derfor er situationen den, at mens
„uravlingen" (d. v. s. livets tilblivelse av uorganiske stoffer) for
20—30 aar siden gjaldt for en selvfølgelig ting, har nu bladet vendt
sig som følge av den stigende indsigt i den indviklede cellestruktur.
,,De fleste naturforskere", sier Bavink, ,,uttaler sig nu ikke gjerne
om dette spørsmaal. Kun endel forsvarer endnu uravlingen dog ikke paa
grundlag av erfaringen, men av rent almene grunde. En stor del er
tilbøielig til at anta ,,panspermilæren", d. v. s. læren om livets
evighet". Vistnok kan der henvises til enkelte muligheter for en
opstaaen av indviklede kemiske produkter i likhet med de organiske
under forholdsvis enkle betingelser, som vel kan tænkes at ha optraadt
tilfældig i den uorganiske natur. Her maa i første række nævnes de
saakaldte „aldehyder" og cyanforbindelserne. Den berømte fysiolog
Pflüger tænkte sig at cyanforbindelserne ligger til grund for livets
oprindelse. Men de muligheter, man hittil har kunnet peke paa i denne
retning, rækker ikke langt, og livets oprindelse forutsætter jo ikke
bare tilblivelsen av de indviklede plasmastoffer, men ogsaa deres
organisation til en levende helhet. „At den blotte ophopning av
plasmastoffer ikke gir nogen levende celle, beviser den døde celle jo
aller tydeligst. Stofferne er kun byggematerialet, og hovedopgaven
bestaar i den overordentlig fine og hensigtsmæssige anordning eller
fordeling av stofferne i en slik dynamisk likevegtstilstand, at livet
fremkommer. En maskine opstaar ikke av en haug træ, messing eller jern,
og man kan likesaa litt vente, at en celle uten videre skal kunne
opstaa av en hoben plasmastoffer. Selv om vi antar, at cellens

ikke er andet end et spil av fysiske kræfter, saa er det jo dermed ikke
sagt, at cellen selv er blit til ved et spil av disse kræfter. Et
elektricitets verk i funktion viser os ganske visst kun et spil av
elektriske kræfter, men det gaar ikke an at si, at disse kræfter har
frembragt selve elektricitets verket. Hvorledes den ubegripelig fine
cellestruktur har kunnet opstaa av fysiskkemiske kræfter alene er
hittil ganske ufattelig.1)»

Uravlingshypotesen synes saaledes at vike pladsen for panspermilæren,
ifølge hvilken livet ikke oprindelig er opstaat av den uorganiske
materie her paa jorden, men er indført til jorden fra verdensrummet.
Egentlig maa livet betragtes som likesaa gammelt eller evig som den
uorganiske materie, og man har fremsat den formodning, at det har
utviklet sig paa dertil særlig skikkede himmellegemer, hvorfra det saa
ved en slags kosmisk smitte er blit overført til andre himmellegemer.
Den svenske naturforsker Svante Arrhenius's navn er jo særlig knyttet
til denne lære. Man tænkte sig oprindelig, at de meteorer, hvori de
aldrende himmellegemer opløser sig, kunde ha overført livet til jorden
fra andre dele av verdensrummet. Men denne antagelse kunde ikke
forlikes med den høie temperatur, som opstaar paa meteorerne ved deres
indtræden i atmosfæren, og som maa antas at dræpe alt liv. Arrhenius
fremsatte da den hypotese, at det er lysets straaletryk, som overfører
livs-kimerne fra det ene himmellegeme til det andet. Det synes ikke
udelukket, at der kan eksistere livskimer saa uhyre smaa og lette, at
de av dette straaletryk vilde kunne presses ind i atmosfæren. Og dersom
de saa har støtt paa en fugtig, gunstig jordbund, vilde dermed
grundlaget være lagt for livets utviklingsgang paa jorden.

Der kan anføres mange alvorlige indvendinger mot denne lære. Hvis den
holder stik, skulde atmo-

') B. Bavink: Ergebnisse und Probleme d. Naturwissen-schaft p.

sfæren endnu i vor tid indeholde utenfra indvandrede livskimer. Men
alle hittil foretagne undersøkelser viser, at atmosfæren i en høide av
2000 m. er fri for livskimer. Det har ogsaa været anført, at
livs-kimerne ikke taaler den intense bestraaling i verdensrummet,
specielt det ultraviolette lys. Men den bekjendte plantefysiolog,
professor Molisch i Wien, anser det ikke for umulig, at visse
bakterieformer kan ha avpasset sig for disse straaler, og nogen helt
uovervindelig principiel betænkelighet mot en kosmisk livsinfektion
synes ikke at foreligge. Men det er klart, at panspermilæren maa
betragtes som en forlegenhetsutvei. Den skyver problemet ut i det
ukjendte uten forsøk paa at løse det. Skal livet betragtes som likesaa
evig som verden eller materien, maa man i betragtelig grad ændre sine
forestillinger om urmaterien og den utvikling, hvorved verdenerne blir
til. Verdensbilledets enhet sønderrives, dersom liv og uorganisk
materie skal betragtes som to oprindelig adskilte evige størrelser uten
at utledes av hinanden eller av et tilgrundliggende tredje. Naar baade
det organiske liv og den uorganiske materie er noget, som
naturvidenskapen maa betragte som oprindelig git, saa viser dette, at
der her er rum for et overordnet tredje, nemlig en „skaperkraft" og en
„guddommelig plan", hvorefter den virker.

Et begrep, som volder vitalismen vanskeligheter er det i fysik og kemi
gjældende energibegrep. Naar livet av vitalismen stilles i et
overordnet forhold til de fysisk-kemiske processer i organismen, sættes
det dermed tillike i et overordnet forhold til energien. Det kan ikke
betragtes som en form av energi paa like linje med de kjendte fysiske
energiformer. Den energi, som ligger til grund for dannelsen av de
uorganiske atomer og molekyler eller er knyttet til disse, maa være
likesaa væsensforskjellig fra livet, som den levende celle eller
organisme er væsensforskjellig fra atomet og molekylet. Just fordi

ismen betegner noget principielt nyt i forhold til atom og molekyl, maa
livet staa i et overordnet forhold til de fysiske energiformer. Det
utnytter energiformerne for sine maal uten selv at være nogen fysisk
energi.

Ialmindelighet defineres livet som ledende over-kræfter, hvis
virksomhet ikke betyr nogen forøkelse eller formindskelse av den i
organismen tilstedeværende energi. Livet utøver en refømgrsbestemmende
indflydelse paa de energetiske processer i organismen uten at deres
energi derved økes eller mindskes. Derfor kommer livets virksomhet ikke
i konflikt med loven om energiens bestaaen. Ti fra denne lovs synspunkt
er det likegyldig i hvilken retning de energetiske processer forløper,
naar bare energi summen i et sluttet system vedblir at være den samme.
Om de energetiske processer fører til opbygning eller opløsning, om de
danner dette eller hint stof, denne eller hin form, vedkommer derfor
ikke energiloven, som kun har med den konstante samlede energisum at
gjøre.

Da livet er retningsbestemmende, maa det vistnok kaldes kraft, men ikke
energi i fysisk forstand. Ti ved energi forstaar fysiken kun evne til
at yde mekanisk arbeide, og mange betragter energi og mekanisk arbeide
som ét. Men energien har ingen ledende evne, og det har livet, som
derved blir en ledende kraft, men ikke energi. Til gjengjæld savner
livet energiens evne til mekanisk arbeide: livet er en ikke-energetisk
kraft.

Men hvorledes kan livet virke retningsbestemmende paa de energetiske
eller materielle processer i organismen uten selv at være nogen energi?
Dette spørsmaal indebærer visse vanskeligheter, som har været gjenstand
for adskillig diskussion. Man har pekt paa forskjellige muligheter:
livet kan virke „dreiende" paa de materielle systemer og derved omlagre
energi fra en akse i en anden, eller det kan „suspendere" pro-

12 — R.E.: Skapelse.174

cesser, som muliggjøres av den uorganiske energifordeling, og atter la
denne suspension falde. En teknisk drøftelse av disse muligheter skal
vi ikke her indlate os paa. Men man har i denne forbindelse ogsaa
henvist til en mulighet, som har stor principiel interesse, og som det
derfor lønner sig at betragte litt nærmere. Det fremholdes fra
vitalistisk hold, at de kræfter, som virker i den uorganiske natur, er
„centralkræfter", d. v. s. de er knyttet til et bestemt punkt i rummet,
et centrum, hvadenten nu dette centrum er en «kvant», et elektron eller
et atom. Disse centralkræfter kan kaldes materierende, fordi de ved sit
samspil frembringer materien eller de materielle fænomener. Men man har
ingen grund til at hævde, at disse materierende centralkræfter er de
eneste mulige i naturen. Der kan ogsaa gis kræfter, som ikke er bundet
til noget rumlig centrum, men indenfor et visst rumlig-materielt
omraade er allestedsnærværende uten at ha noget bestemt centralt sæte.
Slike kræfter vilde med rette kunne kaldes „overkræfter", fordi de ikke
som centralkræfterne kan virke materierende og derfor kun kan aapenbare
sin tilstedeværelse i ledelsen eller ordningen av de materierende
centralkræfter, og den dermed sammenhængende energi. Man kunde ogsaa
kalde dem „universal"- eller „total''kræfter for at understreke, at de
indenfor et bestemt hele — f. eks. en celle eller en organisme — er
tilstede overalt uten at ha noget specielt rumlig eller materielt
utgangspunkt. De er m. a. o. syntetiske kræfter, helhetskræfter, ikke
delkræfter, og de er immaterielle, fordi de ikke fylder rummet paa
nogen positiv maate, d. v. s. som materie eller materielle systemer i
bevægelse, men snarere paa en negativ d. v. s. ikke-rumlig og
bevægelsesfri maate.1)

Denne mulighet synes særlig skikket til at tydelig-

') Kfr. forfatterens „Consciousness, Life and the Fourth Dimension p.

gjøre forskjellen mellem livets dynamik og den energetiske dynamik, som
aapenbarer sig direkte i materien og dens bevægelser. Livets dynamik
forutsætter den energetiske dynamik og er uten denne fysisk umulig, men
den kan ikke selv bli energetisk uten at ophøre som livsdynamik. Og man
maa særlig være klar over, at livet ikke kan forstaaes fra atomistisk
synspunkt. Det er overalt, hvor det optrær en helhetskraft, som gjør
den organiske helhet til en selvstændig individualitet.

Det er særlig v. Hartmann (i,,Problem des Lebens") og senere Driesch,
som har utviklet denne tankegang. Drieschs entelekibegrep bygger jo paa
nødvendigheten av en særegen overmateriel /ormdynamik til forskjel fra
den materierende og bevægende dynamik. Man indser imidlertid let, at
spørsmaalet om de immaterielle overkræfters forhold til materien
stiller os overfor det samme problem som sjælens forhold til legemet.
At spørre, hvordan de immaterielle overkræfter kan virke paa materien,
og hvordan denne kan virke tilbake paa overkræfterne er igrunden det
samme som at spørre, hvordan tanken eller viljen kan bevæge mine arme
eller ben, og hvordan de fysiske ting eller processer kan fremkalde
sjælelige oplevelser (tanker og vilje). Det er derfor et spørsmaal, om
ikke livets formdynamik i sit væsen er av psykisk art, selv om den er
ubevisst og derved adskiller sig fra den psykiske dynamik, som fører
til bevisste oplevelser i tilknytning til hjernen.

                            Livet og entropien

Livet og entropien.

Den moderne vitalisme er — som man av det foregaaende vil forstaa —
væsentlig en /ormvitalisme. Den bygger paa det umulige i ethvert forsøk
paa at forklare organismens form — eller rettere dens organisation — ut
fra det materiale, hvorav den bestaar, d. v. s. de fysisk-kemiske
stoffer og deres enkeltbestanddele. Og den henviser paa grundlag herav
til nødvendigheten av en „enteleki", en oversanselig ,.byggeplan", til
forklaring av den organiske form. Mot denne argumentation kan der
visselig ikke reises berettigede indvendinger.

Men naar livet defineres som en ikke-energetisk helhetskraft, som ikke
selv kan yde mekanisk arbeide, men bare virke regulerende eller ledende
paa de energetiske eller materielle processer, saa opstaar det
spørsmaal, om der da i den uorganiske natur ikke findes slike
helhetskræfter. Vi maa jo huske paa, at heller ikke den uorganiske
natur er noget kaos av fuldstændig uordnede partikler. Ogsaa her er de
mindste enheter sammenordnet til helheter, og man maa da spørre, om
denne orden og sammenhæng udelukkende skyldes de enkelte partikler og
deres samspil, eller om den fremkommer ved et samvirke mellem
partiklerne og en overordnet helhetskraft.

Hvad den moderne videnskap avslører for os angaaende atomernes indre
maa gi dette spørsmaal den største vegt. Ti det faste, tilsynelatende
døde og træge stof i en sten eller et mineral har vist sig177

at gjemme et rikt indre liv. Dets atomer bestaar av elektroner —
negativt elektriske ladningsenheter — som ikke er stillestaaende, men
befinder sig i stadig svingende bevægelser, likesaa hurtige som lysets
— omkring en positiv kjerne. Man sammenligner jo atomet med et
solsystem, fordi elektronerne likesom planeterne har sine regelmæssige
baner omkring det positive centrum. Naar endog atomet er et slikt
ordnet system av regelmæssige bevægelser og atomerne forbinder sig til
molekyler, som danner verdensrummets solsystemer, maa der da ikke ogsaa
i den uorganiske natur gis ordnende helhetskræfter, som sammenfatter
delkræfterne til regelmæssig virkende helheter? Hvert atom og hvert
molekyl har en enhet, som ikke kan forklares ut fra bestanddelenes
bevægelseslove og derfor synes at forutsætte en sammenfattende kraft.
Ogsaa i den uorganiske natur finder vi en ,,kohæsion", en
sammenhængskraft, hvis forhold til de enkelte kvanter eller bestanddele
ingenlunde er helt klart. Forholdet mellem kraft og energi er et
dunkelt problem, og mange uløste spørsmaal knytter sig til de kræfter,
som sammenholder elektronerne i atomet eller atomerne i molekylet, til
den egentlige beskaffenhet av tyngdekraften og til den elektriske
tiltrækning og frastøtning.

Man kan derfor ikke dogmatisk hævde, at der i den uorganiske natur bare
findes materierende centralkræfter, og at de ikke-materierende,
regulerende helhetskræfter bare findes i den organiske verden. Man kan
vel kun si, at helhetskræfterne, forsaavidt de findes i den uorganiske
natur, er knyttet til en pludselig opstaaen og ikke aapenbarer sig i,
hvad Wiesner kalder en egte utvikling. Ti de uorganiske legemer
utvikler sig ikke, saaledes som de organiske, ved en kimes gradvise
vekst, men faar ialmindelighet sit stof og sin form samtidig, mens
stoffet i organismen gaar forut for og betinger formen, hvorved denne
kommer i en særstilling og først efter en viss vekstperiode trær178

klart frem. Motsætningen mellem stof og form blir derfor særlig skarp i
den organiske natur, men er ogsaa i den uorganiske natur tilstede.
Dertil kommer, at det ene elektron eller atom jo ikke opstaar av det
andet, og at vi derfor i den uorganiske natur ikke har at gjøre med en
genetisk sammenhæng, en slegts-følge eller avstamning.

Kløften mellem den uorganiske og den organiske natur er derfor stor
nok, selv om vi regner med muligheten av regulerende helhetskræfter
ogsaa i den uorganiske verden. Man maa vogte sig for at gjøre denne
kløft større end nødvendig, og man maa indrømme, at den moderne
elektronforskning i høi grad har bidrat til at formindske den ved at
vise, at ogsaa den uorganiske natur har sit liv, selv om det er
grund-forskjellig fra det organiske liv. Kløften er altsaa ikke
formindsket derved, at det levende er trukket ned i det livløse, men
derved, at det livløse er hævet op imot det levende. Der gis i naturen
ikke noget, som er dødt i absolut forstand.

Det er derfor ikke saa underlig, at der gis filosofer og forskere, som
endevender den almindelige opfatning av forholdet mellem det livløse og
det levende. Istedetfor at la det levende utvikle sig av det livløse,
det organiske av det uorganiske, lar de omvendt det uorganiske fremgaa
av det organiske eller ialfald av et protoorganisk livsstadium. Ikke
materien, men livet er det oprindelige eller evige, og den uorganiske
materie er bare et ,,avfaidsprodukt", som livet avsætter i sin stadig
opadstræbende skapende virksomhet.

Den mest fremragende, moderne repræsentant for denne anskuelse er Henri
Bergson, den berømte pan vitalist, med sin lære om den stadig
nyskapende livsimpuls, hvis produkter fortætter og materialiserer sig,
alt eftersom det liv, som fødte dem, og som de fra først av hadde i
sig, slappes. Da livet er det skapende princip, er utviklingen
skapende, og de179

mekaniske processer fremkommer derved, at livet slaar om idet
vanemæssige og derfor stabile. Hele verdensaltet kan sammenlignes med
et fyrverkeri: fra det store livsreservoir skytes verdenerne frem som
raketter. Saa længe de har det oprindelige liv i sig, stiger de
glødende og straalende opad. Men eftersom livet i dem slukner, falder
de nedad. Den levende natur paa vor jord er som en glødende raket, som
endnu stiger opad, mens den uorganiske materie er de sluknende rester
av tidligere liv. Den uorganiske natur er altsaa liv i opløsning eller
avslapning, mens den organiske natur er liv i opstigning, som klær sig
i det avslappede, mekaniserte liv.

Fra dette synspunkt har altsaa de urtaaker, hvorav solsystemerne dannes
allerede fra først av livet i sig, selv om det ikke paa dette
oprindelige stadium aapenbarer sig i de skarpt avgrænsede og
individualiserte livsformer som nu er livets bærere her paa jorden. Men
mens det første produkt av det skapende liv, den uorganiske materie
bevæger sig nedover skraaplanet henimot undergang og opløsning har det
skapende liv i den organiske natur bevæget sig opover gjennem
livsformerne og deres utvikling. Til fordel for dette standpunkt taler
jo det uomtvistelige faktum at vi stadig ser organiske former ved
forraadnelse gaa over i uorganisk materie, mens vi aldrig kan iagtta
det omvendte nemlig at uorganiske stoffer direkte gaar over til at bli
organismer.

Vi maa ihvertfald ikke glemme at naturviden-skapen ogsaa for den
uorganiske naturs vedkommende taler om en død, den saakaldte kuldedød
eller varmedød. Dersom verdensrummet er uendelig vil tilslut al den
energi som er samlet i den materielle verden, straale ut i
uendeligheten og alle atomer vil da gaa over i en absolut stilstand.
Denne eventualitet kaldes kuldedøden. Mere uavvendelig synes varmedøden
at være fordi den maa komme selv om verdensrummet180

er endelig. Den bestaar nemlig i en utjevning og likelig fordeling av
varmeenergien i verdensaltet som tilslut maa indtræ fordi al energi
litt efter litt gaar over i en varmeenergi som ikke igjen kan
forvandles til andre energiformer. Naturen har hvad Planck kalder en
„forkjærlighet for varmeenergien", som viser sig deri at den
varmeenergi som ikke atter kan omsættes i andre energiformer stadig
tiltar og derfor faar karakteren av et stillestaaende hav, som
efterhaanden opsluker alle andre energiformer. Naar al energi er
forvandlet til varme, som har spredt sig over hele verdensaltet, idet
al temperaturforskjel i forhold til omgivelserne utjevnes betyr
naturligvis dette død og stilstand baade for den uorganiske og den
organiske natur. Dette er den bekjendte entropilov, som danner den
anden hovedsætning i Clausius's mekaniske varmeteori.

Hvorledes skal denne utjevnede varmeenergi atter kunne koncentrere sig
til urtaaker, hvorav nye verdener kan dannes? Kun ved en guddommelig
ind-gripen, sier professor W einstein, d. v. s. kun ved en skapermagt,
som staar over den fysiske eller energetiske verden og ikke omfattes av
den stilstand, som varmedøden hitfører i den materielle verden. Man har
ganske visst pekt paa fysiske faktorer som motvirker entropien; men de
kan kun forsinke varmedødens indtræden, ikke overvinde den. Det er
derfor en nærliggende hypotese, som bl. a. Lotze har utviklet, at
verdener periodisk skapes paany av Gud ved nye stoffer og kræfter, naar
de gamle verdener er gaat tilgrunde. De gamle, f. eks. Aristoteles,
kunde endnu betragte stjernerne som evige, d. v. s. guddommelige
væsener, i en evig og fuldkommen bevægelse. Det kan man ikke længer i
vor tid. Ogsaa himmellegemerne dør, selv om deres levetid strækker sig
over umaadelige tidsrum.

Al fysisk energi er altsaa entropisk, d. v. s. den er underlagt en
stadig degradation eller værdiforrin-181

geise. Ti naar varmeenergien ikke længer kan omsættes i andre
energiformer og derved fremkalde fysiske bevægelser eller forandringer,
har den selvsagt ogsaa mistet sin værdi. Den fysiske verden bevæger sig
altsaa — selv om det sker langsomt — i entropisk retning d. v. s.
nedover et skraaplan henimot stilstand, død og opløsning. Og dersom
denne entropiske retning var eneraadende i verdensforløpet, vilde
naturligvis intet nyt kunne opstaa. Vi staar altsaa ogsaa her overfor
det bemerkelsesværdige faktum, at de processer som fører til død eller
opløsning, er langt mere gjennemskuelige for den videnskapelige
erkjendelse end de processer hvorved noget virkelig nyt dannes eller
skapes. Al nydannelse er gaadefuld, -.hvadenten den gjælder nye arter
eller nye verdener.

At man ikke paa grundlag av en entropisk natur kan gjøre en nydannelse
forstaaelig turde være temmelig indlysende, skjønt professor Boltzmann
har gjort et forsøk i den retning ved hjælp av en
sand-synlighetsberegning basert paa uendeligheten. Stilstand og død er,
sier han, vistnok det sandsynlige, mens nydannelse er usandsynlig. Men
i et uendelig universum er der plads ikke bare for det sandsynlige, men
ogsaa for det usandsynlige og altsaa for nydannelse. Med andre ord:
uendeligheten gir rum ogsaa for et sjeldent lykketræf, en rent
ufattelig usandsyn-lighet. Men selv om denne tankegang kunde anvendes
paa verdensaltet taler den nyere forskning sterkt for, at verdensaltet
ikke har den av Boltzmann forutsatte uendelighet. Vort stjernesystem
synes at være endelig, selv om dets diameter dreier sig om en million
lysaar. Og naar man betænker, at de unge sole- eller stjernetaaker
utgjør halvdelen av de bekjendte stjerner, vil man let indse, at en
tilfældighets- eller sandsynlighetsforklaring her ikke slaar til.
Nydannelsen er for hyppig i universet til at forstaaes som en ufattelig
„usandsynlighet", muliggjort av uendeligheten.182

At vi befinder os i et verdensalt opfyldt av likesaa mange unge som
gamle solsystemer kan bare forklares derved, at den entropiske retning
i tilværelsen kun danner den ene skaal paa verdensvegten og opveies av
en impuls som virker i motsat retning. Den tendens, som motvirker
entropien, har man kaldt „ektropi" {Auerbach). Mens altsaa entropi er
et negativt uttryk som betyr at energien mister sin virkeevne og værdi
er ektropien et positivt uttryk, som betegner energiens virkeevne og
værdiforøkelse, og Auerbach henviser uttrykkelig til ,,den levende
substans" som den der er istand til at hitføre forhold, hvorunder den
uomsættelige og værdiløse varmeenergi igjen kan bli omsættelig og faa
værdi. I det hele svarer derfor den ektropiske tendens i naturen til
Bergsons nyskapende livsimpuls (.,elan vital"), hvorav altid det nye og
levende fremgaar.

Selv om man ikke vil regne med en over verden hævet guddommelig skaper,
hvis indgrep ligger til grund for dannelsen av nye verdener ved de
gamles undergang, maa man ihvertfald indrømme tilværelsen av en
ektropisk tendens i motsætning til den entropiske. Og det er ikke
underlig, at denne motsætning mellem entropi og ektropi er blit
benyttet til at karakterisere det organiske liv i motsætning til den
uorganiske materie. I virkeligheten finder vi i naturen en kamp mellem
entropi og ektropi. mellem opløsning og nydannelse, mellem spredning og
samling, disintegration og integration, opgangs- og nedgangs-kræfter,
og det maa indrømmes at den ektropiske tendens er sterkere i den
organiske end i den uorganiske natur. Men man kan sikkert ikke si at
den uorganiske natur fuldstændig mangler ektropi. Man kan kun si, at
den ektropiske tendens i den uorganiske natur i længden fuldstændig
ligger under for entropien.

Den berømte fysiolog professor Tscherniak, har i sit stort anlagte verk

at definere livet ved hjælp av forholdet mellem entropi og ektropi. Han
finder det eiendommelige for det organiske liv deri, at den organiske
stof veksel har en dobbelt retning en entropisk og en ektropisk, mens
vi i den uorganiske natur ensidig har med en entropisk retning at
gjøre. „Livets grundegenskap er en samtidig nedrivning og opbygning, en
selv virksom opløsning forbundet med en selvvirksom nydannelse, hvorved
det opløste erstattes. Dersom den levende substans ikke gjenopbygget og
erstattet sig selv, vilde den fortære sig ved opløsning og hjemfalde
til døden. Naar selvopløsning og selvfornyelse holder hinanden i like
vegt, viser den levende substans sig for den ydre betragtning
stationær. I dette tilfælde kan man si, at der i livets dobbeltfunktion
aapenbarer sig en stræben efter at opretholde en bestemt tilstand, idet
selvfornyelsen tjener til at fjerne den forstyrrelse, som opløsningen
medfører. Dersom selvfornyelsen har overvegten, saa formeres den
levende substans, den vokser. Dersom opløsningen har overvegten,
indtrær avmagring, atrofi og endelig dødsprocessen".1)

Da livets grundegenskap her søkes i stofvekslingen, kan man i dette
tilfælde tale om en stofvital-isme i motsætning til Driesch's
formvitalisme. Denne stofvitalisme trær endnu sterkere frem hos
zoologen professor K. C. Schneider, hvis specialfag netop er cellevævet
idet han har skrevet et verk om dyrenes historiologi. Han understreker
særlig assimilationen som det karakteristiske for livet og den levende
substans. Det levende stof har altid en bestemt struktur, og ved
assimilationen indordnes den uorganiske naturs kemiske stoffer i denne
struktur. Derigjennem under -gaar de en forvandling, som vistnok ikke
gjør dem til et særegent livsstof. Ti et slikt livsstof eksisterer
ikke. Men de blir ved forvandlingen delagtige i en evne, som de i den
uorganiske natur ikke har nemlig selve assimilationsevnen, evnen til
indforlivelse og 1 A.v. Tscherniak: „Allgemeine Physiologie I p. 2.184

dermed levendegjøreise av uorganiske stoffer. Ti kun stof, som
iforveien er levende, kan opta uorganisk materie i sin struktur og
gjøre den delagtig i livet. Ved assimilationen vækkes saaledes en
potens i den uorganiske materie, som den før ikke hadde, og der ligger
egentlig i assimilationen en stræben efter at indforlive al uorganisk
materie i den organiske struktur og saaledes levendegjøre den. Det, som
ligger til grund for assimilationsevnen, er ikke en fysisk energiform,
men noget psykisk, nemlig følelse. Den simpleste klump plasma er i en
viss forstand et følende stof, og de kemiske stoffer blir levende ved
at gjen-nemtrænges med følelse.

Ogsaa stofvitalismen kommer altsaa til det resultat, at livet skyldes
en overfysisk eller overenergetisk kraft, som i sit væsen er psykisk.
Men den kommer til følelsen, ikke til forestillingen, billedet eller
ideen. Og dette vil igjen si, at den kommer til den irrationale, ikke
til den rationale side av det psykiske liv. Ti i forestilling og idé er
det rationale, i følelse og vilje derimot det irrationale element
fremherskende. Forsaavidt kunde man vistnok kalde f orm vitalismen en
rational og stof vitalismen en irrational vitalisme. Men det rationale
og det irrationale virker paa alle omraader sammen, og stofvitalismen
kan derfor meget godt forbindes med f orm vitalismen, hvad Schneider
ogsaa betoner. I den materielle organisme bestaar der et lignende
forhold mellem form og stof, som der i vort sjælsliv bestaar mellem
forestilling (idé) og følelse. De er gjensidig avhængige av hinanden.
Utadtil fremtrær organismen som materialisationen av en forestilling,
et forbillede, en idé, indadtil fremtrær den som materialisationen av
en følelse, den mest primære og dunkle av alle følelser: livsfølelsen.
Følelsen er av ubestemt og derfor stoflig art, mens forestillingen er
bestemt og derfor formal. Ingen levende form uten et levende stof.

uten følelse. Al moderne vitalisme kan til syvende og sidst kun hævde
sig som en art av psykovitalisme.

Hvad nu forholdet mellem entropi og ektropi angaar, saa har vi
aapenbart med begge dele at gjøre baade i den uorganiske og den
organiske natur. Alle de kræfter i den uorganiske natur, som bevirker
enhet, sammenhæng og orden, virker ektropisk, selv om de ikke i længden
kan hindre opløsning og varmedød. Paa den anden side maa entropien
gjøre sig gjældende ogsaa i den organiske natur, allerede fordi livet
optar i sig de uorganiske stoffer og energiformer med deres entropiske
tendenser. I den uorganiske natur aapenbarer entropien sig i slike
fænomener som opløsningen av molekylerne ved opvarmning (varmen virker
jo opløsende paa kohæsionen), i den radioaktive opløsning av atomerne
(hvorved der f. eks. av uranatomerne fremkommer blyatomer) samt i
utslyngningen av lyskvanter. Alt dette er jo utslag av en entropisk
tendens. Men hvori aapenbarer sig saa den entropiske tendens i den
organiske natur? Her trær forholdet mellem entropi og ektropi klarest
frem i motsætningen mellem kirnbanen og de enkelte organismer, som
vokser frem av den. De enkelte organismer er underlagt entropien, fordi
de dør og fordi deres stoffer derved hjemfalder til den uorganiske
natur og dens energiomsætning, mens derimot kimbanen er ektropisk,
fordi den gjennem forplantningen fornyer, fortsætter og utbreder livet
og saaledes overvinder døden ved at sætte livet i dens sted. Kimbanen
virker jo stadig opbyggende ikke alene ved produktionen av nye
individer istedetfor de gamle og døde, men ogsaa ved de mutationer,
hvorav nye former eller arter fremgaar, og vi kan derfor i kimbanen se
et uttryk for livets udødelighet i motsætning til de individuelle
organismers dødelighet.

Kan da den ektropiske kraft, som virker i kimbanen og den organiske
assimilation tilslut overvinde entropi, opløsning og død? Derom kan der
sikkert ikke være tale.186

Ti jo mere av uorganisk materie og energi der lægges ind under livets
organisationskraft, desto mere segner livet under byrden. Det kan kun
bevare sin fornyelses- og foryngelseskraft i mikroskopisk smaa celler
(kimcellene), som avholder sig fra organisationens komplikationer, og
jo mere det indiater sig med den uorganiske materie og energi, desto
mere prisgir det sig til entropiens magt. At de utvoksede organismer
maa dø hænger aapenbart sammen med den byrde av indviklede
livsbetingelser, baade indre og ydre, som den uorganiske materie og
energi paalægger dem, og selve kimbanen fortsættes jo kun av nogen faa
utvalgte celler blandt milliarder, som er viet død og undergang. Man
har fremkastet den tanke, at det organiske liv stadig er i tiltagende
paa den uorganiske naturs bekostning, og stillet i utsigt, at al
uorganisk materie tilslut skulde kunne bli levendegjort ved at
assimileres av den organiske (Schneider). Men dette er en ganske
eventyrlig og umulig tanke. Ti den organiske natur er jo henvist til og
betinget av den uorganiske, og en relativ forøkelse av den organiske
natur i forhold til den uorganiske paa en enkelt klode, f. eks. jorden,
vil jo ikke kunne hindre den død, som kloderne eller solsystemerne som
saadanne er underlagt. I det lange løp maa derfor døden seire over
livet i kampen mellem den uorganiske og den organiske natur.

Men livet staar jo ikke bare i forhold til den uorganiske materie og
dens entropi. Det er ogsaa nøie knyttet til bevisstheten og dermed til
aandslivet, som dog først i menneskets verden bryter igjennem og
aapenbarer sit væsen og sin kraft. Kun levende væsener er jo tillike
bevisste, tænkende og aandelige. I hvilket forhold staar nu det
organiske liv til bevisstheten? Som vi allerede har set er der meget,
som viser, at bevisstheten utvikler sig paa bekostning av det organiske
liv. Man kan si, at det organiske liv er den olje, som forvandles til
bevissthetens flamme, og at nervesystemet eller hjernen er den veke,

muliggjør denne forvandling. Ti hjernen synes at være et apparat, hvor
livets psykiske kraft ikke mere udelukkende rettes utad paa materiens
organisation (ved celleformering og vekst), men vækkes til indre
oplevelse. Livet slaar her om fra utadrettet ubevissthet til
indadrettet bevissthet. Ligger der da i denne forvandling maaske en
redning for det organiske liv fra den uorganiske materies malstrøm? Kan
det organiske liv ved at flygte over i aandslivets sfære redde sig fra
død og undergang?

Utvilsomt ligger der i disse perspektiver en mulighet for livets seir
over døden. Skal livet beseire dødskræfterne maa det sikkert nok ske
derved, at det ved forvandling forbinder sig med aanden. Men med
hvilken aand? Vil den rent menneskelige bevissthet eller aand slik som
den virker i hjernen og nervesystemet kunne utrette, hvad det ubevisste
organiske liv ikke magter? Visselig ikke. Den menneskelige bevissthet
kjæmper likesaa haapløst mot entropi og død som det organiske liv. Den
kan, likesom det organiske liv, finde midler til at forhale eller
utsætte døden. Men den kan ikke definitivt beseire den, allerede fordi
den selv er avhængig av det organiske liv, knyttet til det levende
fysiske legeme, hvorigjennem den virker i den materielle verden. Den
samme malstrøm som opsluker det organiske liv, opsluker derfor ogsaa
den menneskelige bevissthet som en i den fysiske verden indgribende
kraft. Hvem indser ikke, at den menneskelige bevissthet i det lange løp
staar magtesløs overfor den død og opløsning, som synes uadskillelig
fra al fysisk tilværelse, ikke bare den enkelte organismes, men ogsaa
klodens og solsystemets?

Vi kan altsaa si: Hverken livet eller bevisstheten kan ved egen kraft
overvinde entropi og død. Den arbeidende energi blir i henhold til
entropien i stadig større utstrækning arbeidsudygtig, den forvandles
til energi, som ikke længer kan yde arbeide. Dette betyr188

død for det organiske liv, fordi dette er avhængig av den arbeidende
energi, og det betyr videre utsluk-kelse for den til hjernen og legemet
knyttede bevissthet, fordi denne igjen er avhængig av det organiske
liv. Muligheten av et hinsidig sjælsliv efter døden kommer jo i denne
sammenhæng ikke i betragtning, fordi der her kun er tale om de kræfter,
som aapen-barer sig og virker i den fysiske materie. Det eneste
udødelige i den fysiske verden synes at være energien, fordi den ikke
kan forsvinde eller gaa tilgrunde. Men dens udødelighet blir dog ikke
andet end en evig død, fordi den er fordømt til evig stilstand og
arbeidsløshet. Livet og bevisstheten maa betale sin fysiske virksomhet
med en død, som betyr deres ophør eller forsvinden fra den fysiske
verden.

Skulde man tænke sig, at det organiske liv kunde overvinde den
uorganiske entropi, maatte det ske derved, at det assimilerte al
uorganisk materie og forvandlet hele universet til en eneste,
sammenhængende organisme, som ikke længer hadde nogen uorganisk materie
utenfor sig, og som derfor ved indre fornyelse maatte opretholde et
evig liv uten noget stofskifte utadtil. En tendens i denne retning bor
jo utvilsomt i det organiske liv. Men den motvirkes heldigvis av andre
tendenser, og det er klart, at en absolut seir for en slik tendens
vilde umuliggjøre den aandelige utvikling. Ti den aandelige utvikling
er knyttet til de enkelte individuelle personligheter og deres
vilkaarlige bevægelsesfrihet i forhold til hverandre indbyrdes. Den er
m. a. o. betinget av individernes indbyrdes avsondring, mens det
organiske liv i en slik verdensorganisme ikke vilde taale nogen
individuel avsondring, men forlange en lovbundet plads og funktion i
helhetssammenhængen for alle materielle dele, celler og partikler. De
enkelte stene i en stenhaug staar i et rent tilfældig og ydre forhold
til hverandre, som ikke vilde kunne taales i en organisk
livssammenhæng. Men netop dette189

tilfældige og ydre forhold maa bestaa mellem besjælede organiske
individer indbyrdes som betingelse for deres frihet og aandelige
utvikling, og til denne uorganiske avsondring mellem de organiske
individer er ogsaa deres død knyttet. Ti hvis alt organisk liv var
samlet i én organisme, som var i stadig vekst, vilde der jo ikke
eksistere nogen død. I den uorganiske materies forhold til det
organiske liv gjælder derfor maksimen: ,,del og hersk!" Ti den
uorganiske avsondring og opstykning, som materien paatvinger det
organiske liv, gir de opløsende kræfter overtaket, og døden vinder i de
avsondrede enkeltorganismer let en seir, som den sikkert ikke saa let
vilde vinde, om den stod overfor et eneste samlet, sammenhængende liv.
Man er i almindelighet ikke opmerksom paa, at alle organismer bare er
organiske øer midt i et hav av uorganisk materie, som beherskes av rent
mekaniske love. De enkelte organismer kan derfor ikke indbyrdes staa i
et organisk forhold til hverandre slik som de enkelte celler i samme
organisme. Det er bare indadtil, at de kan opretholde et organisk
forhold. Utadtil maa de staa i et uorganisk, mekanisk forhold til
hverandre. D. v. s. de maa optræ overfor hverandre, som om de bare var
avsondrede mekaniske systemer og gjensidig indvirke paa hverandre ved
hjælp av rent mekaniske processer. Forbindelsen mellem de enkelte
organismer er m. a. o. bare mekanisk, ikke organisk. Derfor blir ogsaa
avsondringen mellem dem mekanisk, d. v. s. av samme art som
avsondringen mellem selvstændige mekaniske systemer som f. eks. to
stene eller billardkugler.

Aandslivet maa betale den personlige individualisme med individernes
død, og til denne personlige individualisme knytter sig desuten en
entropi av aandelig art. Ti det er klart, at den frie avsondring og
vilkaarlighet i forholdet mellem individerne muliggjør en indbyrdes
„kamp for tilværelsen" en „alles krig mot alle", som vilde være umulig
mellem cellerne

i en sammenhængende organisme, og som betyr en uhyre styrkelse for
dødskræfterne. Som motvegt mot denne aandelige entropi finder vi
imidlertid en aandelig ektropi knyttet til de sjælelig-aandelige
livs-magter, som samler individerne i mere eller mindre ordnede samfund
og henviser dem til gjensidig hjælp og bistand. I dyreriket er det
„artssjælene" og i menneskeriket „folkesjælene" eller „kultursjælene",
som utøver denne aandelige organiserende indflydelse, og man kunde
kanske tænke sig disse overindividuelle kultursjæle i besiddelse av en
aandelig magt til endelig overvindelse av entropi og død. Men dertil er
der ingen grund. Ti vistnok stiller kultursjælene de enkelte individer
ind i en aandelig livssammenhæng, som strækker sig over aarhundreder og
langt overgaar den individuelle evne og den individuelle livsvarighet.
Men ogsaa kulturer opstaar og forgaar og blir kun forbigaaende episoder
i hele menneskehetens eller klodens liv. Heller ikke kultursjælene
løfter de individuelle mennesker og de værdier, som disse
repræsenterer, op over den materielle sammenhæng, som tilslut maa
utslette alle værdier baade aands- og livsværdierne.

Saa længe vi derfor holder os til de kræfter, som virker i og gjennem
materien, er en pessimistisk opfatning av utviklingen uundgaaelig.
Utviklingen optaarner stadig høiere værdier; men de maa alle tilslut
opslukes av den værdiforringelse og værdi-utslettelse, som berøver
selve den fysiske energi dens arbeidsevne og værdi. Anderledes stiller
derimot saken sig, naar man regner med en Gud eller med de
gud-dommelig-aandelige livsmagter, som menneskesjælen kun i den
religiøse tro kan se op til og tilegne sig. Ved disse kan der
naturligvis ske en „frelse", en redning av de individuelle sjæle og de
aandsværdier, som er knyttet til disse.

Og her møter vi som en art motstykke til den kristne skapelsesidé den
kristne opstandelsestro. Ti191

naar man søker det væsentlige i opstandelsestroen og ser bort fra alle
de utvekster og misforstaaelser, som har avsat sig omkring den, saa
bestaar den jo i en tro paa, at de høieste og mest værdifulde
produkter, som kan fremgaa av utviklingen i den materielle verden — de
individuelle menneskesjæle — kan „frelses" fra den fysiske verdens
undergang ved at under-gaa en forvandling en omskapelse, som gjør dem
skikket til at leve et ,,evig liv" i Gud. Ved „opstandelsen" vil Gud
skjænke menneskene et „evig liv", som ikke kan leves i den fysiske
verden, men kun i hans egen overfysiske og immaterielle verden. Han kan
dog kun skjænke dem denne naadegave, naar de ved sit frie moralske valg
og ved sin religiøse stræben selv griper livet i Gud som det høieste
gode og derved gjør sig værdig til et evig liv i ham. Opstandelsen maa
med andre ord ha et moralsk-religiøst grundlag i menneskenes hjerter,
som fremgaar av menneskets individuelle, frie vilje. Den kan kun komme
istand ved et samvirke mellem Gud og menneske, mellem den guddommelige
naade og den menneskelige vilje. Hvor den menneskelige vilje kommer til
kort, der maa den guddommelige skapermagt træ til med sine naadegaver.

Opstandelsen kan derfor betragtes som en aandelig skapelse i motsætning
til den materielle skapelse, hvorved den fysiske verden blir til. Av
den materielle skapelse fremgaar en fysisk verden utenfor Gud, av den
aandelige skapelse fremgaar en verden av evige aandsvæsener i Gud. Den
materielle skapelse har en utadgaaende retning, bort fra Gud, den
aandelige skapelse har en indadgaaende retning, tilbake til Gud. Ordet
„religion" som betegnelse for det livsomraade, hvori den aandelige
skapelse har sit egentlige element, betyr vel egentlig en
„tilbakebinden" (religare) av sjælen til Gud. D. v. s. sjælen knytter i
religionen et baand med Gud, som kan muliggjøre dens tilbake-venden til
ham som en frelst individualitet med et192

evig liv i ham. Den aandelige skapelse blir saaledes egentlig det
guddommelige svar paa den egte menneskelige bøn: „O Gud, skap i mig et
nyt hjerte og en ny aand indeni mig!" Opstandelsen kan da betragtes som
fuldendelsen av denne aandelige skapelse.

Den materielle skapelse avsluttes jo ikke med dannelsen av materien og
de materielle kloder, men fortsætter gjennem kimbanen (eller
kimbanerne) og det guddommelige utvalg av urformerne, hvorfra alle
levende væsener stammer, op til mennesket. I mennesket naar saa den
individuelle sjæl frem til selvbestemmelse og vinder saaledes den
høieste grad av selvstændighet i forhold til ,,artssjælen", som har sit
organ i kimbanen. Denne individuelle sjæl blir nu tilknytningspunkt for
den aandelige skapelse, som har sit organ i kulturlivet op til dets
høieste former i det religiøse samfundsliv. Og i kulturlivet opstaar
der en social nedarvning fra slegt til slegt, som virker uavhængig av
kimbanens nedarvning, og blir grundlag for kulturutviklingen. Kultur-
og aandslivet gjør paa mange maater den individuelle sjæl uavhængig av
de i kimbanen virkende arvelighetskræfter. Men ogsaa kulturutviklingen
er henvist til „skapende aandsimpulser", som den menneskelige vilje
ikke er herre over, og som derfor egentlig har karakteren av naadegaver
fra oven. Enhver, som betragter kulturutviklingen, maa indrømme, at de
kulturgoder, som den menneskelige evne og vilje planmæssig og
vilkaarlig kan frembringe, hovedsakelig er av teknisk art og derfor
tilhører en relativt lavere værdisfære. De høieste aandsgoder særlig i
kunst og religion kan mennesket kun avvente i haap og tro og motta som
en „inspiration" eller en „aapenbaring", d. v. s. som en gave.

Den aandelige skapelse gjør den individuelle sjæl aandelig og dermed i
en viss forstand overnaturlig. Ti den hæver jo sjælen over det
naturgrundlag, som er git i kimbanen og de kræfter, som virker i
denne.193

Al kultur hæver sig over naturen og er i denne forstand overnaturlig,
og gjennem kulturen opnaar den individuelle sjæl en relativ aandelig
selvstændighet i forhold til det givne naturgrundlag. Det er derfor
ikke unaturlig, at den aandelige skapelse kulminerer i en
„opstandelse", som gjør den individuelle sjæl helt uavhængig av dens
naturgrundlag i kimbanen og organismen. Derved fuldendes sjælens
aandelig-gjøreise og man maa visselig tænke sig, at denne aandeliggj
øreise omfatter ikke bare menneskets bevisste sjæl, men ogsaa dets
underbevissthet, ja endog dets naturliv, d. v. s. de i kimbanen
virkende livs- og formkræfter, som opbygger organismen. Der ligger
ihvertfald intet umulig i den tanke, at de i kimbanen virkende livs- og
formkræfter,, som i sit væsen er psykiske, kan undergaa en forvandling,
hvorved de kommer til at tjene et immaterielt aandelig liv i Gud
istedetfor et materielt liv i naturen. Immaterielle livsformer er jo i
det hele et for opstandelses-ideen nødvendig begrep. Er de en
umulighet, da blir ogsaa opstandelsen en umulighet. En slik immateriel
livsform maa være det eneste adækvate naturgrundlag for et evig liv i
Gud; ti „Gud er en aand", og til en aand svarer en helt igjennem
aandelig eller aandelig-gjort d. v. s. immateriel natur. Det vilde være
ufornuftig at opfatte denne immaterielle livsform (det saakaldte
„opstandelseslegeme") som en gave, som først i en fjern fremtid blir
menneskene tildel. Den maa i aandelig spireform findes i den
menneskelige organisme og undergaar antagelig allerede under jordelivet
en indre utvikling, som kan lignes med fosterets utvikling i mors liv.
Og da det her er tale om en utvikling av aandelig art kan religionen
eller samkvemmet med Gud for den ha en lignende betydning som
morsorganismens næringssafter har for fosterets materielle utvikling.
Religionen er jo ihvertfald det væsentligste organ for den aandelige
skapelse, og fra dette synspunkt blir opstandelsen for den194

immaterielle livsform en lignende begivenhet som fødselen for fosteret.
Den betyr en fuldstændig selv-stændiggjørelse og løsgjørelse fra
naturgrundlaget. Men denne løsgjørelse fra naturgrundlaget forbinder
sig med en fuldstændig optagelse i Gud, og i seiv-stændiggjørelsen
ligger evnen til at leve et individuelt liv i ham. Kimbanen forsvinder
og istedetfor den naturlig-materielle livsfornyelse trær den
evig-aandelige livsfornyelse i Gud. En slik aandelig skapelse, hvorav
den immaterielle livsform fremgaar, kan aapenbart først begynde i
mennesket; ti de lavere organiske væsener mangler det
individuelt-aandelige midtpunkt — jeget — for en slik livsform.
Indi-vidualisationen fuldbyrdes først i mennesket.

En materiel verdensorganisme, hvori ikke bare alle enkeltorganismer,
men ogsaa al uorganisk materie kunde optas og sikres et ,,evig liv", er
— som vi har set — en umulig tanke. Istedetfor en slik verdensorganisme
taler kristendommen om en aandelig verdensorganisme, et „Guds rike" av
moralske, aandelig -gjorte personligheter, som fremgaar av den
aandelige skapelse og sikres et evig liv av den guddommelige fællesaand
hvori de tilslut indlemmes. I Kristus ser kristendommen bæreren av den
aandelige skaperkraft, som jo ogsaa kan kaldes opstandelseskraften. Som
menneskehetens guddommelig-aandelige midtpunkt kan han si: „Jeg er
vintræet, I er grenene"; ti ved at bli organer i hans aandelige legeme,
vinder menneskene det evige liv som naturen ikke kan skjænke dem. „Naar
alle ting er blit ham underlagt, skal sønnen underlægge sig ham, som
har underlagt ham alle ting, forat Gud kan være alt i alle".

                              Naturen og Gud

Naturen og Gud.

Skapelse og opstandelse er begreper, som opfordrer til en skarp
sondring mellem Gud og verden og derfor ikke godt kan forenes med
panteistiske forestillinger, som lar Gud gaa op i verden som et
besjælende enhets-princip. Ved skapelsen opstaar naturtilværelsen
utenfor Gud. Ved opstandelsen ophæves denne naturtilværelse for de
individualiteter, som er modnet til en evig tilværelse i Gud. I sig
selv er derfor Gud hjemstedet for og kilden til en evig aandelig
tilværelse, og overfor naturen staar han som ren aand. En ren aandelig
tilværelse, hvori intet av naturen er indblandet, er kun mulig i Gud.

Denne Guds selvstændighet overfor naturen har sit motstykke i naturens
selvstændighet overfor Gud. Men mens Gud har kilden til sin
selvstændighet i sig selv, har naturen kilden til sin selvstændighet
utenfor sig, nemlig i Gud. Naar der er tale om naturens selvstændighet
i forhold til Gud, har man let for at tænke paa et ur i forhold til
urmakeren: at naturen er Guds „verk" vil da si, at den er en av Gud
frembragt mekanisme, som virker uten hans indgripen. Men hvis Gud bare
hadde frembragt en mekanisme, vilde han være haandverker, ikke skaper.
Vi benytter ordet skape om den høieste frembringelse, vi overhodet kan
tænke os, og det er høiere at frembringe noget, som selv har
frembringelsesevne i sig, end at frembringe et mekanisk urverk. Derfor

høiest ved at anta, at den natur, han skaper, selv virker skapende
indenfor rammen av ,,den guddommelige plan", og isaafald har vi ikke
bare med en skapende Gud, men ogsaa med en skapende natur at gjøre. Vi
bruker da ordet skape i en dobbelt betydning: for det første om den
bevisste, aandelige akt, hvorved Gud frembringer og opholder naturen,
og for det andet om det i naturen virkende irrationale ubevisst
skapende liv. som virkeliggjør de guddommelige „ideer" i materien..

Naturvidenskap og naturfilosofi kan føre os til det skapende liv i
naturen til Bergsons ,,elan vital" eller Schopenhauers livsvilje; men
aandsfilosofi og religion kan ikke stanse ved en slik natur- eller
verdenssjæl. Den maa i det aandelige se noget, som i sit væsen er hævet
over naturens princip, og derfor betragte naturlivet eller
verdenssjælen som et produkt av den evige aand.

Men det er klart, at naar naturen indbefatter en slik verdenssjæl, faar
den derved en høiere selvstæn-dighet overfor Gud end den, som en
maskine har overfor den, som har bygget og benytter den. Man kan jo
danne sig forskjellige forestillinger om verdenssjælen; men man kan
ihvertfald ikke anta, at den virker rent maskinmæssig. Skal den gjøre
naturen til et morsskjød for frembringelsen av aandelige
individualiteter, maa den gi rum for et alternativ, et enten-eller,
opbygning og opløsning, utvikling og forfald, fremskridt og
tilbakegang. Kun hvor et slikt enten-eller foreligger, kan der
overhodet tales om utvikling, og man kan betragte verdenssjælen som det
drivende princip i naturutviklingen, hvorved denne føres op til det
intellektuelt-menneskelige trin, d. v. s. til personlighetens og den
aandelige selvstændighets terskel. Først den selvstændiggjorte
aandelige personlighet kan træ i et direkte forhold til Gud. I den
lavere natur virker Gud kun indirekte gjennem verdenssjælen. Hvad Lloyd

pyramiden1) bygges i sin helhet op av verdenssjælen. Forsaavidt tør det
være rigtig nok, at der i denne pyramide bare virker iboende aarsaker
eller kræfter. Men det maa erindres, at hele utviklingspyramiden kun er
en virkeliggjørelse av „den guddommelige plan", som viser op over selve
pyramiden til den evige Gud, og at hver eneste selvstændig aandelig
personlighet kan betragtes som pyramidens spids. I denne spids (eller
rettere i disse millioner av personlige spidser) trær pyramiden i
direkte berøring med Gud, og opstandelsen blir da kun den aandelige
akt, hvorved personligheten forvandles fra en naturens spids til et led
i Guds evige aandelige liv.

Gust. Th. Feehner, psykofysikens grundlægger, forestiller sig som
bekjendt, at alle himmellegemer er besjælet, og han staar ikke alene
med denne anskuelse. Han taler om stjernesjæle eller planetsjæle og
mener, at de er opholdssted for de avdødes sjæle, eller ialfald, at
jordsjælen optar de avdøde menneskers sjæle i sig. Men disse
planetsjæle kan som psykiske motstykker til specialiserte og begrænsede
fysiske formationer i verdensrummet eventuelt kun betragtes som led i
verdenssjælen, ikke som indre dele av Guds liv, og dersom de avdøde i
dem har sit rike, blir dette „dødsT rike" dog endnu en del av naturen,
og der trænges da ogsaa for de avdøde en opstandelse, forat de skal
kunne optas i Guds egen aandssfære.

Naar det gjælder spørsmaalet om Guds egenskaper og hans forhold til
verden kan der naturligvis ikke være tale om nogen videnskapelig
bevisførelse, men kun om en moralsk overbevisning, som har sine kilder
paa den ene side i en videnskapelig fundet verdensanskuelse og paa den
anden side i en egte religiøs vurdering. En utførlig
religionsfilosofisk eller teologisk betragtning av Guds forhold til
naturen ligger ikke i denne boks plan. Men jeg vil allikevel tilslut
ganske kort skitsere em opfatning, som synes mig

J) Kfr. p. 28 ff.198

at kaste lys over dette forhold, og som melder sig i sammenhæng med vor
betragtning av det rationale i dets forhold til det underrationale paa
den ene og det overrationale paa den anden side. Som man vil ha
bemerket har vi i denne betragtning fundet den bedste ledetraad for
bedømmelsen av de kjendsgjerninger, hvortil læren om en utvikling i
naturen kan støtte sig.

Naar vi tænker os Gud ganske immateriel, saa er det fordi et psykisk
eller aandelig liv, som paa en eller anden maate er indvævet i materien
og knyttet til den tillike maa inddras i den fysiske naturs
for-gjængelighet, dens veksling mellem opbygning og opløsning,
utvikling og forfald. Med andre ord: naturen gir i alle sine
formationer rum ikke bare for det overrationale og det rationale, men
ogsaa for det underrationale d. v. s. for død og forfald, opløsning og
kaos. Dette hænger nøie sammen med materiens og den materielle
tilværelses væsen. Men Gud overvinder i sig og sin aandssfære alle de
tendenser, som løper ut i det underrationale, og da han dermed tillike
overvinder alt, hvad der ligger til grund for materien og den
materielle tilværelse, gjør han saaledes sin egentilværelse immateriel.
I Gud har vi derfor altid kun at gjøre med det rationale og det
overrationale, ikke med det underrationale. Det irrationale er i Gud
altid overrationalt, og de rationale former, hvori det speiler eller
aapenbarer sig, synker derfor i ham aldrig ned i opløsning eller kaos,
men forvandles og løftes uophørlig op i det overrationale, d. v. s. i
det uendelige, uuttømmelige indre livsvæld, som i sig selv overstiger
alle rationale aapenbaringer, og hvorfra derfor altid nye aapenbaringer
strømmer frem. Man uttrykker vel egentlig det samme, naar man med
bibelen sier, at Gud er idel lys, og at der i ham intet mørke findes.
Alt blir i den guddommelige bevissthet gjennemlyst indtil den sidste
rest. Ingen mørke ugjennemtrængelige punkter faar lov207

til at danne sig, og alt blir derved forvandlet og optat i den
uendelige overrationale livskilde, hvorfra stadig nyt liv fremgaar og
blir gjennemlyst. Gud er ikke stilstand, men en uendelig proces, hvori
dualismen mellem lys og liv, mellem det rationale og det irrationale
paa ethvert punkt overvindes i en evig enhet og derfor heller ikke paa
noget punkt kan gi anledning til det, som vi i den materielle natur
kalder utvikling. Ti utvikling er opstigning til lys og enhet fra et
mørke, en avsondring og en disharmoni, som i Gud aldrig kan opstaa.

Naar vi nu opfatter Gud som ren aand, maa vi da betragte ham som fri
for alt, hvad der kan kaldes natur? Nei, men vi maa kun tillægge ham en
guddommelig, immateriel natur. Vi maa skjelne naturen i Gud fra naturen
utenfor Gud, omendskjønt vi ogsaa maa tænke os en viss sammenhæng
mellem de to. At frakjende Gud en natur er at frakjende ham en av
grundbetingelserne for en fuldkommen aandelig tilværelse, nemlig
skjønhet, herlighet; ti at tale om Guds herlighet er det samme som at
tale om hans natur. Guds herlighet kan vi bedst forestille os ved at ta
vort utgangspunkt i den menneskelige fantasi og tænke os et uendelig
fuldkomment forbillede for den. Naar vi allerede taler om den geniale
menneskelige fantasi som skapende, hvad skal vi saa si om den
guddommelige? Gud skaper sig sin egen natur i en uendelig fylde av
former, som aapenbarer hans overrationale væsen og gjennemlyses av en
likesaa uendelig rationalitet. Men da disse former ikke er materielle,
gjennemgaar de ikke nogen fødsel og død, ikke nogen opbygning eller
opløsning, men kun forvandling. Ikke utvikling, men kun forvandling
gu-her uttryk for det overrationale livs uendelige bevæ-gelighet og
indre fylde.

Dette er naturligvis kun famlende forsøk paa at forestille sig, hvad
der i sig selv er høit hævet over menneskelig forestillingsevne. Men

medtar denne natur med dens uendelige fylde av formationer i sin
forestilling om Gud, kan man kun danne sig et goldt, abstrakt begrep om
Ham. Man kan kalde Ham uendelig og evig. Men denne uendelighet og
evighet faar da samme abstrakte enstonighet som udmerker det tomme rum
og den tomme tid. Man sier, at Gud er hævet over rum og tid. Men dermed
kan kun menes, at Han er hævet over den avsondring eller adskillelse,
som rum og tid bevirker og betyr i en materiel natur. Som naturvæsener
kan vi jo ikke leve i ethvert rum og til enhver tid. Vi er lænket til
vor begrænsede plads i rummet og tiden (historien), hvilket kun er en
simpel følge av den omstændighet, at vi i den materielle natur har med
avsondrede legemer at gjøre, hvert enkelt med sit rum og sin tid.
Materialitet er ensbetydende med avsondring, og saalænge rum og tid
tjener materialiteten, tjener de tillike avsondringen, eller kanske
rettere den gjensidige ugjennemtrængelighet og udelukkelse, som er
karakteristisk for materielle legemer i deres indbyrdes forhold.

Men hvorfor skulde rum og tid ikke ogsaa kunne tjene enhet og
sammenhæng? Rum og tid kan likesaa godt forene som adskille, og man kan
derfor meget godt tænke sig, at der ogsaa i den guddommelige natur
findes rum og tid, men at de der tjener en ubrytelig enhet og
sammenhæng, som staar i en skarp motsætning til den materielle
avsondring og forgjæn-gelighet.

Ogsaa i den materielle natur overvindes jo, som vi har set, den
entropiske avsondringstendens av de kræfter, som bevirker indre
sammenhæng, særlig i organismen, som er os et billede paa harmonisk
enhet og samvirke mellem en mangfoldighet av sondrede celler. Men denne
overvindelse av avsondringen sker dog altid kun stykkevis. Den spænder
bare over et begrænset rum og en begrænset tid, og avsondringen faar
derved altid i længden det sidste ord. Død kan201

kun overvindes ved en fornyet fødsel, opløsning og kaos av en fornyet
opbygning og ordning. Med andre ord: det underrationale staar i den
materielle natur overfor det rationale og overrationale som en
jevnbyrdig motstander, mens det i den guddommelige natur overalt maa
være overvundet og reducert til et tjenende moment i en eneste ubrutt
sammenhæng. Dette betyr ikke, at den guddommelige natur ikke gir rum
for individuelle former eller for forandringer, men kun, at
individualisation og forandring der aldrig bevirker et brud og en
adskillelse, som stænger for livets og bevissthetens universelle enhet.
Likesom cellernes mangfoldighet ikke forstyrrer organismens livsenhet,
saaledes forstyrres heller ikke livsenheten i den guddommelige natur av
de rent immaterielle avsondringer og omskiftelser, som indgaar i den.
Ti avsondring betyr der ikke en gjensidig egoistisk udelukkelse og
omskiftelsen ikke en ophævelse av den aandelige kontinuitet. De tjener
kun (likesom organismens celler) til at gi sammenhængen og enheten en
uendelig fvlde av konkret indhold. En fast karakter aapen-barer sig jo
i en mangfoldighet av forskjellige handlinger, hvori vi dog stadig
paany gjenkjender den samme uforandrede karakter. Paa lignende maa te
kan Gud aapenbare sig i en uendelig skiftende form-fylde, som dog kun
er et bevis for, at der i Hans væsen ikke er „skygge av omskiftelse".

Guds „transcendens", Hans ophøiethet over verden, behøver saaledes ikke
at bety en ophævelse av rum og tid i enhver betydning men kun en
ophævelse av den materialitet, den avsondring og opløsning, hvormed
rummet og tiden i den fysiske verden er forbundet. I sig selv er rum-
og tidformen kun et middel til at rationalisere det irrationale. Og i
en immateriel natur eller formfylde, hvorfra det underrationale er
udelukket, vil rum- og tidformen bare bety en ophævelse av de skranker
og stængsler, som materien paalægger livet og bevisstheten, en

livets og bevissthetens kontinuerlige enhet, en fuldkommen beherskelse
av hele den formfylde, som det guddommelige liv kan frembringe. I den
materielle natur derimot stiller det underrationale sig iveien for en
fuldkommen rationalisering av alle fysiske begivenheter i tid og rum. I
den guddommelige natur er denne hindring fuldstændig ophævet.

Vi bør saaledes strengt sondre den guddommelige natur fra den
materielle. Den materielle natur er skapt, d. v. s. dens verdener har
en begyndelse og en ende, mens den guddommelige natur er uskapt og evig
som Gud selv. Guds iboen i den guddommelige natur er fuldkommen, mens
hans iboen i den materielle natur kun kan bli ufuldkommen og delvis,
fordi vi bare kan forbinde Gud med de kræfter, som bevirker utvikling
og orden, ikke med de under-rationale kræfter, som bevirker forfald og
kaos. I den materielle natur hersker relativiteten over enheten, i den
guddommelige natur hersker enheten over relativiteten. Allikevel kan
man i den guddommelige natur se et urbillede eller forbillede for den
materielle, og til grund for materialiteten ligger der jo en kraft og
tendens (avsondringen), som ogsaa i den guddommelige natur har sin
funktion, men som i den materielle natur har faat en herskende
istedetfor en underordnet rolle. Den materielle natur kan til en viss
grad indenfor sine tilværelsesvilkaar avspeile den guddommelige, men
vil altid forholde sig til denne som symbolet forholder sig til den
virkelighet, det betegner. ,,Alles vergängliche ist nur ein
Gleichniss''.

Spørsmaalet om en natur i Gud har jo baade i filosofi og teologi sin
historie, som vi ikke her skal dra frem. Men det tør dog være gavnlig
at peke paa de konsekvenser, som en mangelfuld forstaaelse for dette
problem har drat efter sig i filosofiens historie. Dersom man ikke
skjelner den guddommelige fra den materielle natur, føres man — som
allerede nævnt — let til en panteisme, som i den materielle203

natur ser et adækvat uttryk for guddommens væsen og derved i en eller
anden form bringes til at gud-dommeliggjøre det underrationale. Men
dersom det underrationale, slik som vi forefinder det i den materielle
natur, uforvandlet lægges ind i selve guddommen, da forvandles denne
til en dæmon eller til en mellemting mellem en Gud og en djævel. Ti
,,dæmon est deus inversus" (djævelen er den omvendte Gud). Saasnart man
derfor ut fra sin inderste moralske og religiøse bevissthet er kommet
til klarhet over, hvad ren aandelighet er og kræver, vil det staa fast
for en som et moralsk postulat, at kun en forvandlet og dematerialisert
natur, hvori det underrationale er overvundet og reducert til sin rette
funktion, kan svare til guddommens væsen og tjene som et adækvat
livselement for en fuldkommen aandelig tilværelse. Et naturvæsen, som
er vaaknet til den moralskreligiøse vurdering, hvori det aandelige
egentlig bryter igjennem, kan derfor ikke i den materielle natur med
dens livsvilkaar se et adækvat og evig livselement for sin aand og maa
saaledes løfte sine øine fra den materielle natur til en himmel som det
egentlig aandelige livselement. Det føler disharmonien mellem aanden og
det underrationale i den materielle natur. Og vi maa da her opfatte det
underrationale i dets videste betydning, saa det kommer til at omfatte
ikke bare de materielle, men ogsaa de sjælelige opløs-ningskræfter, d.
v. s. egoisme og synd. Ti hvad der paa det materielle omraade viser sig
som opløsning og kaos, det aapenbarer sig i sjælslivet som dæmoni.
Egoisme og synd er sjælelig-aandelige opløsnings-kræfter.

For panteismen er jo Gud og verden ét, men den kan arte sig
forskjellig, alt eftersom den lægger hovedvegten paa Gud eller paa
verden. Lægger den hovedvegten paa Gud, er den som f. eks. Spinoza
„drukken av Gud", saa forsvinder likesom verden for dens aandelige

i den materielle natur og føres derved til den saakaldte akosmisme d.
v. s. fornegte]se av verden. Akosmisme er saaledes det motsatte av
ateisme, som bestaar i en fornegtelse av Gud. Akosmisten berøver verden
dens selvstændighet overfor Gud, men identificerer samtidig Gud med
natur- eller verdenssjælen, som da paa grund av sin egen upersonlighet
tillike maa opsluke og utslette den menneskelige personlighet. Feilen i
dette standpunkt ligger ikke i troen paa en verdenssjæl (ti denne
eksisterer visselig i en eller anden form som sjælelig motstykke til
materien og dens avsondrede formationer), men i undervurderingen av
personligheten som betingelse for den høieste aandelighet.
Verdenssjælens upersonlighet ophøies til noget overpersonlig, mens den
i virkeligheten er noget underpersonlig, som har det
aandelig-personlige over sig. Følgen derav er, at det underrationale i
naturen, som opløser og opsluker personligheten, paa en eller anden
maate forveksles med det overrationale, som renser, forvandler og
frelser den, og som den menneskelige personlighet bare kan finde i Gud
som høieste aandspersonlighet. Man indbilder sig, at materialitet og
egoisme overvindes ved personlig selvutslettelse, ikke ved den frie
personlige kjærlighet og hengivelse. Megen ædel religiøsitet og mystik
kan vistnok forbinde sig med en akosmistisk farvet panteisme. Men den
fortaper sig gjerne i taaket føleri og kvietisme, fordi den anskuer det
aandelige gjennem verdenssjælens upersonlige medium.

Dersom panteismen lægger hovedvegten paa verden, gaar den med
uundgaaelig konsekvens over i ateisme og pandæmonisme, fordi det
underrationale baade i dets materielle form som opløsning eller
kaotisering og i dets sjælelige form som dæmoni dermed lægges ind i
Gud. De mest fremtrædende moderne repræsentanter for denne overgang er
Schopenhauer og Nietsche. Schopenhauers „livsvilje" — denne blinde,
hvileløse trang til tilværelse og liv — er jo205

ikke længer en Gud, men verdensdæmon, og netop derfor blir den for
Schopenhauer noget, som maa overvindes ved en viljesfornægtende askese.
Schopenhauer blir pessimist, fordi han kun kjender den materielle natur
og ikke finder frem til troen paa en personlig Gud og en
guddommelig-aandelig natur, som staar i et adækvat forhold til Guds
væsen. Denne verden er den sletteste av alle verdener og maa ophæves i
Nirvana. Schopenhauers pessimisme utspringer egentlig — som Max Scheler
gjør opmerksom paa — av en moralsk-kristelig vurdering. Det er ut fra
sit moralsk-aandelige instinkt, at Schopenhauer pessimistisk beklager
den dæmoniske livsvilje og vil overvinde den. Men fordi han mangler den
positive kristne tro har han intet at overvinde den med og ender derfor
i den rene negativisme. Nietsche kaster imidlertid ogsaa Schopenhauers
moralsk-kristelige vurdering overbord og gjør sig dermed til ét med den
dæmoniske livsvilje, som Schopenhauer pessimistisk beklager. Nietsches
holdning er den „dionysiske", og han styrter sig derfor med jubel i den
livsvilje, som Schopenhauer vender sig bort fra i askese. Men forat han
skal kunne gjøre dette, maa moralen ikke bare i dens kristelige, men
ogsaa i dens rent menneskelige form omlægges. „Værdierne maa
omvurderes". Man maa ikke staa med sit hjerte utenfor naturens
livsvilje og vurdere den med en fremmed (nemlig aandelig)
værdimaalestok, man maa forbinde sit hjerte med den og vurdere ut fra
dens eget centrum.1) Derved gjør Nietsche sig til en likefrem forkynder
av det dæmoni sk-underrationale. Ved sin forkyndelse av „viljen til
magt" angriper Nietsche det aandelige i dets inderste væsen, som er
vilje til (objektiv) værdi, ikke „vilje til magt". Denne utvikling fra
panteisme gjennem pessimisme til en aandsfornegtende pandæ-monisme gir
os den bedste anskuelsesundervisning i panteismens mangler.

') Kfr. Max Scheler: „Religiöse Erneuerung" s. 294 ff.

Dersom man overgir Gud til naturen, mister man Ham, idet man forfalsker
sit gudsbillede med træk, som er eiendommelige for den materielle
natur, ikke for Gud. Likesom virkeligheten ikke er tilstede i det
symbol eller billede, som brukes til at betegne den, saaledes er Gud
heller ikke som Gud tilstede i naturen, og den, som søker Ham der,
søker Ham forgjæves. Naturen kan kun henvise til Gud som kunstverket
viser hen til kunstneren, og naar man i selve naturen mener at finde en
Gud med aandelig-moralske egenskaper, saa idealiserer man ubevisst
naturen og lægger ind i den et gudsideal, som stammer fra aanden i
mennesket, ikke fra naturen selv. Under denne illusion, hvorved naturen
gud dommeliggj øres lider alle de førkristne religioner. Men
kristendommen overvandt den ved at henvise til en aand og en skaper,
som er hævet over naturen, og den maa stadig paany overvindes, hvis de
aandsgoder, som kristendommen har bragt os, skal bevares. I dette
standpunkt ligger ingen naturfiendtlighet, men bare et uttryk for
nødvendigheten av at betragte naturen i det rette forhold til aanden.
Naar jeg sætter den levende person over dens speilbillede, saa ligger
deri ingen undervurdering av den betydning, som speilbilleder eller
symboler i det hele kan ha. Naturen kan kun vedbli at være den høieste
virkelighet for en, saa længe man ikke har faat sine øine aapnet for
Gud som en langt høiere og væsentligere virkelighet, i forhold til
hvilken naturens virkelighet blir avledet og sekundær.

